പരിപൂര്‍ണ്ണമായ ക്ഷമ – WFTW 04 ഫെബ്രുവരി 2018 | Jeevamozhikal\nപരിപൂര്‍ണ്ണമായ ക്ഷമ – WFTW 04 ഫെബ്രുവരി 2018\nനാം യേശുക്രിസ്തുവിന്‍റെ രക്തത്താല് നീതികരിക്കപ്പെട്ടിരിക്കുന്നു എന്ന് വേദപുസ്തകം പറയുന്നു (റോമര് 5:9). ദൈവം നമ്മെ ശുദ്ധീകരിക്കുമ്പോള് അവിടുന്നു നമ്മെ നീതികരിക്കുകയും കൂടി ചെയ്യുന്നു. ” നീതികരിച്ചു” എന്ന വാക്ക് അര്‍ത്ഥമാക്കുന്നത്, ” എന്‍റെ ജീവിതത്തില് ഞാന് ഒരിക്കലും പാപം ചെയ്തിട്ടില്ലാത്തതു പോലെയും ഇപ്പോള് ഞാന് പൂര്‍ണ്ണനീതിമാനായിരിക്കുന്നതു പോലെയും” എന്നാണ്. എത്ര അതിശയകരം! നമ്മുടെ പാപങ്ങളെ ഒരു ബ്ലാക്ക് ബോര്‍ഡില് എഴുതപ്പെട്ടിരിക്കുന്ന അനേകം വാക്കുകളെ പോലെ കാണുക. ഇപ്പോള് ആ ബ്ലാക്ക് ബോര്‍ഡ് ഒരു നനഞ്ഞ തുണി കൊണ്ട് തുടച്ചിരിക്കുന്നു. ആ ബ്ലാക്ക് ബോര്‍ഡിലേക്ക് ഇപ്പോള് നിങ്ങള് നോക്കിയാല് എന്തു കൊണുന്നു? ഒന്നുമില്ല. ഇതുവരെ ഒരിക്കലും അതില് ഒന്നും എഴുതിയിട്ടില്ലാത്തതു പോലെയാണത്. അങ്ങനെയാണ് യേശുവിന്‍റെ രക്തം നമ്മെ ശുദ്ധീകരിക്കുന്നത് – സമ്പൂര്‍ണ്ണമായി.\nനാം സത്യമായി നമ്മുടെ പാപങ്ങളെ ദൈവത്തോട് ഏറ്റുപറയുന്നു എങ്കില്, അത് ഒരു പ്രാവശ്യം ഏറ്റുപറഞ്ഞാല് മതി ദൈവം അത് ഉടനെ തന്നെ മായിച്ചു കളയുന്നു. “ഞാന് അവരുടെ പാപങ്ങളെ ഇനി ഓര്‍ക്കുകയുമില്ല”എന്നാണ് അവിടുത്തെ വാഗ്ദത്തം (എബ്രായര് 8:12). നാം യഥാര്‍ത്ഥമായി ക്ഷമിക്കപ്പെട്ടു എന്നും വീണ്ടും വീണ്ടും കര്‍ത്താവിനോട് നമ്മുടെ പാപങ്ങളെ ഏറ്റുപറയേണ്ടതില്ല എന്നും മനസ്സിലാക്കുമ്പോള് നമ്മുടെ ഹൃദയത്തിലേക്ക് എന്തൊരു സ്വസ്ഥതയാണ് കടന്നു വരുന്നത്. ഒരു കാര്യം കൂടി ഞാന് ചേര്‍ത്തു പറയട്ടെ, ഞങ്ങളുടെ പാപങ്ങള് ക്ഷമിക്കണമെ എന്നു പ്രാര്‍ത്ഥിക്കുമ്പോള് ഏതുപാപം എന്നത് പ്രത്യേകം എടുത്തു പറയുന്നതാണ് ഏറ്റവും നല്ലത്. മിക്കയാളുകളും പൊതുവായി ഇങ്ങനെ പ്രാര്‍ത്ഥിക്കാറുണ്ട്, “കര്‍ത്താവെ, ഞാന് അനേകം പാപങ്ങള് ചെയ്തിട്ടുണ്ടാകാം”. അതിന്‍റെ അര്‍ത്ഥം ആ കാര്യത്തില് അവര്‍ക്കു തീര്‍ച്ചയില്ല. അങ്ങനെ ഏറ്റുപറയുന്നതു കൊണ്ട് ഒരു പ്രയോജനവുമില്ല. കാരണം അപ്പോള് നിങ്ങള് അര്‍ത്ഥമാക്കുന്നത് ഒരു പക്ഷേ നിങ്ങള് പാപം ചെയ്തിട്ടേയില്ല.എന്നാണ്; നിശ്ചയത്തോടെ പറയുക, ” കര്‍ത്താവെ എന്‍റെ പാപം ഇതാണ്. ആ വ്യക്തിയോട് എനിക്ക് പകയുണ്ട്, അയാളോട് എനിക്ക് അസൂയയുണ്ട്, ആ കാര്യം ചെയ്തതില് എന്‍റെ ലക്ഷ്യം തീര്‍ത്തും സ്വാര്‍ത്ഥതയുളളതായിരുന്നു, ഞാന് എന്‍റെ സ്വന്ത മഹത്വത്തിനുവേണ്ടിയാണ് അതു ചെയ്തത് തുടങ്ങിയവ”. നിങ്ങള് സത്യസന്ധതയുളളവരായിരിക്കണം. നമുക്കറിയാവുന്ന എല്ലാ പാപങ്ങളും ഏറ്റുപറഞ്ഞതിനുശേഷവും നാം ദാവീദിനെ പോലെ പ്രാര്‍ത്ഥിക്കേണ്ടതുണ്ട്, ” മറഞ്ഞിരിക്കുന്ന പാപങ്ങളെ പോക്കി എന്നെ മോചിക്കേണമെ” – കാരണം നാം എല്ലാവരും നാം അറിയാത്ത വിധങ്ങളില് പാപം ചെയ്യുന്നുണ്ട് (സങ്കി 19:12).\nതന്‍റെ ദാസന്മാരുമായി ഒരു നാള് കണക്കുതീര്‍ക്കുന്ന ഒരു രാജാവിന്‍റെ ഉപയ യേശു പഠിപ്പിച്ചു. അപ്പോള്4കോടി രൂപ തനിക്കു കടമ്പെട്ട ഒരു മനുഷ്യനെ രാജാവു കണ്ടു പിടിച്ചു. “യജമാനനെ എനിക്കു തന്നു വീട്ടുവാന് പണമില്ല എന്നോടു ക്ഷമിക്കണമെ” എന്ന് ആ ദാസന് പറഞ്ഞപ്പോള് രാജാവ് അവന് മുഴുവന് ക്ഷമിച്ചുകൊടുത്തു. ആ മനുഷ്യന് പുറത്തു പോകുമ്പോള് തനിക്കു വെറും 40 രൂപ കടമ്പെട്ട മറ്റൊരു ദാസനെ കണ്ടു. അവന്‍റെ തൊണ്ടയ്ക്കു പിടിച്ചു ഞെക്കുകയും അവനെ ജയിലില് അടയ്ക്കുകയും ചെയ്തു. രാജാവ് ഇതു കേട്ടപ്പോള്, ഈ കരുണയില്ലാത്ത ദാസനെ വിളിച്ചിട്ടു പറഞ്ഞു, “ഞാന് നിനക്ക്4കോടി രൂപ സൗജന്യമായി ഇളച്ചു തന്നു. നിനക്ക് ആ മനുഷ്യനോട് 40 രൂപ ഇളച്ചു കൊടുക്കാന് കഴിഞ്ഞില്ലേ?” ആ രാജാവ് അവനെ ദണ്ഡിപ്പിക്കുന്നവരുടെ കയ്യില് ഏല്‍പ്പിച്ചു. എന്നിട്ട് യേശു പറഞ്ഞു, ” നിങ്ങള് ഓരോ രുത്തന് സഹോദരനോടു ഹൃദയപൂര്‍വ്വം ക്ഷമിക്കാഞ്ഞാല് സ്വര്‍ഗ്ഗസ്ഥനായ എന്‍റെ പിതാവ് അങ്ങനെ തന്നെ നിങ്ങളോടുംചെയ്യും” (മത്തായി 8:35) ദണ്ഡിപ്പിക്കുന്നവര് എന്നാല് നാം മറ്റുളളവരോട് കരുണയുളളവരാകുവാന് പഠിക്കുന്നതു വരെ നമ്മെ ക്ലേശിപ്പിക്കുവാന് അനുവദിക്കപ്പെട്ടിരിക്കുന്ന ദൃഷ്ടാത്മക്കളാണ്. ദൈവം നമ്മോടു ക്ഷമിച്ചു തന്ന കടം എത്ര വലിയതാണെന്നും, നമ്മെ ഉപദ്രവിച്ച ആരോടെങ്കിലും ക്ഷമിക്കാതിരിക്കുന്നത് നമ്മെ സംബന്ധിച്ചിടത്തോളം എത്ര കരുണയില്ലായ്മയും തിന്മയും ആണെന്നും വിശദീകരിക്കുവാനാണ് യേശു ഈ ഉപമ ഉപയോഗിച്ചത്.\nആരെങ്കിലും ഏതെങ്കിലും വിധത്തില് നിങ്ങള്‍ക്ക് ഉപദ്രവം ചെയ്തോ? ഒരു പക്ഷേ ചിലര് നിങ്ങളെക്കുറിച്ച് കളള കഥകള് പറഞ്ഞു പരത്തിയിരിക്കാം. ചിലപ്പോള് നിങ്ങളുടെ അയല്‍ക്കാരനോ, നിങ്ങളുടെ ഭാര്യയോ, നിങ്ങളുടെ പിതാവോ, നിങ്ങളുടെ അമ്മായി അമ്മയോ നിങ്ങള്‍ക്ക് ചില ഉപദ്രവങ്ങള് ചെയ്തിരിക്കാം. ഒരു പക്ഷേ ഏതെങ്കിലും വിധത്തില് നിങ്ങളുടെ ജീവിതം അവര് നശിപ്പിച്ചിട്ടുണ്ടാകാം. നിങ്ങള്‍ക്ക് ശസ്ത്രക്രിയ നടത്തിയ ഡോക്ടര്‍ക്ക് പറ്റിയ അബദ്ധം നിങ്ങള്‍ക്ക് പറഞ്ഞറിയിക്കാനാകാത്ത കഷ്ടതകള് ഉണ്ടാകാന് കാരണമായി തീര്‍ന്നിരിക്കാം. എന്നാല് കര്‍ത്താവു പറയുന്നത്, ഈ പാപങ്ങളെല്ലാം കൂടി ഒരുമിച്ചു ചേര്‍ത്തു വച്ചാലും നിങ്ങള് ദൈവത്തോട് കടപ്പെട്ടിരിക്കുന്നതും ദൈവം നിങ്ങളോട് ക്ഷമിച്ചതുമായതിനോട് താരതമ്യം ചെയ്യുമ്പോള് അതു വളരെ ചെറിയതാണ്. അതുകൊണ്ട് ആ ആളുകളോടെല്ലാം നിങ്ങളുടെ ഹൃദയത്തില് നിന്ന് സൗജന്യമായി ക്ഷമിക്കുവാന് കഴിയാതിരിക്കുവാന് നിങ്ങള്‍ക്ക് തീര്‍ച്ചയായും ഒരു കാരണവുമില്ല. 18:35 ന്‍റെ പ്രധാന ഭാഗം “ഹൃദയപൂര്‍വ്വം” എന്നാണ് . നിങ്ങളുടെ സ്നേഹിതനോട് ഹൃദയപൂര്‍വ്വം ക്ഷമിക്കുവാന് നിങ്ങള്‍ക്കു മനസ്സില്ലെങ്കില്, ദൈവത്തിന്‍റെ അടുത്തു വന്ന് ” ഞങ്ങളുടെ ലംഘനങ്ങള് ഞങ്ങളോട് ക്ഷമിക്കണമെ” എന്നു പറഞ്ഞ് നിങ്ങളുടെ സമയം പാഴാക്കരുത്. ഈ മുഴുവന് ലോകത്തിനും ഉളള ഏതെങ്കിലും ഒരു ദേഹിയോടെങ്കിലും നിങ്ങള് ക്ഷമിക്കാത്തതായുണ്ടെങ്കില് , നിങ്ങള്‍ക്കു തന്നെ ക്ഷമിക്കപ്പെടുവാന് കഴിയുകയില്ല., കൂടാതെ നിങ്ങള് നിത്യമായി നഷ്ടപ്പെട്ടു പോകും- കാരണം ക്ഷമിക്കപ്പെടാത്ത ഒരു ദേഹിക്കും ഒരിക്കലും ദൈവത്തിന്‍റെ സന്നിധിയില് പ്രവേശിക്കുവാന് കഴിയുകയില്ല. ഇത് നാം മനസ്സിലാക്കുന്നതിനെക്കാള് വളരെയധികം ഗൗരവമുളളതാണ്.\n” മറ്റുളളവരോട് ഞങ്ങള് ക്ഷമിച്ചിരിക്കുന്നതു പോലെ ഞങ്ങളോടു ക്ഷമിക്കണമെ”എന്നാണ് പ്രാര്‍ത്ഥന. നാം മറ്റുളളവരോട് ക്ഷമിക്കുന്നത് എങ്ങനെയാണെന്ന് ദൈവം കൃത്യമായി കാണുന്നു. നാം മറ്റുളളവര്‍ക്കു കൊടുക്കുന്ന അതേ അളവില് ദൈവം നമുക്കു തരുന്നു എന്ന് യേശു പഠിപ്പിച്ചു. അവിടുന്നു പറഞ്ഞു, ” കൊടുപ്പിന് എന്നാല് നിങ്ങള്‍ക്കു കിട്ടും, അമര്‍ത്തി കുലുക്കി കവിയുന്ന നല്ല അളവ് നിങ്ങളുടെ മടിയില് തരും. നിങ്ങള് അളക്കുന്ന അളവിനാല് നിങ്ങള്‍ക്കും അളന്നു കിട്ടും”( ലൂക്കോസ് 6:38). അതിന്‍റ അര്‍ത്ഥം, ഒരു സ്പൂണ് ഉപയോഗിച്ചാണ് നിങ്ങള് മറ്റുളളവര്‍ക്കു കൊടുക്കുന്നതെങ്കില്, ദൈവം നിങ്ങളുടെ പ്രാര്‍ത്ഥനകള്‍ക്ക് ഉത്തരം തരുമ്പോള് അതേ സ്പൂണ് തന്നെ ഉപയോഗിക്കും. അതുകൊണ്ട് ദൈവത്തോട് നാം വലിയതും ശക്തവുമായ ചില കാര്യങ്ങള്‍ക്കായി പ്രാര്‍ത്ഥിക്കുമ്പോള് ദൈവം ഒരു ചെറിയ സ്പൂണ് എടുത്ത് നമുക്ക് അല്പം മാത്രം തരുന്നു, സാധാരണയായി അതിന്‍റെ കാരണം നാം അതേ സ്പൂണ് ആണ് മറ്റുളളവര്‍ക്ക് കൊടുക്കുവാന് ഉപയോഗിക്കുന്നത്. മറ്റുളളവര്‍ക്ക് കൊടുക്കുവാന് എത്രകണ്ട് വലിയ സ്പൂണ് നാം ഉപയോഗിക്കുമോ, നമുക്ക് തരുമ്പോള് ദൈവവും അത്രകണ്ട് വലിയ സ്പൂണ് ഉപയോഗിക്കും. ദൈവത്തിന്‍റെ നമ്മോടുളള ഇടപാടില് മാറ്റമില്ലാത്ത ഒരു പ്രമാണമാണിത്.\n” കരുണയുളളവര് ഭാഗ്യവാന്മാര് എന്തുകൊണ്ടെന്നാല് അവര്‍ക്കു കരുണ ലഭിക്കും”. (മത്തായി 5:7) നിങ്ങള് മറ്റുളളവരോട് അധികം കരുണയുളളവരാണെങ്കില്, ന്യായവിധിദിവസത്തില് ദൈവം നിങ്ങളോട് അധികം കരുണയുളളവനായിരിക്കും. എന്നാല് കരുണ കാണിക്കാത്തവന് കരുണയില്ലാത്ത ന്യായവിധി ഉണ്ടാകും (യാക്കോബ് 2:13). അതുകൊണ്ട് , മറ്റുളളവരോട് നിങ്ങള് നിന്ദ്യമായി പിശുക്കുളള വിധത്തില് ആണ് ക്ഷമിക്കുന്നതെങ്കില്, ദൈവം നിങ്ങളോട ക്ഷമിക്കുന്നത് അതേ വിധത്തില് ആയിരിക്കും. എന്നാല് നിങ്ങളെ ഉപദ്രവിച്ചവര്‍ക്ക് നിങ്ങള് ഊഷ്മളമായ, ക്ഷമിക്കുന്ന ഒരു നോട്ടം നല്‍കിയാല്, ദൈവം നിങ്ങള്‍ക്കും ഊഷ്മളമായ, ക്ഷമിക്കുന്ന ഒരു നോട്ടം തരും. നിങ്ങള് മറ്റുളളവരോട് ഇടപെടുന്ന അതേ രിതിയില് ദൈവം നിങ്ങളോട് ഇടപെടും.\nനിങ്ങള് നിങ്ങളുടെ വഴിപാട് യാഗപീഠത്തില് കൊണ്ടുവരുമ്പോള്, നിങ്ങള് ദൈവത്തോടു പ്രാര്‍ത്ഥിക്കുവാന് വരുമ്പോള്, അല്ലെങ്കില് നേര്‍ച്ചപ്പെട്ടിയില് പണമിടുവാന് വരുമ്പോള് അവിടെ വെച്ച് നിങ്ങള് നിങ്ങളുടെ സഹോദരനെ വേദനപ്പെടുത്തി എന്നു നിങ്ങള്‍ക്ക് ഓര്‍മ്മ വന്നാല്, നിങ്ങള് ഒന്നാമത് ചെന്ന് സഹോദരനോടു നിരന്നു കോള്‍ക്ക,പിന്നെ വന്നു നിന്‍റെ വഴിപാടുകഴിക്ക ( മത്തായി 5:22-24) എന്നാണ് യേശു പറഞ്ഞത്. അല്ലെങ്കില് ദൈവം നിങ്ങളുടെ പണമോ പ്രാര്‍ത്ഥനയോ കൈക്കൊളളുകയില്ല. “നീ നിന്‍റെ അയല്‍ക്കാരനോട് പകവച്ചുപുലര്‍ത്തരുത്” (ലേവ്യപുസ്തകം 19:18) എന്നു മാത്രമായിരുന്നു പഴയ ഉടമ്പടിയുടെ നിലവാരം. അതുപാലിക്കുവാന് എളുപ്പമുളളതായിരുന്നു. എന്നാല് പുതിയ ഉടമ്പടിയുടെ നിലവാരം അതിനെക്കാള് ഉയര്‍ന്നതാണ്. യേശു പറഞ്ഞു ” നിന്‍റെ സഹോദരന് നിന്നോട് എന്തെങ്കിലും പക ഉണ്ടെങ്കില്, പോയി അതു ശരിയാക്കുക” നമ്മുടെതല്ലാത്ത തെറ്റിന് നമ്മോട് എന്തെങ്കിലും വിരോധം ഉളള സഹോദരന്മാര് തീര്‍ച്ചയായും എപ്പോഴും ഉണ്ടായിരിക്കും. യേശുവും അപ്പൊസ്തലന്മാരും സത്യത്തിനു വേണ്ടി നിന്നതുകൊണ്ട് അവര്‍ക്ക് അനേകം ശത്രുക്കള് ഉണ്ടായിരുന്നു. എന്നാല് ഇവിടെ, ഈ സന്ദര്‍ഭത്തില്, യേശു സൂചിപ്പിക്കുന്നത്, നാം അവനോട് പരുഷമായി സംസാരിച്ചതു മൂലം നമ്മോടു പകയുളള ഒരു സഹോദരനെകുറിച്ചാണ് ( മത്തായി 5:22). അത് നാം പാപകരമായ ചില കാര്യങ്ങള് ചെയ്തതുമൂലം ഉണ്ടായ പകയാണ്. അത്തരം കാര്യങ്ങളില് നാം ആണ് നമ്മുടെ പാപം ഏറ്റു പറഞ്ഞ് അവനോട് ക്ഷമ ചോദിച്ചുകൊണ്ട് അവന്‍റെ അടുത്തേക്ക് ആദ്യം ചെല്ലേണ്ടത്. അതിനുശേഷം മാത്രമെ നമുക്ക് നമ്മുടെ വഴിപാട് ദൈവത്തിങ്കലേക്ക് കൊണ്ടുചെല്ലുവാന് കഴിയുകയു ളളൂ. .\nനാം ദൈവത്തിന്‍റെ അടുത്തു ചെന്ന്, “കര്‍ത്താവെ, എന്‍റെ ജീവിതത്തില് പുതിയഉടമ്പടിയുടെ ശക്തിയുടെ നിറവ് എനിക്ക് വേണം”എന്നു പറയുകയാണെങ്കില് കര്‍ത്താവ് ഇപ്രകാരം പറയും, ” ഞാന് നിനക്കു പുതിയ ഉടമ്പടിയുടെ ശക്തി നല്‍കുമ്പോള്, അത് അതിന്‍റെ കൂടെ പുതിയ ഉടമ്പടിയുടെ ഉത്തരവാദിത്തങ്ങള് കൊണ്ടുവരും “അനേക ക്രിസ്ത്യാനികളും പുതിയ ഉടമ്പടിയുടെ ശക്തി ആസ്വദിക്കുന്നില്ല കാരണം അവര് പഴയ ഉടമ്പടിയുടെ നിലവാരത്തിലാണ് ജീവിക്കുന്നത്. അവര് ശക്തിഹീനരായി തുടരുന്നു കാരണം അവര്‍ക്ക് മറ്റു ചിലരോട് ചെന്ന് ക്ഷമചോദിക്കുവാന് മനസ്സില്ല. നമുക്കെല്ലാവര്‍ക്കും ഒരു ജഡമുണ്ട് കൂടാതെ ഒരു ജഡമുളള മനുഷ്യരുടെ ഇടയിലാണ് നാം ജീവിക്കുന്നത്. അതുകൊണ്ട് അറിഞ്ഞോ അറിയാതെയോ അന്യോന്യം വേദനിപ്പിക്കുവാനുളള സാധ്യതയുണ്ട്. നാം ആരാലും വേദനിപ്പിക്കപ്പെടാത്ത ഒരേ ഒരിടം സ്വര്‍ഗ്ഗമാണ്. അതുകൊണ്ട് ഭൂമിയില് ജീവിക്കുന്നിടത്തോളം നാം അന്യോന്യം ക്ഷമിക്കേണ്ടതുണ്ട്. തെറ്റു ചെയ്യുക എന്നത് മാനുഷികമാണ് എന്നാല് ക്ഷമിക്കുക എന്നത് ദൈവികമാണ്.\nനരകത്തിന്‍റെ ഒരു പ്രത്യേക ലക്ഷണം അവിടെ കരുണയില്ല എന്നതാണ്. നിങ്ങളുടെ ഹൃദയത്തില് മറ്റുളളവരോടുളള കരുണയുടെ അളവ് എത്ര കുറവാണോ അത്രയും അളവ് നരകത്തിന്‍റെ ഒരു ചെറിയ അംശം നിങ്ങളുടെ ഹൃദയത്തില് നിങ്ങള്‍ക്കുണ്ടായിട്ടുണ്ട്. നിങ്ങള്‍ക്ക് മറ്റുളളവരോട് ക്ഷമിക്കുവാന് മനസ്സില്ലെങ്കില്, നിങ്ങള്‍ക്ക് നിങ്ങളുടെ ഉളളില് നരകത്തിന്‍റെ ഒരല്പം കിട്ടിയിട്ടുണ്ട്. നിങ്ങളുടെ മതപരമായ പ്രവര്‍ത്തനങ്ങള് നിമിത്തം മറ്റുളളവര് നിങ്ങളെ വലിയ ഭക്തനായി കണക്കാക്കിയേക്കാം. എന്നാല് നരകത്തിന്‍റെ ഈ ചെറിയ അംശം എപ്പോഴും നിങ്ങളുടെ ഉളളില് ഉണ്ടായിരിക്കും. ആ അവസ്ഥയില് നിങ്ങള്‍ക്ക് സ്വര്‍ഗ്ഗത്തിലേക്ക് പോകുവാന് കഴിയുകയില്ല-കാരണം നിങ്ങള്‍ക്ക് സ്വര്‍ഗ്ഗത്തിലേക്കു നരകം കൊണ്ടുപോകുവാന് കഴിയുകയില്ല. നിങ്ങള് ഭൂമിയില് നിന്നു പോകുന്നതിനു മുമ്പ് അതു കളയണം. അതു കൊണ്ടാണ് ” ഞങ്ങള് മറ്റുളളവരോട് ക്ഷമിച്ചിരിക്കുന്നതു പോലെ ഞങ്ങളോടു ക്ഷണിക്കണമെ” എന്ന് പ്രാര്‍ത്ഥിക്കുവാന് കര്‍ത്താവു നമ്മെ പഠിപ്പിച്ചത്. നാം മറ്റുളളവരോട് ക്ഷമിക്കാതിരിക്കുമ്പോള് അതു നമ്മുടെ ശരീരത്തെയും ബാധിക്കും. ദൈവത്തിന്‍റെ നിയമങ്ങളോടുളള അനുസരണക്കേട് ശാരീരിക കഷ്ടതകള് ഉണ്ടാക്കും.\nനിങ്ങള് നിങ്ങളുടെ ഹൃദയത്തില് ആരോടെങ്കിലുമുളള പക വച്ചു പുലര്‍ത്തുകയോ നിങ്ങള് ആരോടെങ്കിലും അസൂയാലുവാകുകയോ ചെയ്ത് ദൈവ സ്നേഹത്തിന്‍റെ പ്രമാണം ലംഘിച്ചാല്, ഒടുവില് അതു നിങ്ങളുടെ ശരീരത്തെ ബാധിക്കാന് തുടങ്ങും. സന്ധിവാതം, ചെന്നിക്കുത്ത് (മൈഗ്രേന്), വാതം, വലിവ് തുടങ്ങിയ രോഗങ്ങളാല് കഷ്ടപ്പെടുന്ന അനേകം ക്രിസ്ത്യാനികള് ഇന്നുണ്ട്. അവര്‍ക്കു സൗഖ്യം പ്രാപിക്കുവാന് കഴിയുന്നില്ല. – അവര്‍ക്ക് മറ്റാരോടെങ്കിലും ഒരു പകയുണ്ട് എന്ന ഒറ്റക്കാരണത്താല് എത്ര ഗുളികകള് കഴിച്ചാലും ക്ഷമിക്കാന് പഠിക്കുന്നതുവരെ അവര് സുഖപ്പെടാന് പോകുന്നില്ല. അത്തരം രോഗങ്ങളുടെ കാരണം അവയവങ്ങളുമായി ബന്ധപ്പെട്ടതല്ല. അത് അവരുടെ ശരീരത്തിലല്ല. അത് അവരുടെ ആത്മാവിലാണ്.\nനിങ്ങള് നിങ്ങളുടെ സഹോദരനോടൊ, സഹോദരിയോടൊ ക്ഷമിച്ചിട്ടില്ലെങ്കില്, ദൈവം നിങ്ങളുടെ പ്രാര്‍ത്ഥന കേള്‍ക്കുകയില്ല. സങ്കീര്‍ത്തനം 66:18ല് വേദപുസ്തകം ഇപ്രകാരം പറയന്നു. ” ഞാന് എന്‍റെ ഹൃദയത്തില് അകൃത്യം കരുതിയിരുന്നുവെങ്കില് കര്‍ത്താവു കേള്‍ക്കുകയില്ലായിരുന്നു”. അവിടുന്ന് ഉത്തരം തരികയില്ലെന്നു മാത്രമല്ല, അവിടുന്നു കേള്‍ക്കുക പോലും ഇല്ല. നമുക്ക് നമ്മെ തന്നെ കബളിപ്പിക്കാതിരിക്കാം. യഥാര്‍ത്ഥക്ഷമ നുറുക്കത്തെയും ഏറ്റുപറച്ചിലിനെയും പിന്‍തുടര്‍ന്നു വരുന്നു, അതില് നമ്മുടെ ജഡത്തിന്‍റെ ചീഞ്ഞളിഞ്ഞ അവസ്ഥയെക്കുറിച്ചുളള ഒരു തിരിച്ചറിവ്, വേണ്ടി വന്നാല് എന്തു പ്രായശ്ചിത്തം ചെയ്യുവാനും, ആരോടും ക്ഷമ ചോദിക്കുവാനുമുളള ഒരു മനസ്സ് ഇവ അടങ്ങിയിരിക്കുന്നു, അങ്ങനെയാണെങ്കില് മാത്രമെ നമുക്ക് ദൈവവുമായുളള ബന്ധം നേരെ ആകുകയുളളൂ.\nഒടുവിലായി, “ഞങ്ങളോട ക്ഷമിക്കണമെ” എന്നാണ് അപേക്ഷ. നമ്മുടെ സഹോദരന്മാരും ക്ഷമിക്കപ്പെടണമെന്ന് നാം ആഗ്രഹിക്കുന്നു. ചിലപ്പോള്, ഒരു സഹോദരന് നമ്മോടു പെരുമാറിയ വിധത്തിനു തക്കവണ്ണം ദൈവം അവനെ വിധിക്കണമെന്ന ഒരു രഹസ്യ ആഗ്രഹം നമുക്കുണ്ടാകുവാനുളള സാധ്യത ഉണ്ട്. അത്തരം ഒരു മനോഭാവം സാത്താന്യമാണ് – കാരണം മനുഷ്യര് ദൈവത്താല് ശിക്ഷിക്കപ്പെടണമെന്നാഗ്രഹിക്കുന്നത് പിശാചുമാത്രമാണ്. യേശു ഇപ്രകാരം പറഞ്ഞു, ” ഞാന് നിങ്ങളുടെ പാദങ്ങള് കഴുകി, നിങ്ങളും തമ്മില് തമ്മില് കഴുകേണ്ടതാകുന്നു” (യോഹന്നാന് 13:14) അതിന്‍റെ അര്‍ത്ഥം, നിങ്ങളുടെ സഹോദരന്‍റെ പാദങ്ങളില് അഴുക്ക് കാണുമ്പോള് (ആത്മീയമായി പറയുന്നു) അവനും വെടിപ്പാക്കപ്പെടാനായി നിങ്ങള് അവനുവേണ്ടി ആഗ്രഹിക്കണം.\n” ഞങ്ങളോടു ക്ഷമിക്കണമെ” എന്നത് അര്‍ത്ഥമാക്കുന്നത്, പിതാവെ അവിടുന്ന് എന്‍റെ പാപങ്ങള് എന്നോട് ക്ഷമിക്കുന്നതു കൊണ്ടുമാത്രം ഞാന് തൃപ്തനല്ല. എനിക്കു ചുറ്റും മറ്റു സഹോദരീസഹോദരന്മാരുണ്ട്. അവിടുന്ന് അവരോട് അവരുടെ പാപങ്ങള് കൂടി ക്ഷമിക്കണമെന്നു ഞാന് ആഗ്രഹിക്കുന്നു. ആമേന്.\n← മാഗസിന് മാർച്ച് 2018\nDisciples Grow in Spiritual Maturity →


അമേരിക്കൻ വോട്ടെടുപ്പ് ഫലം കാത്ത് ഇന്ത്യ; സർക്കാരിന്റെ നിശബ്ദ പിന്തുണ ട്രംപിന് | India awaits us election results\nഅമേരിക്കൻ വോട്ടെടുപ്പ് ഫലം കാത്ത് ഇന്ത്യ; സർക്കാരിന്റെ നിശബ്ദ പിന്തുണ ട്രംപിന്\nDelhi, First Published 2, Nov 2020, 11:01 PM\nവോട്ടെടുപ്പിന് തൊട്ടുമുമ്പ് സൈനിക കരാർ ഒപ്പു വച്ച് ഡോണൾഡ് ട്രംപ് ഭരണകൂടത്തിനുള്ള നിശബ്ദ പിന്തുണയാണ് നരേന്ദ്ര മോദി സർക്കാർ പ്രഖ്യാപിച്ചത്. ചൈന അതിർത്തിയിലെ സംഘർഷത്തിൽ അമേരിക്കൻ നയം വോട്ടെടുപ്പിന് ശേഷം മാറുമോ എന്നും ദില്ലി ഉറ്റുനോക്കുന്നു.\nദില്ലി: അമേരിക്കയിൽ വോട്ടെടുപ്പ് നടക്കുമ്പോൾ ഇന്ത്യയും ഫലത്തിനായി കാത്തിരിക്കുകയാണ്. വോട്ടെടുപ്പിന് തൊട്ടുമുമ്പ് സൈനിക കരാർ ഒപ്പു വച്ച് ഡോണൾഡ് ട്രംപ് ഭരണകൂടത്തിനുള്ള നിശബ്ദ പിന്തുണയാണ് നരേന്ദ്ര മോദി സർക്കാർ പ്രഖ്യാപിച്ചത്. ചൈന അതിർത്തിയിലെ സംഘർഷത്തിൽ അമേരിക്കൻ നയം വോട്ടെടുപ്പിന് ശേഷം മാറുമോ എന്നും ദില്ലി ഉറ്റുനോക്കുന്നു.\nനരേന്ദ്രമോദിയുമായി അടുത്ത വ്യക്തിബന്ധത്തിന് ഡോണൾഡ് ട്രംപ് തയ്യാറായത് അവസാന രണ്ടു വർഷത്തിലാണ്. അപ്പോഴും തീരുവ ഉൾപ്പടെയുള്ള വിഷയങ്ങളിൽ ഒരു വിട്ടുവീഴ്ചയുമില്ലാത്ത നിലപാടാണ് ട്രംപ് സ്വീകരിച്ചത്. എച്ച് വൺ ബി വിസയുടെ കാര്യത്തിൽ ഇന്ത്യാ വിരുദ്ധ നിലപാട് ട്രംപ് സ്വീകരിച്ചു. ജമ്മുകശ്മീരിൽ ഇടപെടലിന് ആദ്യം ശ്രമിച്ചു പിന്നീട് ട്രംപ് പിൻവലിഞ്ഞു. എന്നാൽ പാകിസ്ഥാൻ കേന്ദ്രീകൃത ഭീകരവാദത്തിൻറെ കാര്യത്തിലും ചൈന അതിർത്തിയിലെ സംഘർഷത്തിലും ഇന്ത്യയ്ക്കൊപ്പം നിന്നു. ജോ ബൈഡൻ വിസയുടെ കാര്യത്തിൽ ഇന്ത്യയുടെ വികാരം പരിഗണിക്കുമെന്ന് ദില്ലി കരുതുന്നു. ഭീകരവാദത്തിൻറെ കാര്യത്തിൽ ബൈഡനും ശക്തമായ നിലപാട് സ്വീകരിച്ചേക്കും. എന്നാൽ ചൈനയോട് ഡോണൾഡ് ട്രംപ് കാട്ടുന്ന അതേ കർക്കശ നിലപാട് ബൈഡനിൽ നിന്ന് പ്രതീക്ഷിക്കാനാകില്ല.\nജമ്മുകശ്മീരിൻറെ പ്രത്യേക പദവി റദ്ദാക്കിയത് ഉൾപ്പടെയുള്ള വിഷയങ്ങൾ പാകിസ്ഥാൻ ഐക്യരാഷ്ട്രസഭയിൽ ചർച്ചയാക്കാൻ നോക്കിയെങ്കിലും അമേരിക്കയുടെ പിന്തുണ കിട്ടിയില്ല. ട്രംപും മോദിയും സ്ഥാപിച്ച സൗഹൃദം ഈ നിലപാട് എടുക്കാൻ അമേരിക്കയെ പ്രേരിപ്പിച്ചു. നിശബ്ദ പിന്തുണ ഡോണൾഡ് ട്രംപിനെങ്കിലും ബൈഡൻ വരാനുള്ള സാധ്യത കൂടി കണ്ട് കേന്ദ്രം കരുക്കൾ നീക്കി തുടങ്ങിയിട്ടുണ്ട്.\nLast Updated 2, Nov 2020, 11:01 PM


മലബാര് ഗോള്‍ഡിനെതിരെ ഫെയ്‌സ്ബുക്കില് വ്യാജചിത്രം പ്രചരിപ്പിച്ച മലയാളിക്ക് 45 ലക്ഷം രൂപ പിഴശിക്ഷ | malabar gold issue one arrested\nമലബാര് ഗോള്‍ഡിനെതിരെ ഫെയ്‌സ്ബുക്കില് വ്യാജചിത്രം പ്രചരിപ്പിച്ച മലയാളിക്ക് 45 ലക്ഷം രൂപ പിഴശിക്ഷ\n* തുടര്‍ന്ന് നാടുകടത്തും\nPublished: Mar 15, 2017, 07:19 AM IST\nദുബായ്: ഫെയ്‌സ്ബുക്കില് വ്യാജചിത്രങ്ങള് ഉപയോഗിച്ച് സ്ഥാപനത്തെ അപകീര്‍ത്തിപ്പെടുത്തിയ മലയാളിയെ രണ്ടരലക്ഷംദിര്‍ഹം (45 ലക്ഷം രൂപയോളം) പിഴയടയ്ക്കാനും അതിനുശേഷം നാടുകടത്താനും ദുബായ് കോടതി വിധിച്ചു. തൃശ്ശൂര് സ്വദേശി ബിനീഷ് അറുമുഖനെയാണ് കോടതി ശിക്ഷിച്ചത്.\nകഴിഞ്ഞവര്‍ഷം ഓഗസ്റ്റില് ദുബായില്‍വെച്ച് മലബാര് ഗോള്‍ഡ് ആന്‍ഡ് ഡയമണ്ട്‌സിന് എതിരെയായിരുന്നു വ്യാജപ്രചാരണം.\nമലബാര് ഗോള്‍ഡിന്റെ ശാഖയില് പാകിസ്താന്റെ ദേശീയദിനാഘോഷം കേക്കുമുറിച്ച് ആഘോഷിക്കുന്നു എന്നപേരില് മറ്റൊരു സ്ഥാപനത്തില് നടന്ന ആഘോഷത്തിന്റെ ചിത്രം ബിനീഷ് അറുമുഖന് ഫെയ്‌സ്ബുക്കില് പോസ്റ്റുചെയ്യുകയായിരുന്നു. മലബാര് ഗോള്‍ഡില് ജീവനക്കാരനായിരുന്ന ബിനീഷ് പിന്നീട് മറ്റൊരുസ്ഥാപനത്തില് ചേര്‍ന്നിരുന്നു. പരാതിയുയര്‍ന്ന ഉടന് ദുബായ് പോലീസ് കേസ് രജിസ്റ്റര്‍ചെയ്ത് ബിനീഷിനെ അറസ്റ്റുചെയ്തു.\nമാനുഷികപരിഗണനവെച്ച് മലബാര് ഗോള്‍ഡ് അധികൃതര് പരാതി പിന്‍വലിച്ചെങ്കിലും യു.എ.ഇ. ഗവണ്‍മെന്റിന്റെ പബ്ലിക് പ്രോസിക്യൂഷനാണ് ഈ കേസ് സൈബര് കുറ്റകൃത്യമെന്നനിലയില് ഏറ്റെടുത്ത് കോടതിയിലെത്തിച്ചത്. അതിന്റെ വിധിയാണ് കഴിഞ്ഞദിവസം പ്രഖ്യാപിച്ചത്. നേരത്തെ പാസ്‌പോര്‍ട്ട് പോലീസില് ഏല്‍പ്പിച്ച് പുറത്തിറങ്ങിയ ബിനീഷിനെ പോലീസ് വീണ്ടും അറസ്റ്റ്‌ചെയ്ത് ജയിലിലടച്ചു. രണ്ടരലക്ഷം ദിര്‍ഹം പിഴയടയ്ക്കാനും വെബ്‌സൈറ്റിലെ ഫോട്ടോകളെല്ലാം നീക്കംചെയ്ത് ഒരുവര്‍ഷത്തേക്ക് അത് നിര്‍ജീവമാക്കാനും വിധിയിലുണ്ട്. പിഴയടച്ചശേഷം പ്രതിയെ നാടുകടത്താനാണ് വിധിയില് പറയുന്നത്. സര്‍ക്കാരിലേക്കാണ് പിഴസംഖ്യ അടയ്‌ക്കേണ്ടത്.\nമലബാര് ഗോള്‍ഡിന് എതിരെ വ്യാജ പ്രചാരണം: തൃശൂര് സ്വദേശി ദുബായിൽ പിടിയില്\nഈ വര്‍ഷം ലുലു പത്ത് ഹൈപ്പര് മാര്‍ക്കറ്റുകള്‍കൂടി തുറക്കും- എം.എ. യൂസഫലി\nപഴം - പച്ചക്കറിമാര്‍ക്കറ്റിന് പുതിയ മുഖം\nഇഫ്താര് സംഗമം നാളെ\nകെട്ടിടത്തില്‍നിന്ന് വീണ് കുട്ടി മരിച്ചു\nഭിക്ഷാടനത്തിനെതിരേ പ്രചാരണവുമായി റാക് പോലീസ്\n5 ഭാഷ പണി തന്നു ; സോനം-കരീന ചിത്രത്തിന് 'എ' സര്‍ട്ടിഫിക്കറ്റ്


Friday, October 18, 2019 19:01:11 PM\nസ്വന്തം ലേഖകന്: സെപ്തംബര് 17 ന് നടക്കാനിരിക്കുന്ന തെരെഞ്ഞടുപ്പില് വിജയിച്ചാല് വെസ്റ്റ് ബാങ്കിലെ ജോര്‍ദാന് താഴ്വര കൂടി ഇസ്രാഈലിന്റെ ഭാഗമാക്കുമെന്ന പ്രധാനമന്ത്രി ബെഞ്ചമിന് നെതന്യാഹുവിന്റെ പ്രസ്താവന വിവാദത്തില്. ഇത്തരത്തിലുള്ള നീക്കങ്ങള് ഗുരുതരമായ നിയമലംഘനമാണെന്നാണ് യു. എന് ജനറല് സെക്രട്ടറി ആന്റോണിയോ ഗുട്ടറസ് ഔദ്യോഗികമായി അറിയിച്ചിരിക്കുന്നത്. കഴിഞ്ഞദിവസമാണ് ടെലിവിഷന് പ്രസംഗത്തിനിടയില് നെതന്യാഹു വിവാദ പരാമര്‍ശം നടത്തിയത്.\nവെസ്റ്റ്ബാങ്കിലെ കൂടുതല് പ്രദേശങ്ങള് ഇസ്രയേലിലേക്ക് കൂട്ടിച്ചേര്‍ക്കുമെന്ന ഇസ്രയേല് പ്രധാനമന്ത്രിയുടെ പ്രഖ്യാപനം ഭീകതയും അന്താരാഷ്ട്ര നിയമങ്ങളുടെ ലംഘനവുമാണെന്ന് സൌദി അറേബ്യ വ്യക്തമാക്കി. വിഷയം ചര്‍ച്ച ചെയ്യാന് ഇസ്ലാമിക രാഷ്ട്ര കൂട്ടായ്മയിലെ വിദേശ കാര്യ മന്ത്രിമാരുടെ അടിയന്തിര ഉച്ചകോടി സൌദി വിളിച്ചിട്ടുണ്ട്. ഇസ്രയേലിനെതിരായ നിലപാട് യോഗം പുനപരിശോധിക്കും. അടുത്ത തെരഞ്ഞെടുപ്പില് ജയിച്ചാല് ജോര്‍ദാന് വാലിയും ചാവുകടലും ഉള്‍ക്കൊള്ളുന്ന പ്രദേശങ്ങള് ഇസ്രയേലിലേക്ക് ചേര്‍ക്കുമെന്നാണ് ഇസ്രയേല് പ്രധാന മന്ത്രി ബെന്യമിന് നെതന്യാഹുവിന്റെ പ്രഖ്യാപനം.\n1967ലെ യുദ്ധത്തിലാണ് ഇസ്രായേല് വെസ്റ്റ്ബാങ്കിലേക്ക് അധിനിവേശം നടത്തുന്നത്. അന്താരാഷ്ട്ര സമ്മര്‍ദ്ദത്തോടെ ഇവിടെ നിന്നും ഇസ്രായേല് പിന്‍വാങ്ങി. 65000 ഫലസ്തീനികള് താമസിക്കുന്ന മേഖലയിലേക്ക് ഇസ്രയേല് അധിനവേശം നടത്തുമെന്ന പ്രഖ്യാപനം ഗൌരവത്തോടെയാണ് ഗള്‍ഫ് രാഷ്ട്രങ്ങള് കാണുന്നത്. പ്രഖ്യാപനത്തിന് പിന്നാലെ ഇസ്ലാമിക രാഷ്ട്ര കൂട്ടായ്മയുടെ അടിയന്തിര ഉച്ചകോടി സൌദി വിളിച്ചു ചേര്‍ത്തു. കൂട്ടായ്മയിലെ വിദേശ കാര്യ മന്ത്രിമാര് യോഗത്തില് പങ്കെടുക്കും. നേരത്തെ ചില രാജ്യങ്ങള് ഇസ്രയേലുമായി സമാധാന ചര്‍ച്ചാശ്രമങ്ങള് നടത്തിയിരുന്നു. പുതിയ സാഹചര്യത്തില് ഇസ്രയേലിനെതിരായ നിലപാട് യോഗം പുനപരിശോധിക്കും.


മ്യാന്മറിൽ ഡാമിന്റെ ഷട്ടർ തകർന്നു; 100 ഗ്രാമങ്ങളിൽ പ്രളയം; ഭക്ഷണം പോലും വിതരണം ചെയ്യുന്നില്ലെന്ന് പരാതി\n30 Aug 2018 8:56 AM GMT\nകേരളത്തിനു പിന്നാലെ മൺസൂൺ മഴ അതിരൂക്ഷമായ മ്യാന്മറിൽ ഡാമിന്റെ ഗേറ്റ് തകർന്നു. അനിയന്ത്രിതമായി പുറത്തേക്കൊഴുകിയ വെള്ളം നൂറിലധികം ഗ്രാമങ്ങള് മുങ്ങാൻ കാരണമായി. അമ്പതിനായിരത്തിലധികം പേരെ മാറ്റിപ്പാർപ്പിച്ചതായി അറിയുന്നു.\n2001ൽ പണിതീർത്ത സ്വാർ ചോങ് ഡാമിന്റെ ഗേറ്റാണ് തകർന്നത്. ഇതിന്റെ കാരണങ്ങൾ ഇപ്പോഴും വ്യക്തമല്ല. ഡാമിന് തകരാറൊന്നുമില്ലെന്നാണ് ഉദ്യോഗസ്ഥർ പറയുന്നത്.\nഡാം നിർമിച്ചതിൽ അപാകതകളൊന്നും തന്നെ വന്നിട്ടില്ലെന്ന് ഇറിഗേഷൻ വകുപ്പിന്റെ ഡയറക്ടർ ജനറൽ ക്യാവ് മിന്റ് ഹ്ലെയിങ് പറഞ്ഞു. താറാവിന്റെ ചുണ്ട് പോലെയാണ് ഡാമിന്റെ സ്പിൽവേകളുടെ നിർമാണം. ഇവയിലൊരു 'ചുണ്ട്' തകർന്നു. എന്നാൽ അതിനർത്ഥം ഡാം തകർന്നു എന്നല്ലെന്ന് അദ്ദേഹം വിശദീകരിച്ചു.\nഡാമിലെ വെള്ളം അനിയന്ത്രിതമായി ഒഴുകുന്നത് തടയാനുള്ള താൽക്കാലിക സംവിധാനങ്ങളൊരുക്കാൻ കഠിനമായി പരിശ്രമിക്കുകയാണെന്നും ഹ്ലെയിങ് വ്യക്തമാക്കി.\nജൂലൈ മാസത്തിന്റെ രണ്ടാംപകുതി മുതൽ മ്യാന്മർ വെള്ളത്തിലാണ്. ശരിയായ ഭരണനിർവ്വഹണം നടക്കാത്തതിനാൽ ആളുകൾ ധാരാളമായി കുടുങ്ങിക്കിടക്കുന്നുണ്ട്. ജൂലൈയിൽ വെള്ളം കയറിക്കഴിഞ്ഞതിനു ശേഷമാണ് സർക്കാരിന്റെ ജാഗ്രതാ നിർദ്ദേശങ്ങൾ വരുന്നത്. ഒഴിഞ്ഞുപോകണമെന്ന നിർദ്ദേശം വരുമ്പോഴേക്ക് വെള്ളം ഒരാൾപ്പൊക്കത്തിൽ എത്തിയിരുന്നു.\nആകെ 150,000 പേർക്ക് വീടുകളിൽ നിന്ന് മാറിത്താമസിക്കേണ്ടി വന്നിട്ടുണ്ട്. വെള്ളപ്പൊക്കത്തിൽ പെട്ട എല്ലാവരെയും സഹായിക്കാൻ സർക്കാർ തയ്യാറാകുന്നില്ലെന്നും ആരോപണമുണ്ട്. ഗർഭിണികളെയും വൃദ്ധകളെയും ആറുമാസത്തിൽ താഴെ പ്രായമുള്ള കുട്ടികളെയും മാത്രമാണ് സർക്കാർ വെള്ളപ്പൊക്കത്തിൽ നിന്നും രക്ഷിക്കുന്നത്.\nസ്വകാര്യവ്യക്തികളും ചില സന്നദ്ധ സംഘടനകളും മാത്രമാണ് വെള്ളപ്പൊക്കത്തിൽ കുടുങ്ങിക്കിടക്കുന്നവർക്ക് ഭക്ഷണവും മറ്റും എത്തിക്കുന്നത്. ഇത് പര്യാപ്തമായ അളവിലല്ല. സർക്കാർ ഭക്ഷണമോ വസ്ത്രങ്ങളോ നൽകാൻ യാതൊരു നടപടിയുമെടുത്തിട്ടില്ലെന്നാണ് ആരോപണം.\nഎന്നാൽ, ഗ്രാമവാസികൾക്ക് ഇതെല്ലാം നേരിട്ട് ശീലമുണ്ടെന്നും അവർ എല്ലാം സ്വയം ചെയ്യുന്നുണ്ടെന്നുമാണ് അധികൃതരുടെ വാദം.\ndam flood myanmar Swar Chaung dam


rahul eswar Archives - BIGNEWSLIVE | Latest Malayalam News\nHome Tag rahul eswar\nTag: rahul eswar\nപിണറായി വിജയന് ജയിക്കണമെന്ന് ആഗ്രഹിക്കുന്നവരാണ് എതിര്‍ക്കുന്നവര് പോലും: രാഹുല് ഈശ്വര്\nതിരുവനന്തപുരം: നിയമസഭാ തെരഞ്ഞെടുപ്പില് പിണറായി വിജയന് സര്‍ക്കാര് അധികാരത്തില് വരണമെന്ന് തീവ്രഹിന്ദു വലതുപക്ഷം ആഗ്രഹിക്കുന്നതായി രാഹുല് ഈശ്വര്. ഇത് തനിക്ക് നേരിട്ടറിയാവുന്ന സത്യമാണെന്നും രാഹുല് മീഡിയ വണ് ...\n‘ പാകിസ്താനി ഹിന്ദുവിനേക്കാള് വലുത് ഇന്ത്യന് മുസ്ലീമാണ്’ ; പൗരത്വ നിയമ ഭേദഗതിക്കെതിരെ മലപ്പുറത്ത് നിരാഹാര സമരം സംഘടിപ്പിക്കും; രാഹുല് ഈശ്വര്\nകൊച്ചി: കേന്ദ്രസര്‍ക്കാരിന്റെ പൗരത്വ നിയമ ഭേദഗതിക്കെതിരെ അയ്യപ്പ ധര്‍മ്മ സേന നേതാവ് രാഹുല് ഈശ്വര് രംഗത്ത്. പൗരത്വ നിയമ ഭേഗഗതി വഴി പാകിസ്താനിലെ ഹിന്ദുക്കളെ സഹായിക്കേണ്ടത് ഇവിടുത്തെ ...\n‘ സൗന്ദര്യത്തെ ഏറ്റവും കൂടുതല് സെലിബ്രേറ്റ് ചെയ്ത സംസ്‌കാരം നമ്മുടേത്’ ; ഇന്ത്യന് ഫാഷന് ലീഗില് റാംപ് വാക്ക് ചെയ്ത് രാഹുല് ഈശ്വര്\nകൊച്ചി: കൊച്ചിയില് വെച്ച് നടന്ന ഇന്ത്യന് ഫാഷന് ലീഗില് റാംപ് വാക്ക് ചെയ്ത് രാഹുല് ഈശ്വര്. എത്തിനിക്ക് വസ്ത്രത്തിലാണ് രാഹുല് റാംപില് തിളങ്ങി നിന്നത്. ആനയുടെ ചിത്രം ...\n‘ ഇതുവരെ 51 യുവതികള് മല കയറിയെന്ന സര്‍ക്കാര് വാദം കള്ളത്തരം; ഈ പട്ടിക കൊടുത്തവന് ‘ആന മണ്ടന്’ ; രാഹുല് ഈശ്വര്\nതിരുവനന്തപുരം: സുപ്രീംകോടതി വിധി വന്നതിന് പിന്നാലെ ശബരിമലയില് ഇതുവരെ 51 യുവതികള് കയറിയെന്ന സര്‍ക്കാറിന്റെ വാദം കള്ളത്തരമാണെന്ന് അയ്യപ്പ ധര്‍മ സേനാ പ്രസിഡന്റ് രാഹുല് ഈശ്വര്. എന്തൊരു ...\nകൊച്ചി: യുവതികള് ശബരിമലയില് പ്രവേശിച്ചത് സമരത്തിന്റെ പരാജയമാണെന്നും ഇത് കേസിനെ ദുര്‍ബലപ്പെടുത്താന് ഇടയുണ്ടെന്നും തുറന്ന് സമ്മതിച്ച് അയ്യപ്പ ധര്‍മ സേനാ പ്രസിഡന്റ് രാഹുല് ഈശ്വര്. കൂടാതെ മുഖ്യമന്ത്രി ...\nപാലക്കാട്: അയ്യപ്പധര്‍മ സേന പ്രസിഡന്റ് രാഹുല് ഈശ്വര് വീണ്ടും അറസ്റ്റില്. ജാമ്യ വ്യവസ്ഥകള് പാലിക്കാത്തതിനെ തുടര്‍ന്നാണ് രാഹുല് ഈശ്വര് ഇപ്പോള് അറസ്റ്റിലായത്. പാലക്കാട് റെസ്റ്റ് ഹൗസില് നിന്നാണ് ...\nറാന്നി: ജാമ്യ വ്യവസ്ത ലംഘിച്ചതിന് രാഹുല് ഈശ്വറിനെ വീണ്ടും അറസ്റ്റ് ചെയ്യാന് കോടതിയുടെ ഉത്തരവ്. പമ്പ പോലീസ് സ്‌റ്റേഷനില് രജിസ്റ്റര് ചെയ്ത കേസിലാണ് രാഹുല് ഈശ്വറിനെ നേരത്തെ ...\nകൊച്ചി: ശബരിമല സ്ത്രീ പ്രവേശനവുമായി ബന്ധപ്പെട്ട് നടന്ന വാര്‍ത്താസമ്മേളനത്തില് ശബരിമല ക്ഷേത്രം അടച്ചിടാന് രക്തം ചിന്താന് രാഹുല് ഈശ്വര് ആഹ്വാനം ചെയ്‌തെന്ന കേസില് വാര്‍ത്താസമ്മേളനത്തിന്റെ സിഡി ഹാജരാക്കാന് ...


ഭവാനിപുരിൽ അങ്കത്തട്ടൊരുങ്ങുന്നു; മമതയെ അട്ടിമറിക്കുമോ പ്രിയങ്ക? | Priyanka Tibrewal | Bengal Bypolls | Mamata Banerjee | Manorama News\nഭവാനിപുരിൽ അങ്കത്തട്ടൊരുങ്ങുന്നു; മമതയെ അട്ടിമറിക്കുമോ പ്രിയങ്ക?\nശാലിനി ചെങ്കല് September 20, 2021 05:22 PM IST\nമമത ബാനർജി, പ്രിയങ്ക തിബ്രേവാള്\nസുവേന്ദു അധികാരിയപ്പോലെ മമത ബാനർജിക്കെതിരെ അട്ടിമറി വിജയം നേടാന് പ്രിയങ്കയ്ക്കാകുമോ?. ബംഗാള് മാത്രമല്ല, ഇന്ത്യൻ രാഷ്ട്രീയംതന്നെ ഉറ്റുനോക്കുന്നത് അതാണ്. മമതയെ വീഴ്ത്താൻ സകല തന്ത്രങ്ങളും പയറ്റുന്ന ബിജെപി, നിയമസഭാ തിരഞ്ഞെടുപ്പിലേതു പോലെ ഉപതിരഞ്ഞെടുപ്പിലും ഒരു അട്ടിമറിയാണു പ്രതീക്ഷിക്കുന്നത്. അങ്ങനെയുണ്ടായാല് മമതയ്ക്ക് മുഖ്യമന്ത്രി സ്ഥാനം നഷ്ടമാകും. സുവേന്ദുവിന്റെ വിജയം പോലെ, ബിജെപിക്ക് അതു മറ്റൊരു പൊന്‍തൂവലും.\nതൃണമൂൽ കോൺഗ്രസ് അക്രമരാഷ്ട്രീയത്തെ പ്രോത്സാഹിപ്പിക്കുന്നു: പ്രിയങ്ക\nസെപ്റ്റംബര് 30 ന് ബംഗാളിലെ ഭവാനിപുര് മണ്ഡലത്തിൽ നടക്കുന്ന ഉപതിരഞ്ഞെടുപ്പില് ബംഗാള് മുഖ്യമന്ത്രി മമതാ ബാനര്‍ജിക്കെതിരായ ബിജെപി സ്ഥാനാര്‍ഥിയാണ് 41 കാരിയായ അഭിഭാഷക പ്രിയങ്ക തിബ്രെവാള്. പാര്‍ട്ടിയുടെ യുവജനവിഭാഗം ഉപാധ്യക്ഷയായ പ്രിയങ്ക, കല്‍ക്കട്ട ഹൈക്കോടതിയില് നിയമസഭാ തിരഞ്ഞെടുപ്പിനു ശേഷമുണ്ടായ അക്രമ കേസുകളില് ഹര്‍ജിക്കാരിയും ബിജെപിയുടെ അഭിഭാഷകയുമായിരുന്നു.\nഭവാനിപുരില് മമതയുടെ എതിരാളിയാകാന് ബിജെപിയില് നിരവധി പേരുകള് ഉയര്‍ന്നുവന്നെങ്കിലും അവസാനം പട്ടിക രണ്ടു പേരിലൊതുങ്ങി– പ്രിയങ്ക തിബ്രേവാളും ബിശ്വജിത് സര്‍ക്കാരും (നിയമസഭാ തിരഞ്ഞെടുപ്പിനുശേഷം ബംഗാളിലുണ്ടായ അക്രമത്തില് കൊല്ലപ്പെട്ട അഭിജിത് സര്‍ക്കാരിന്റെ മൂത്ത സഹോദരനാണ് ബിശ്വജിത്). ചര്‍ച്ചകള്‍ക്കൊടുവില് പ്രിയങ്കയുടെ പേര് പ്രഖ്യാപിച്ചു. മുഖ്യമന്ത്രിക്കെതിരെയും തിരഞ്ഞെടുപ്പിനു ശേഷമുള്ള അക്രമങ്ങളിൽ ഇരയായവര്‍ക്കു വേണ്ടി നിലകൊണ്ടു എന്നത് എടുത്തു പറഞ്ഞായിരുന്നു പാർട്ടി പ്രിയങ്കയുടെ പേര് പ്രഖ്യാപിച്ചത്.\n∙ പ്രിയങ്ക തിബ്രേവാള്\nമമതയ്ക്കു കരുത്തുറ്റ എതിരാളിയെന്ന് ബിജെപി വിശേഷിപ്പിക്കുന്ന പ്രിയങ്ക അഭിഭാഷക കുടുംബാംഗമാണ്. 1981 ജൂലൈ 7ന് കൊല്‍ക്കത്തയില് ജനനം. വെല്ലാന്‍ഡ് ഗൗള്‍ഡ്‌സ്മിത്ത് സ്‌കൂളില്‍നിന്ന് പ്രാഥമിക വിദ്യാഭ്യാസം പൂര്‍ത്തിയാക്കി. ഡല്‍ഹി സര്‍വകലാശാലയില്‍നിന്ന് ബിരുദം നേടിയ അവര് 2007 ല് കൊല്‍ക്കത്ത സര്‍വകലാശാലയിലെ ഹസ്ര ലോ കോളജില്‍നിന്നു നിയമ ബിരുദവും നേടി. 2009 ല് തായ്‌ലന്‍ഡിലെ അസംപ്ഷന് യൂണിവേഴ്‌സിറ്റിയില്‍നിന്ന് ബിസിനസ് അഡ്മിനിസ്‌ട്രേഷനില് എംബിഎ പൂര്‍ത്തിയാക്കി. കല്‍ക്കത്ത ഹൈക്കോടതിയിലും സുപ്രീം കോടതിയിലും പ്രാക്ടീസ് ചെയ്യുന്നു.\nബാബുല് സുപ്രിയോ ഉള്‍പ്പെടെയുള്ള നിരവധി ബിജെപി നേതാക്കളുടെ ഉപദേശകയായിരുന്ന പ്രിയങ്ക, സുപ്രിയോയുടെ നിര്‍ദേശപ്രകാരമാണ് ബിജെപിയില് ചേരുന്നത്. 2014ല് ബിജെപിയുടെ ലീഗല് സെല് അംഗമായാണ് തുടക്കം. 2015ല് ദിലീപ് ഘോഷ് ബംഗാള് ബിജെപിയുടെ ചുമതല ഏറ്റെടുത്തതോടെ പ്രിയങ്ക പാര്‍ട്ടിയുടെ യുവജന വിഭാഗത്തിലേക്കു തിരഞ്ഞെടുക്കപ്പെട്ടു. പാര്‍ട്ടിയെ പ്രതിനിധീകരിച്ച് ചാനല് ചര്‍ച്ചകളിലും മറ്റും പങ്കെടുത്തിട്ടുണ്ട്. 2020ല് ബിജെപിയുടെ യുവജന വിഭാഗത്തിന്റെ സംസ്ഥാന വൈസ് പ്രസിഡന്റായി. യുവമോര്‍ച്ചയിലെ മുതിര്‍ന്ന അംഗവുമാണ്.\n2015ല് കൊല്‍ക്കത്ത മുനിസിപ്പല് കൗണ്‍സില് തിരഞ്ഞെടുപ്പില് മത്സരിച്ചുകൊണ്ടാണ് തിരഞ്ഞെടുപ്പു രാഷ്ട്രീയത്തില് പ്രിയങ്കയുടെ അരങ്ങേറ്റം. പരാജയമായിരുന്നു ഫലം. 2021ലെ നിയമസഭാ തിരഞ്ഞെടുപ്പില് എന്റലി മണ്ഡലത്തില്‍നിന്ന് മത്സരിച്ചെങ്കിലും തൃണമൂല് കോണ്‍ഗ്രസിന്റെ സ്വര്‍ണ കമല് സാഹയോട് 50,000ത്തിലധികം വോട്ടുകള്‍ക്ക് പരാജയപ്പെട്ടു.\n∙ ബിജെപിയും തൃണമൂലും പറയുന്നത്\nപ്രിയങ്കയുടെ സ്ഥാനാര്‍ഥിത്വം പ്രഖ്യാപിച്ചതിനു പിന്നാലെ ബിജെപിയും തൃണമൂല് കോണ്‍ഗ്രസും തമ്മിലുള്ള വാക്പോരും രൂക്ഷമായി. മമതയെ പ്രിയങ്ക അട്ടിമറിക്കുമെന്ന് ബിജെപി നേതാക്കള് വാദിക്കുമ്പോള്, അങ്ങനെ സംഭവിക്കില്ലെന്നാണ് തൃണമൂല് നേതാക്കളുടെ മറുപടി.\n‘ക്രൂരമായ അക്രമം നടത്തിയയാളും (മമതാ ബാനര്‍ജി) അക്രമത്തിനെതിരെയും ഇരകള്‍ക്കും വേണ്ടിയും പോരാടിയയാളും തമ്മിലുള്ള മത്സരത്തിന് ബംഗാള് സാക്ഷ്യം വഹിക്കും. പ്രിയങ്ക യുവ രാഷ്ട്രീയ പ്രവര്‍ത്തകയാണെങ്കിലും മുഖ്യമന്ത്രിക്കും അവരുടെ ഭരണത്തിനും എതിരെ നിലകൊണ്ടു. ബംഗാളില് മമതാ ബാനര്‍ജിക്കെതിരെ സ്ഥാനാര്‍ഥിയാകുന്നത് എളുപ്പമല്ല. ചെളി വാരിയെറിയലും വ്യക്തിപരമായ ആക്രമണങ്ങളും ഉണ്ടാകും. കോടതിയില് പ്രിയങ്കയുടെ വാദങ്ങള് കേട്ടവര്‍ക്ക് അവര് തീക്ഷ്ണതയുള്ള, ഭയമില്ലാത്ത ആളാണെന്നറിയാം’ - ബിജെപി എംപി അര്‍ജുന് സിങ് പറഞ്ഞു. ഭവാനിപുരില് ബിജെപി നിയോഗിച്ച നിരീക്ഷകനാണ് അര്‍ജുന് സിങ്.\n‘എന്റലിയിലെ തിരഞ്ഞെടുപ്പില് ഞങ്ങളുടെ മുതിര്‍ന്ന നേതാവിനോട് വന് ഭൂരിപക്ഷത്തില് പരാജയപ്പെട്ടയാളാണ് പ്രിയങ്ക. ഇപ്പോള് മമതാ ബാനര്‍ജിയെ വെല്ലുവിളിക്കാന് അവര്‍ക്ക് ബിജെപി ചെറിയൊരവസരം നല്‍കിയിരിക്കുന്നു’ - തൃണമൂല് കോണ്‍ഗ്രസിന്റെ സംസ്ഥാന ജനറല് സെക്രട്ടറി കുനാല് ഘോഷ് പറഞ്ഞു.\n∙ നാമനിര്‍ദേശ പത്രികയ്ക്കു പിന്നാലെ നോട്ടിസ്\nഉപതിരഞ്ഞെടുപ്പിനുള്ള നാമനിര്‍ദേശ പത്രിക സമര്‍പ്പിച്ച് രണ്ട് ദിവസത്തിനുള്ളില് പ്രിയങ്കയ്ക്ക് തിരഞ്ഞെടുപ്പു കമ്മിഷന്റെ നോട്ടിസ് ലഭിച്ചു. പത്രിക സമര്‍പ്പിച്ച ദിവസം പ്രിയങ്ക തിരഞ്ഞെടുപ്പ് പെരുമാറ്റച്ചട്ടവും കോവിഡ് മാനദണ്ഡങ്ങളും ലംഘിച്ചെന്നു നോട്ടിസില് പറയുന്നു. പത്രിക സമര്‍പ്പിക്കുന്നതിനു മുന്‍പും ശേഷവും റാലിയില് അനുവദനീയമായ എണ്ണത്തിലധികം വാഹനങ്ങളുണ്ടായിരുന്നെന്നാണ് ആരോപണം. എന്നാല് താന് പെരുമാറ്റച്ചട്ടം ലംഘിച്ചിട്ടില്ലെന്നും തിരഞ്ഞെടുപ്പ് പ്രചാരണത്തില്‍നിന്ന് തന്നെ തടയാനുള്ള ശ്രമമാണെന്നുമാണ് പ്രിയങ്കയുടെ വാദം.\n∙ എന്തുകൊണ്ട് ഉപതിരഞ്ഞെടുപ്പ്\nഭരണഘടനയുടെ ആര്‍ട്ടിക്കിള് 164 (4) അനുസരിച്ച്, നിയമസഭാംഗമല്ലാത്ത ഒരാള്‍ക്ക് ആറുമാസം വരെ മുഖ്യമന്ത്രിയോ മന്ത്രിയോ ആയിരിക്കാം. പക്ഷേ ഈ കാലയളവിനുള്ളില് തിരഞ്ഞെടുപ്പിൽ ജയിച്ച് നിയമസഭാംഗമാകണം. അതിനു സാധിച്ചില്ലെങ്കിൽ സ്ഥാനമൊഴിയേണ്ടിവരും. ഉത്തരാഖണ്ഡ് മുഖ്യമന്ത്രിയായിരുന്ന തീരഥ് സിങ് റാവത്ത് കഴിഞ്ഞ ജൂലൈയില് രാജിവയ്ക്കാൻ കാരണമായത് ഇതേ ഭരണഘടനാ തടസമായിരുന്നു.\nമേയില് നടന്ന തിരഞ്ഞെടുപ്പില് തൃണമൂല് വിട്ട് ബിജെപിയില് ചേര്‍ന്ന സുവേന്ദു അധികാരിയെ വെല്ലുവിളിച്ചുകൊണ്ടാണ് സ്വന്തം തട്ടകമായ ഭവാനിപുർ വിട്ട് മമത നന്ദിഗ്രാമില് മത്സരിച്ചത്. പക്ഷേ പരാജയമായിരുന്നു ഫലം. 1956 വോട്ടുകളുടെ ഭൂരിപക്ഷത്തില് സുവേന്ദു ജയിച്ചു. സംസ്ഥാനത്തു തൃണമൂൽ ഭൂരിപക്ഷ് നേടിയതിനെ തുടർന്ന് മുഖ്യമന്ത്രിയായി മമത അധികാരമേറ്റു. പക്ഷേ ആ സ്ഥാനത്തു തുടരണമെങ്കില് നവംബര് അഞ്ചിനകം നിയമസഭയിലേക്ക് തിരഞ്ഞെടുക്കപ്പെടണം. അതിനാല് ഉപതിരഞ്ഞെടുപ്പിനായി തിരഞ്ഞെടുപ്പു കമ്മിഷനു മേല് ബംഗാള് സര്‍ക്കാര് സമ്മര്‍ദം ചെലുത്തിയിരുന്നു.\nകൃഷിമന്ത്രി സോവന്‍ദേവ് ചാറ്റര്‍ജിയാണ് മമതയ്ക്കുവേണ്ടി ഭവാനിപുര് സീറ്റ് ഒഴിഞ്ഞുകൊടുത്തത്. സിപിഎം നേതാവായ ശ്രിജിബ് ബിശ്വാസ് ആണ് മമതയ്ക്കെതിരായ ഇടതു സ്ഥാനാര്‍ഥി. മമതയ്ക്കെതിരെ സ്ഥാനാര്‍ഥിയെ നിര്‍ത്തില്ലെന്നു കോണ്‍ഗ്രസ് നേരത്തേ പ്രഖ്യാപിച്ചിരുന്നു. ഭവാനിപുരിലും സംസര്‍ഗഞ്ച്, ജാംഗിപുര് എന്നിവിടങ്ങളിലേക്കും നടക്കുന്ന ഉപതിരഞ്ഞെടുപ്പിന്റെ വോട്ടെണ്ണല് ഒക്ടോബര് മൂന്നിനാണ്.\nEnglish Summary: Who is Priyanka Tibrewal, the BJP lawyer who will take on Mamata Banerjee in Bhabanipur


വീടും ഭൂമിയും നഷ്ടപ്പെട്ടവർക്ക‌് 10 ലക്ഷം; മരിച്ചവരുടെ കുടുംബങ്ങൾക്ക‌്4ലക്ഷം | Kerala | Deshabhimani | Sunday Aug 12, 2018\nവീടും ഭൂമിയും നഷ്ടപ്പെട്ടവർക്ക‌് 10 ലക്ഷം; മരിച്ചവരുടെ കുടുംബങ്ങൾക്ക‌്4ലക്ഷം\nസ്വന്തം ലേഖകർUpdated: Sunday Aug 12, 2018\nകൽപ്പറ്റ/ കൊച്ചി/ ഇടുക്കി\nകാലവർഷക്കെടുതികളിൽ വീടും ഭൂമിയും നഷ്ടപ്പെട്ടവർക്ക് പത്തുലക്ഷം രൂപയും മരിച്ചവരുടെ കുടുംബങ്ങൾക്ക് നാലുലക്ഷം രൂപയും നൽകുമെന്ന് മുഖ്യമന്ത്രി പിണറായി വിജയൻ അറിയിച്ചു. വയനാട‌് കൽപറ്റയിലും കൊച്ചിയിലും വെള്ളപ്പൊക്ക ദുരിതാശ്വാസപ്രവർത്തനങ്ങൾ വിലയിരുത്തി സംസാരിക്കുകയായിരുന്നു അദ്ദേഹം. അതേസമയം കോടമഞ്ഞും പ്രതികൂല കാലവസ്ഥയും കാരണം ഹെലികോപ്‌ടറിന‌് ഇറങ്ങാൻ കഴിയാത്തതിനാൽ കട്ടപ്പനയിലെ അവലോകന യോഗം മാറ്റി.\nവെള്ളപ്പാച്ചിലിൽ ഭൂമി ഒലിച്ചുപോയവർക്ക് ഭൂമി വാങ്ങാൻ ആറുലക്ഷം രൂപ നൽകുമെന്ന‌് മുഖ്യമന്ത്രി അറിയിച്ചു. വീട് നഷ്ടപ്പെട്ടവർക്ക് വീടുനിർമാണത്തിന് നാലുലക്ഷം രൂപയും നൽകും. കേടുപാടുകൾ സംഭവിച്ച വീടുകളുടെ അറ്റകുറ്റപ്പണിക്ക് ആവശ്യമായ പണം അനുവദിക്കും. സർവവും നഷ്ടമായി ദുരിതാശ്വാസക്യാമ്പുകളിൽ കഴിയുന്നവർക്ക് 3800 രൂപ ധനസഹായം നൽകും. റോഡുകൾ തകർന്നത് അടിയന്തരമായി പുനർനിർമിക്കും.\nസർട്ടിഫിക്കറ്റുകൾ നഷ്ടപ്പെട്ടവർക്ക‌് ജില്ലാതലത്തിൽ പ്രത്യേക അദാലത്ത് നടത്തി പുതിയ സർട്ടിഫിക്കറ്റുകൾ നൽകും. സർട്ടിഫിക്കറ്റിന് അപേക്ഷിക്കാൻ ദുരിതബാധിതരിൽനിന്ന‌് ഫീസ് ഈടാക്കില്ല. കുട്ടികൾക്ക‌് നഷ്ടപ്പെട്ട പാഠപുസ‌്തകങ്ങൾക്കു പകരം പുതിയ പുസ‌്തകം സ‌്കൂളുകളിൽ വിതരണം ചെയ്യും. വളർത്തുമൃഗങ്ങൾ നഷ്ടമായവർക്ക‌് മാനദണ്ഡങ്ങൾക്കനുസരിച്ച് ധനസഹായം നൽകും. കൃഷിനഷ്ടം കണക്കാക്കി നഷ്ടപരിഹാരം നൽകും. വെള്ളമിറങ്ങുന്നതോടെ പാമ്പുകളുടെയും മറ്റും ശല്യമുണ്ടാകാൻ സാധ്യതയുണ്ട‌്. ഇത‌് കണക്കിലെടുത്ത‌് പാമ്പുകടിയേറ്റാൽ ചികിത്സാസഹായം നൽകുന്നത‌് ഉറപ്പുവരുത്തും.\nവെള്ളപ്പൊക്കത്തിനുശേഷം വരുന്ന പ്രധാന പ്രശ്നം ആരോഗ്യസംരക്ഷണമാണ്. സർക്കാർമാത്രം വിചാരിച്ചാൽ നാടിന്റെ ശുചിത്വം ഉറപ്പാക്കാനാകില്ല. പഞ്ചായത്തുകളുടെ നേതൃത്വത്തിൽ ജനകീയമായി നാടെങ്ങും ശുചീകരണം നടത്തണം. ഇതിനായി സന്നദ്ധപ്രവർത്തകരെ ഏർപ്പെടുത്തണം. ആരോഗ്യവകുപ്പും ഇതിനായി മുൻകൈയെടുക്കണം.\nമഴക്കെടുതിയിൽ നഷ്ടം സംഭവിച്ചവരെ പൂർണമായി പുനരധിവസിപ്പിക്കും. എന്തൊക്കെ പ്രശ്നം ഉണ്ടായാലും അതെല്ലാം പരിഹരിക്കാൻ സർക്കാർ കൂടെയുണ്ടാകും. അപ്രതീക്ഷിത ദുരന്തമാണ് സംസ്ഥാനത്തിന് ഏറ്റുവാങ്ങേണ്ടിവന്നത്. ചില പ്രദേശങ്ങൾ മുഴുവൻ വെള്ളത്തിനടിയിലായി. ദുരന്തത്തെ നേരിടാൻ നാട് ഒരേമനസ്സോടെ മുന്നിട്ടിറങ്ങിയത് അഭിനന്ദനീയമാണ്. എല്ലാവരും ഒരുമിച്ചുനിന്നാൽ ഏത് വലിയ ദുരന്തവും നേരിടാൻ കഴിയുമെന്നാണ് കേരളത്തിന്റെ അനുഭവം തെളിയിക്കുന്നത്. കേന്ദ്ര﹣ സംസ്ഥാന സർക്കാരുകളും വിവിധ വകുപ്പുകളും ഏജൻസികളും നല്ല രീതിയിൽ ഏകീകരിച്ച ദുരിതാശ്വാസപ്രവർത്തനങ്ങളാണ് നടത്തിയത്. വെള്ളപ്പൊക്കക്കെടുതികൾ കുറയ‌്ക്കാൻ അയൽ സംസ്ഥാനങ്ങളുടെ സഹായവും ലഭിച്ചു.\nക്യാമ്പിൽ കഴിയുന്നവരെ നല്ല രീതിയിൽ സംരക്ഷിക്കാൻ ജില്ലാ ഭരണസംവിധാനങ്ങൾ ശ്രമിക്കുന്നുണ്ട്. മികച്ച രീതിയിലുള്ള ദുരിതാശ്വാസ പ്രവർത്തനങ്ങളാണ് നടക്കുന്നത്. ദുരിതാശ്വാസക്യാമ്പുകൾ കുറച്ചുനാൾകൂടി തുടരേണ്ടിവരും. എന്തു പരാതി ഉണ്ടായാലും പരിഹരിക്കും. ആരോഗ്യസംരക്ഷണ പ്രവർത്തനങ്ങൾക്ക‌് ഡോക്ടർമാരുടെ സേവനം പരമാവധി ലഭ്യമാക്കണം. വീടുകളിൽനിന്ന് സർവവും ഉപേക്ഷിച്ചുവരുന്നവർക്ക് പല രീതിയിലുള്ള അസൗകര്യങ്ങളും പ്രയാസങ്ങളും ഉണ്ടാകുമെന്നും അവ പരിഹരിക്കാൻ ജില്ലാ ഭരണാധികാരികൾ ജാഗ്രത കാട്ടണമെന്നും മുഖ്യമന്ത്രി നിർദേശിച്ചു.\nപ്രതിപക്ഷനേതാവ് രമേശ് ചെന്നിത്തല, മന്ത്രിമാരായ ഇ ചന്ദ്രശേഖരൻ, ചീഫ് സെക്രട്ടറി ടോം ജോസ്, സംസ്ഥാന പൊലീസ് മേധാവി ലോക്നാഥ് ബെഹ്റ കലക്ടർമാർ, എംപിമാർ, എംഎൽഎമാർ അടക്കമുള്ള ജനപ്രതിനിധികളും രാഷ്ട്രീയ പാർടി നേതാക്കളും അവലോകന യോഗങ്ങളിൽ പങ്കെടുത്തു.\nകൽപറ്റയിലെ യോഗത്തിൽ മന്ത്രി കടന്നപ്പള്ളി രാമചന്ദ്രനും പങ്കെടുത്തു.\nനഷ്ടപരിഹാരമായി നൽകിയത് 1.65 കോടി\nസംസ്ഥാനത്ത് മത്സ്യോൽപ്പാദനം മൂന്നിരട്ടിയാക്കും: മന്ത്രി ജെ മേഴ്‌സിക്കുട്ടിഅമ്മ


മലപ്പുറത്തിന്റെ ആവേശത്തിൽ | enthapanachottil\nPublished: Apr 9, 2017, 12:53 AM IST\nതിരഞ്ഞെടുപ്പ്,അത് പഞ്ചായത്തിലേക്കായാലും നിയമസഭയിലേക്കായാലും ലോക്‌സഭയിലേക്കായാലും പ്രവാസിക്ക് ഇരിപ്പുറക്കില്ല. അവിടെപ്പോയി പ്രചാരണത്തിനിറങ്ങാൻ കുറെപ്പേർ നേരത്തെതന്നെ ഒരുക്കം തുടങ്ങും. അതിന് കഴിയാത്തവർ ഇവിടെ ഇരുന്നുകൊണ്ടുതന്നെ തങ്ങളാലാവുന്നത് ചെയ്യും. വീട്ടുകാരെയും പരിചയക്കാരെയുമെല്ലാം വിളിച്ചും വോട്ട് ഉറപ്പിച്ചുമൊക്കെ അവർ ആവേശം തീർക്കും. മറ്റു ചിലർ സോഷ്യൽ മീഡിയയിലാണ് ആവേശം തീർക്കുന്നത്. അതിനുള്ള ഉപായങ്ങളും സൃഷ്ടികളുമെല്ലാം അവർ കണ്ടെത്തും.\nഇപ്പോൾ മലപ്പുറം ഉപതിരഞ്ഞെടുപ്പിന്റെ ആവേശത്തിലാണ് ഇക്കൂട്ടരെല്ലാം. മുസ്‌ലിംലീഗുകാരായ കെ.എം.സി.സി. പ്രവർത്തകർക്ക് അവരുടെ 'കുഞ്ഞാപ്പ' സ്ഥാനാർഥിയായതോടെ ആവേശം അതിന്റെ ഉച്ചസ്ഥായിലാണ്. മലപ്പുറം ലോക്‌സഭാ മണ്ഡലത്തിൽ വോട്ടുള്ള പ്രവാസികളെയെല്ലാം അവർ നേരത്തെ തന്നെ കണ്ടെത്തിയിരുന്നു. കഴിയുന്നത്രപേരെ വോട്ട് ചെയ്യിക്കാനായി നാട്ടിലെത്തിക്കാനുള്ള ശ്രമം ഇതിനകം പൂർത്തിയായിക്കഴിഞ്ഞു. കോൺഗ്രസ്സിന്റെ ഇൻകാസും ഇടതുപക്ഷത്തെ സാംസ്കാരിക സംഘടനകളുമെല്ലാം അവരുടെതായ വഴികളിൽ ഇതുപോലുള്ള പരിപാടികൾ നടത്തുന്നുണ്ട്. ഇൻകാസ് പ്രത്യേകമായിതന്നെ കുറെ കൺവെൻഷനുകൾ നടത്തിയിട്ടുണ്ട്. സി.പി.എമ്മും ബി.ജെ.പിയും പരസ്യമായ പ്രചാരണ പ്രവർത്തനങ്ങൾ നടത്തുന്നില്ലെങ്കിലും നാട്ടിലെ സ്ഥാനാർഥിക്കായി ഇവിടെയും ചെയ്യുന്നുണ്ട്.\nപ്രവാസികൾക്ക് ഏറെ പരിചിതനായിരുന്ന ഇ. അഹമ്മദിന്റെ നിര്യാണത്തെ തുടർന്നാണ് മലപ്പുറത്ത് ഇപ്പോൾ ഉപതിരഞ്ഞെടുപ്പ് വന്നിരിക്കുന്നത്. ദേശീയരാഷ്ട്രീയത്തിലേക്ക് പ്രവേശിക്കാൻ പി.കെ. കുഞ്ഞാലിക്കുട്ടിക്കായുള്ള വാതിലായാണ് മുസ്‌ലിംലീഗ് മലപ്പുറത്തെ ഇപ്പോൾ കാണുന്നത്. ഇ. അഹമ്മദ് ഏറെക്കാലം പ്രവാസികാര്യവും വിദേശകാര്യവകുപ്പുമൊക്കെയായി നിരന്തരം പ്രവാസലോകത്ത് എത്താറുണ്ടായിരുന്നു. അദ്ദേഹത്തിന്റെ പ്രവർത്തനങ്ങളെക്കുറിച്ച് രണ്ടഭിപ്രായങ്ങൾ ഉള്ളപ്പോൾ തന്നെ അദ്ദേഹത്തിന്റെ സാന്നിധ്യം പ്രവാസലോകം അനുഭവിച്ചിരുന്നു എന്നത് യാഥാർഥ്യമാണ്. അതുകൊണ്ട് തന്നെ അവിടെ കുഞ്ഞാലിക്കുട്ടി സ്ഥാനാർഥിയായെത്തുമ്പോൾ മുസ്‌ലിംലീഗിനും യു.ഡി.എഫിനും ഉത്തരവാദിത്തമേറെയാണ്. പ്രവാസലോകത്തിരുന്നുകൊണ്ട് അതിനായുള്ള പ്രവർത്തനങ്ങൾ നടത്തുന്നു അവർ. അതോടൊപ്പം തന്നെ കുഞ്ഞാലിക്കുട്ടി എന്ന നേതാവിനോടുള്ള സ്നേഹവും ആദരവും പ്രകടിപ്പിക്കാനുള്ള അവസരമായാണ് ഇവിടെയുള്ള കെ.എം.സി.സി.യുടെയും യു.ഡി.എഫിന്റെയും പ്രവർത്തകർ കാണുന്നത്. ഇതുതന്നെയാണ് എതിർപക്ഷത്തുള്ളവരുടെയും തുരുപ്പുശീട്ട്. കുഞ്ഞാലിക്കുട്ടിക്ക് എതിരായ എല്ലാ അസ്ത്രങ്ങളും അവർ വിനിയോഗിക്കുന്നുണ്ട്.\nഎന്തായാലും പ്രവാസലോകം ഈ തിരഞ്ഞെടുപ്പിനെ ഏറെ ഉത്സാഹത്തോടെയും ആകാംക്ഷയോടെയും തന്നെയാണ് കാണുന്നത്. കുഞ്ഞാലിക്കുട്ടി ഇ.അഹമ്മദിന്റെ ഭൂരിപക്ഷം മറികടക്കുമോ എന്നതാണ് യു.ഡി.എഫ്. പ്രവർത്തകരുടെ ആകാംക്ഷ. എന്നാൽ വി.എസ്. കഴിഞ്ഞദിവസം പരാമർശിച്ച പഴയ ഐസ്‌ക്രീം കഥകൾ മലപ്പുറത്ത് എന്തെങ്കിലും ചലനം ഉണ്ടാക്കുമോ എന്ന് കാത്തിരിക്കുന്നവരാണ് മറുപക്ഷത്ത്. അതേസമയം ജിഷ്ണുവിന്റെ മരണവും അതിന്റെ തുടർചലനങ്ങളുമെല്ലാം ഇടതുപക്ഷത്തിന് ക്ഷീണം ഉണ്ടാക്കുമോ എന്ന് ആശങ്കപ്പെടുന്നവരും ആ ക്യാമ്പിൽ ധാരാളമുണ്ട്. ജിഷ്ണു വിഷയം കൈകാര്യം ചെയ്തതിലും പോലീസ് നടപടികളിലും വീഴ്ച ഉണ്ടായി എന്ന് കരുതുന്ന അനേകം പേർ ഇടതുക്യാമ്പിലുണ്ട്. ഉപതിരഞ്ഞെടുപ്പ് ഫലം സംസ്ഥാന ഭരണത്തിന്റെയും കേന്ദ്രഭരണത്തിന്റെയും ഉരകല്ലായിരിക്കുമെന്നത് ന്യായമായ കാര്യമാണ്. തുടക്കത്തിൽ തന്നെ ചില ഇടതുപക്ഷ നേതാക്കൾ ഇക്കാര്യം അവകാശപ്പെടുകയും ചെയ്തിട്ടുണ്ട്. അതുകൊണ്ടുതന്നെ ഈ തിരഞ്ഞെടുപ്പ് ഇടതുപക്ഷജനാധിപത്യ മുന്നണിക്ക് വലിയ വെല്ലുവിളിയാണ്. അതേഅളവിൽ തന്നെ ആകാംക്ഷ മറുഭാഗത്തുമുണ്ട്. അതുതന്നെയാണ് പ്രവാസലോകത്തെ ഓരോ പ്രവർത്തകന്റെയും മനസ്സിലുമുള്ളത്. മലപ്പുറത്തെ പ്രചാരണത്തിന്റെയും ആവേശത്തിന്റെയും ഇടയിൽ ഇത്തരം ചില ആശങ്കകളോടെ തന്നെയാണ് ഓരോ പ്രവർത്തകനും വോട്ടെടുപ്പുദിനത്തെയും ഫലപ്രഖ്യാപനത്തെയും കാത്തിരിക്കുന്നത്.\nപ്രവാസികൾക്കായി വീണ്ടുമൊരു ചർച്ച\nവലിയ വിമാനങ്ങളെ കാത്ത് ഇപ്പോഴും...\nതുടങ്ങാം, പഴയ മുറവിളി വീണ്ടും\nപ്രവാസികളുടെ പ്രിയങ്കരന് വിട\nവീണ്ടും വന്നുപോയി ആ സമ്മേളനം


മാണി സിപിഎം ആസ്ഥാനത്ത് എന്തിന്? - Oneindia Malayalam\nPublished : April 20, 2017, 06:34\nമാണി സിപിഎം ആസ്ഥാനത്ത് എന്തിന്?\nഎകെജി സെന്ററില് നടന്ന പരിപാടിയിലാണ് കെ എം മാണി പങ്കെടുത്തത്. പ്രതിപക്ഷനേതാവ് രമേശ് ചെന്നിത്തലയും പരിപാടിയില് പങ്കെടുത്തു. പ്രതിപക്ഷത്തുനിന്നും രമേശ് ചെന്നിത്തല മാത്രമാണ് പരിപാടിയില് പങ്കെടുത്തത്. മാണിയെ യുഡിഎഫിലേക്ക് തിരിച്ചുകൊണ്ടുവരാനുള്ള ശ്രമങ്ങള് സജീവമായിരിക്കെയാണ് മാണി എകെജി സെന്ററിലെത്തിയത്\ncongress cpm kerala congress akg centre k m mani


കുറ്റപത്രം സമർപ്പിച്ചു: ഡികോക്കിന് പിഴ മാത്രം; വാർണറെ വിലക്കാൻ സാധ്യത-ICC charges David Warner, Quinton de Kock for Durban dispute\nIcc Charges David Warner Quinton De Kock For Durban Dispute\nബുധനാഴ്ച വരെ സംഭവത്തിൽ വിശദീകരണം നൽകാൻ ഇരു ക്രിക്കറ്റ് ബോർഡുകൾക്കും സമയം അനുവദിച്ചിട്ടുണ്ട്\nMarch 07, 2018 10:10:40 am\nഡർബൻ: ഒന്നാം ക്രിക്കറ്റ് ടെസ്റ്റിന് ഇടയിലുണ്ടായ തർക്കത്തിൽ ദക്ഷിണാഫ്രിക്കൻ വിക്കറ്റ് കീപ്പർ ഡികോക്കിനും ഓസീസ് ബാറ്റ്സ്‌മാൻ വാർണർക്കുമെതിരെ അംപയർമാരുടെ കുറ്റപത്രം. ഐസിസിയുടെ ആവശ്യപ്രകാരം സംഭവത്തിൽ അന്വേഷണം നടത്തിയ അംപയർമാരാണ് കുറ്റപത്രം സമർപ്പിച്ചത്.\nഓസ്ട്രേലിയയെ പ്രതിരോധത്തിലാക്കി വാർണർക്ക് എതിരെ ലെവൽ2കുറ്റമാണ് ചുമത്തിയിരിക്കുന്നത്. അതേസമയം ഡികോക്കിന് എതിരെ ലെവൽ 1 കുറ്റം മാത്രമാണ് ഉളളത്. ഈ സാഹചര്യത്തിൽ ഡികോക്കിന് പിഴ ശിക്ഷ മാത്രമേ ലഭിക്കൂ. എന്നാൽ വാർണർക്ക് ഒരു മൽസരത്തിൽ നിന്ന് വിലക്ക് ലഭിച്ചേക്കും.\nഡ്രസിങ് റൂമിലേക്കുളള ടണലിന് അകത്തെ സിസിടിവി ദൃശ്യങ്ങൾ പ്രചരിച്ചതിന് പിന്നാലെയാണ് ഈ വാഗ്വാദം ലോകശ്രദ്ധയിൽ എത്തിയത്. “ഡർബനിൽ നടന്ന ക്രിക്കറ്റ് ടെസ്റ്റ് നിയന്ത്രിച്ച അംപയർമാർ വാർണർക്ക് ലെവൽ2കുറ്റമാണ് ചുമത്തിയിരിക്കുന്നത്. ഡി കോക്കിന് ലെവൽ 1 കുറ്റമാണ്,” ഐസിസി അധികൃതർ വ്യക്തമാക്കി.\nമാച്ച് റഫറി ജെഫ് കോവ് ഇരുടീമുകളോടും വിശദീകരണം ആവശ്യപ്പെട്ടിട്ടുണ്ട്. ബുധനാഴ്ച വരെയാണ് സമയം അനുവദിച്ചിരിക്കുന്നത്. വാർണറുടെ തെറ്റ് ഐസിസി ശരിവച്ചാൽ മാച്ച് ഫീ മുഴുവനായും പിഴയായി ഒടുക്കേണ്ടി വരും. കരിയർ പോയിന്റ് നാല് കുറയും. ഒരു ടെസ്റ്റിൽ നിന്നും രണ്ട് ഏകദിന മൽസരങ്ങളിൽ നിന്നും വിലക്കും ലഭിച്ചേക്കും.


പത്രക്കടലാസിലും പ്ലാസ്റ്റിക്കിലും ഭക്ഷണം പായ്ക്ക് ചെയ്യാമോ? ചെയ്താല് സംഭവിക്കുന്നത്\nപാകം ചെയ്ത ഭക്ഷണം പിന്നീടു കഴിക്കാൻ സൗകര്യപ്രദമായ രീതിയിൽ പായ്ക്ക് ചെയ്തു നല്കാറുണ്ടല്ലോ. ഭക്ഷണത്തിന്‍റെ രുചി, പുതുമ, ചൂട്, പോഷകഗുണം എന്നിവ പായ്ക്കിംഗിലൂടെ നിലനിർത്താം.പത്രക്കടലാസും പ്ലാസ്റ്റിക്കും വേണ്ടപത്രക്കടലാസുകളോ മറ്റു സാധാരണ പേപ്പറുകളോ, പ്ലാസ്റ്റിക് ബാഗുകളോ, പ്ലാസ്റ്റിക് പേപ്പറുകളോ ഭക്ഷണവിഭവങ്ങൾ പൊതിയാൻ ഉപയോഗിക്കരുത്. ചപ്പാത്തി പോലെയുള്ള പലഹാരങ്ങൾ പൊതിഞ്ഞു സൂക്ഷിക്കാൻ ബട്ടർ പേപ്പർ ഉപയോഗിക്കാം. സ്കൂൾകുട്ടികൾക്കുള്ള ഭക്ഷണം ലഞ്ച് ബോക്സിൽ കൊടുത്തയയ്ക്കുന്നതാണ് ആരോഗ്യകരം.\nസുരക്ഷിതം സ്റ്റെയിൻലസ് സ്റ്റീൽ ലഞ്ച് ബോക്സ്\n* സ്റ്റെയിൻലസ് സ്റ്റീൽ കൊണ്ടു നിർമിച്ച ലഞ്ച് ബോക്സുകളാണ് ഏറ്റവും സുരക്ഷിതം. ഫുഡ് ഗ്രേഡ് പ്ലാസ്റ്റിക് കൊണ്ടു നിർമിച്ചവ ഉപയോഗിക്കാമെന്നു ഫുഡ് സേഫ്റ്റി ആൻഡ് സ്റ്റാൻഡേർഡ് അഥോറിറ്റി ഓഫ് ഇന്ത്യ നിർദേശിക്കുന്നുവെങ്കിലും പ്ലാസ്റ്റിക് ലഞ്ച് ബോക്സുകൾ ഉപേക്ഷിക്കുകയാണ് അഭികാമ്യം .പ്ലാസ്റ്റിക് ഉപയോഗം കുറയ്ക്കുന്നതിന്‍റെ ഭാഗമായി നമ്മുടെ സർക്കാരും ഈ അധ്യയന വർഷം മുതൽ സ്കൂളുകളിൽ പ്ലാസ്റ്റിക് പാത്രങ്ങൾക്കു വിലക്കേർപ്പെടുത്തിയിട്ടുണ്ട്.\n* ലഞ്ച്ബോക്സ് നന്നായി കഴുകി വൃത്തിയാക്കി ജലാംശം ഉണങ്ങി‍യ ശേഷമേ പാകം ചെയ്ത ഭക്ഷണം നിറയ്ക്കാവൂ.\n* പായ്ക്ക് ചെയ്ത ഭക്ഷണം ഉപയോഗിക്കാനെടുക്കുന്പോൾ അരുചിയോ ചീഞ്ഞ ഗന്ധമോ അനുഭവപ്പെട്ടാൽ അത്തരം ഭക്ഷണം കഴിക്കരുത്.\nകുട്ടികളുടെ ലഞ്ച്ബോക്സിൽ എന്തൊക്കെ?\n* കുട്ടികളുടെ ലഞ്ച് ബോക്സിൽ എന്നും ഒരേതരം വിഭവങ്ങൾ മാത്രം നിറച്ചു നല്കരുത്. ഓരോ ദിവസവും വ്യത്യസ്തതയുള്ള വിഭവങ്ങൾ നല്കാം. ശരീരത്തിനാവശ്യമായ എല്ലാത്തരം പോഷകങ്ങളും ലഭിക്കുന്നതിന് അതു ഗുണപ്രദം. * പ്രാദേശികമായി ലഭിക്കുന്നതും സീസൺ അനുസരിച്ചു കിട്ടുന്നതുമായ പഴങ്ങളും പച്ചക്കറികളും ഉൾപ്പെടുത്താം. വിവിധ നിറങ്ങളിലുള്ള ഭക്ഷണവിഭവങ്ങൾ ഭക്ഷണം കഴിക്കാൻ കുട്ടികൾക്കു പ്രേരണ നല്കും. കൂടാതെ നിറമുള്ള പഴങ്ങളും പച്ചക്കറികളും വിവിധതരം പോഷകങ്ങൾ കൊണ്ടു സന്പന്നവുമാണ്. മാത്രമല്ല, പല ഫലങ്ങളും വീട്ടുവളപ്പിൽ സുലഭമായി ലഭിക്കുന്നവ ആയതിനാൽ വില നല്കേണ്ടതില്ല. പ്രാദേശികമായി വാങ്ങാനാകുന്നവയ്ക്കു നിസാര വില മാത്രമേ ഉണ്ടാവൂ. ഗുണവം രുചിയും മെച്ചം. * ഇഡ് ലി, ഉപ്പുമാവ് തുടങ്ങിയവ തയാറാക്കുന്പോൾ പ്രാദേശികമായി ലഭിക്കുന്ന ചീര പോലെയുള്ള ഇലകൾ അതിൽ നുറുക്കി ചേർക്കാം. വിഭവം പോഷകസമൃദ്ധവും രുചികരവും ആകർഷകവുമാകാൻ അതു സഹായകം. * ഏത്തപ്പഴം, ആപ്പിൾ, മാന്പഴം, പേരയ്ക്ക, കൈതച്ചക്ക തുടങ്ങിയ ഫലങ്ങൾ ലഞ്ച്ബോക്സിനെ ആകർഷകവും പോഷകസന്പന്നവുമാക്കുന്നു. * ലഞ്ച് ബോക്സുകളിൽ നിന്നു ബേക്കറി വിഭവങ്ങളെ പൂർണമായും ഒഴിവാക്കുക. മിക്ക ബേക്കറി പലഹാരങ്ങളുടെയും അടിസ്ഥാനം മൈദയും ആവർത്തിച്ചു ചൂടാക്കിയ എണ്ണയുമാണ്. രണ്ടും ആരോഗ്യജീവിതത്തിനു ഭീഷണിയാണ്. * ലഞ്ച് ബോക്സിൽ ഇടയ്ക്കിടെ വിവിധതരം നട്സ് ഉൾപ്പെടുത്തുക.\n* പീസ, ബർഗർ, പാസ്ത എന്നിവ ആരോഗ്യകരമായ രീതിയിൽ വീട്ടിൽതന്നെ തയാറാക്കി ലഞ്ച് ബോക്സിൽ കൊടുത്തയയ്ക്കാവുന്നതാണ്. പക്ഷേ, അവ തയാറാക്കുന്പോൾ ചില കാര്യങ്ങൾ ശ്രദ്ധിക്കണം.\n1. തവിടു കളയാത്ത ഗോതന്പുമാവ് ഉപയോഗിക്കുക 2. ധാരാളം പച്ചക്കറികളും ഇലക്കറികളും ചേർക്കണം.\n* ചപ്പാത്തി തയാറാക്കുന്പോൾ ഗോതന്പു മാവിനൊപ്പം വിവിധതരം പരിപ്പുകൾ പൊടിച്ചതും ചേർക്കാം. ചീര, ബീറ്റ്റൂട്ട്, മുരിങ്ങയില, കാരറ്റ് എന്നിവ നുറുക്കിയതും ചപ്പാത്തിക്കു കുഴയ്ക്കുന്ന മാവിൽ ചേർക്കാം.\nമേൽ സൂചിപ്പിച്ച ഇലകളും പച്ചക്കറികളും ചേർത്തു തയാറാക്കിയ തോരൻ പരുവത്തിലുള്ള കൂട്ടുകറി ചപ്പാത്തി റോളിൽ നിറച്ചതും ലഞ്ച് ബോക്സിൽ കൊടുത്തയയ്ക്കാം.\nമാലിന്യം കലർന്ന ഭക്ഷണത്തിലൂടെയും വെള്ളത്തിലൂടെയുമാണ് 200ൽപരം അസുഖങ്ങൾ വ്യാപിക്കുന്നത്. അതിസാരം പോലയുള്ള അസുഖങ്ങൾ ജീവനു തന്നെ ഭീഷണിയാണ്. ടൈഫോയ്ഡ്, ഹൈപ്പറ്റൈറ്റിസ് എന്നിവയ്ക്കു മുഖ്യകാരണം അശുദ്ധജലത്തിന്‍റെ ഉപയോഗമാണ്. അതിനാൽ ഭക്ഷണം തയാറാക്കുന്പോഴും വിളന്പുന്പോഴും വ്യക്തിശുചിത്വം പ്രധാനം.\nമാലിന്യം കലർന്ന ഭക്ഷണം അകത്തു ചെന്നാൽ സാധാരണയായി വയറുവേദന, ഛർദി, വയറിളക്കം തുടങ്ങിയ ലക്ഷണങ്ങൾ പ്രകടമാകും. ഉപ്പും പഞ്ചസാരയും തുല്യ അളവിൽ കലർത്തിയ തിളപ്പിച്ചാറിച്ച വെള്ളം(ഒആർഎസ് ലായനി) നല്കി നിർജ്ജലീകരണം തടയാം. ലക്ഷണങ്ങൾ തുടരുകയാണെങ്കിൽ ഡോക്ടറെ കൺസൾട്ട് ചെയ്യണം.\nതണ്ണിമത്തന് കുരു മുളപ്പിച്ചു കഴിയ്ക്കൂ ആരോഗ്യത്തിനും സൗന്ദര്യത്തിനും\nസെക്സ് അറിഞ്ഞിരിക്കേണ്ട മൂന്ന് കാര്യങ്ങൾ\nWant to haveahealthy life? Quit smoking then


mavoist | ഉപവന് റിസോര്‍ട്ടിലെ വെടിവെയ്പ്പിന് ശേഷവും വയനാട്ടില് വീണ്ടും മാവോയിസ്റ്റ് സാന്നിധ്യം; സുഗന്ധഗിരിയില് നാലുതവണ മാവോയിസ്റ്റുകള് എത്തിയതായി പ്രദേശവാസികള് - Malayalivartha.com Widgets Magazine\nഉപവന് റിസോര്‍ട്ടിലെ വെടിവെയ്പ്പിന് ശേഷവും വയനാട്ടില് വീണ്ടും മാവോയിസ്റ്റ് സാന്നിധ്യം; സുഗന്ധഗിരിയില് നാലുതവണ മാവോയിസ്റ്റുകള് എത്തിയതായി പ്രദേശവാസികള്\n23 MARCH 2019 03:48 PM IST\nവയനാട്ടിലെ ഉപവന് റിസോര്‍ട്ടിലെ വെടിവെയ്പ്പിന് ശേഷവും വയനാട്ടില് മാവോയിസ്റ്റ് സാന്നിധ്യം കണ്ടെത്തി. സുഗന്ധഗിരിയില് നാലുതവണ മാവോയിസ്റ്റുകള് എത്തിയതായി പ്രദേശവാസികള് വിശദമാക്കി. ഇന്നലെ വൈകിട്ട് സുഗന്ധഗിരിയിലെത്തി തോക്ക് ചൂണ്ടി ഭക്ഷണം ആവശ്യപ്പെട്ടുവെന്ന് പ്രദേശവാസികള് വിശദമാക്കി . വെടിവെയ്പില് കാലിന് വെടിയേറ്റ ചന്ദ്രുവും സംഘത്തില് ഉണ്ടെന്ന് പ്രദേശവാസികള് പറയുന്നു . തണ്ടര്‍ബോള്‍ട്ട് കാര്യമായ പരിശോധന നടത്തുന്നില്ലെന്ന് പ്രദേശവാസികള് ആരോപിക്കുന്നു.\nഉപവൻ റിസോർട്ടിൽ നടന്ന വെടിവെപ്പിനുശേഷം ചന്ദ്രുവും ബാക്കിയുള്ള 9പേരും റിസോര്ട്ടിന് പുറകിലുള്ള വനത്തിലേക്ക് ഓടി രക്ഷപ്പെട്ടിരുന്നു. കാലിന് ഗുരുതര പരിക്കേറ്റിരിക്കുന്നതിനാല് ചന്ദ്രുവിന് ദുരേക്ക് യാത്രചെയ്യാനാവില്ലെന്നായിരുന്നു പോലീസ് നിഗമനം, ഇതിന്‍റെ അടിസ്ഥാനത്തില് റിസോര്ട്ടിന് പുറകില് സുഗന്ദഗരിവരെയുള്ള 15 കിലോമീറ്റര് വനത്തിനുള്ളില് രണ്ടുദിവസം തണ്ടര്‍ബോള്ട്ട് പരിശോധന നടത്തിയിരുന്നു.\nഇവര് പോകാന് സാധ്യതയുള്ള സുഗന്ധഗിരിയിലെ ആദിവാസികളുടെ വീടുകളില് പോലീസും പരിശോധന നടത്തിയിരുന്നു. പക്ഷെ ആരെയും കണ്ടെത്താനായില്ല. ഏതാനും ദിവസങ്ങള്‍ക്ക് മുന്‍പാണ് വയനാട് വൈത്തിരിയില് പൊലീസുമായി ഉണ്ടായ ഏറ്റുമുട്ടലില് ഒരു മാവോയിസ്റ്റ് പ്രവര്‍ത്തകന് മരിച്ചത്. സംഭവത്തില് സര്‍ക്കാര് മജിസ്റ്റീരിയില് അന്വേഷണത്തിന് ഉത്തരവിട്ടിരുന്നു.


ബോളിവുഡ് താരങ്ങളെല്ലാം 'മണ്ടന്'മാരാണെന്ന് ബിജെപി നേതാവ്; അപ്പോള് സ്മൃതി ഇറാനിയോ എന്ന് തിരിച്ചടിച്ച് നടന് ശേഖര് സുമന് - ഇ വാർത്ത | evartha\nബോളിവുഡ് താരങ്ങളെല്ലാം ‘മണ്ടന്’മാരാണെന്ന് ബിജെപി നേതാവ്; അപ്പോള് സ്മൃതി ഇറാനിയോ എന്ന് തിരിച്ചടിച്ച് നടന് ശേഖര് സുമന്\nവിജയ് ചിത്രം മെര്‍സലിനെ കുറിച്ചുള്ള ചോദ്യങ്ങള്‍ക്ക് ഒരു ദേശീയ ചാനലിന് നല്‍കിയ അഭിമുഖത്തിലായിരുന്നു ബിജെപി നേതാവ് ജിവിഎല് നരസിംഹ റാവുവിന്റെ വിവാദ പരാമര്‍ശം. ബോളിവുഡ് താരങ്ങളെല്ലാം ബുദ്ധിയില്ലാത്തവരാണെന്നായിരുന്നു നരസിംഹ റാവുവിന്റെ പരാമര്‍ശം.\nഎന്നാല് ഇതിനെ നടന് ശേഖര് സുമന് പൊളിച്ചടുക്കിയത് സമാനതകളില്ലാത്ത രീതിയില് ആയിരുന്നു. ഒരു കാലത്ത് ബോളിവുഡ് താരങ്ങളായിരുന്ന സ്മൃതി ഇറാനിയെ പോലെയുള്ളവരെ ബിജെപിയില് എടുത്തതും മന്ത്രിയാക്കിയും ബുദ്ധിയില്ലാത്തതു കൊണ്ടാണോയെന്ന് സുമന് ചോദിക്കുന്നു.\nവെള്ളിത്തിരയില് തിളങ്ങി നിന്നവരായിരുന്നു സ്മൃതി ഇറാനി, ശത്രുഘന് സിന്‍ഹ, വിനോദ് ഖന്ന, ധര്‍മേന്ദ്ര, ഹേമ മാലിനി തുടങ്ങിയവരൊക്കെ. ഇതില് സ്മൃതി കേന്ദ്രമന്ത്രിയായി. അതും വിവര സാങ്കേതിക വകുപ്പ് മന്ത്രി. മറ്റുള്ളവര് ബിജെപിയിലെ പ്രധാന പദവികള് വഹിക്കുന്നവരും.\nഇവരൊക്കെ മണ്ടന്‍മാര് ആയിരുന്നെങ്കില് എന്തിനാണ് ഇവരെ പാര്‍ട്ടിയിലെടുത്തത്. ഉന്നത സ്ഥാനങ്ങള് നല്‍കിയത് ? ഇനി സ്മൃതി അടക്കമുള്ളവര്‍ക്ക് ബുദ്ധിയില്ലെന്നാണോ നരസിംഹ റാവു ഉദ്ദേശിച്ചതെന്നും സുമന് ചോദിച്ചു.


India World Cup 1983 Final Highlights | Scorecard | Infographics | Manorama Online News\nടോസ് നേടിയ വെസ്റ്റിൻഡീസ് നായകൻ ക്ലൈവ് ലോയ്ഡ് ഇന്ത്യയെ ബാറ്റിങ്ങിനയച്ചു. ആദ്യഘട്ടത്തിലെ മേൽക്കൈ ആയിരുന്നു ലക്ഷ്യം. ബോളർമാർക്ക് അനുകൂലമായ പിച്ചിൽ തുടക്കത്തിലേ ആധിപത്യം നേടുകയെന്ന ലോയ്ഡിന്റെ തന്ത്രം വിജയിച്ചു. പക്ഷേ മൽസരം കൈവിട്ടുപോയി. ടോസ് നേടിയ വിൻഡീസ് ബാറ്റിങ് തിരഞ്ഞെടുത്തിരുന്നെങ്കിൽ ഭേദപ്പെട്ട ടോട്ടലിലെത്തുകയും ഇന്ത്യൻ സ്കോർ അതിനടുത്തെത്താതെ പതറുകയും ചെയ്യുമായിരുന്നു. അവിടെയാണ് വിൻഡീസിന് കണക്കുക്കൂട്ടൽ തെറ്റിയതും ലോകത്തിന്റെ നെറുകയിലേക്കുള്ള ഇന്ത്യൻ ക്രിക്കറ്റിന്റെ പ്രയാണം ആരംഭിച്ചതും. അന്ന് ലോഡ്സിൽ എന്താണു സംഭവിച്ചത്...?\n25 ജൂൺ 1983\nഇന്ത്യൻ സമയം രാവിലെ 11\nലോകകപ്പ് ക്രിക്കറ്റ് ഫൈനൽ*\nവേദി: ലോഡ്സ് സ്റ്റേഡിയം (ലണ്ടൻ)\nരണ്ടു റൺസുമായി ഓപ്പണിങ് ബാറ്റ്സ്മാൻ സുനിൽ ഗാവസ്കറെ ആന്‍ഡി റോബർട്സിന്റെ പന്തിൽ കീപ്പർ ജെഫ് ഡുജോൺ പിടിച്ചു പുറത്താക്കി. ഇന്ത്യൻ സ്കോർ 2/1. ആദ്യ പ്രഹരം.\nശ്രീകാന്ത് 57 പന്തിൽ നേടിയ 38 റൺസ് ഇന്ത്യൻ ടോട്ടലിലേക്ക് ചെറുതല്ലാത്ത സംഭാവനയായി. ഏഴു ബൗണ്ടറികളും ഒരു സിക്സറുമടങ്ങിയ ആ ഇന്നിങ്സ് ഇന്ത്യൻ ഇന്നിങ്സിന് അടിത്തറ പാകി. ചീട്ടുകൊട്ടാരം പോലെ തകരുന്നതിൽനിന്ന് ഇന്ത്യയെ കരകയറ്റിയത് മൊഹീന്ദർ അമർനാഥും ശ്രീകാന്തും ചേർന്നു സമ്മാനിച്ച 57 റൺസിന്റെ കൂട്ടുകെട്ട്. ശ്രീകാന്ത്് പുറത്താകുമ്പോൾ ഇന്ത്യൻ സ്കോർ 59/2.\nഅമർനാഥ് 108 മിനിറ്റ് ക്രീസിൽ പിടിച്ചുനിന്നു. നേടിയത് 80 പന്തിൽ 26 റൺസ്. ഹോൾഡിങ് അമർനാഥിന്റെ വിക്കറ്റ് തെറിപ്പിച്ചത് ഇന്ത്യയ്ക്ക് തിരിച്ചടിയായി. സ്കോർ 90/3. 29 പന്തുകളിൽനിന്ന് സന്ദീപ് പാട്ടീൽ നേടിയ 27 റൺസും നിർണായകമായി. ആ ഇന്നിങ്സിൽ ഒരു സിക്സറും.\nടൂർണമെന്റിൽ മികച്ച ഫോമിൽനിന്ന കപിൽദേവ് ഇക്കുറി നിരാശപ്പെടുത്തി. ആകെ നേടിയത് 15 റൺസ്.\nമുൻനിര ബാറ്റ്സ്മാൻമാരെ അപേക്ഷിച്ച് വാലറ്റക്കാരുടെ സംഭാവന ചെറുതായിരുന്നില്ല. മദൻലാൽ (17), സയ്യിദ് കിർമാനി (14), ബൽവിന്ദർ സന്ധു (11) എന്നിവർ ചേർന്ന് സംഭാവന ചെയ്തത് 42 റൺസ്. ഇന്ത്യൻ സ്കോർ 54.4 ഓവറിൽ 183ൽ അവസാനിക്കുന്നു.\nവിൻഡീസ് നിലയുറപ്പിക്കും മുൻപേ ഓപ്പണർ ഗോർഡൻ ഗ്രീനിഡ്ജ് സന്ധുവിന്റെ സ്വിങ് ബോളിൽ ഒരു റണ്ണിനു പുറത്ത്. ഇന്ത്യൻ സ്കോർ അനായാസം മറികടക്കാമെന്ന മോഹവുമായി മറുപടി ബാറ്റിങ്ങിനിറങ്ങിയ വിൻഡീസിന് ആദ്യ പ്രഹരം. വൈകാതെ ഹെയ്ൻസ് (13) മദൻലാലിന്റെ പന്തിൽ റോജർ ബിന്നിയുടെ കൈകളിൽ.\nസ്കോർ ഉയർത്താൻ സാക്ഷാൽ വിവിയൻ റിച്ചാർഡ്സിന്റെ ശ്രമം. കൂറ്റൻ അടികളിലൂടെ റിച്ചാർഡ്സ് അടിത്തറയിടാൻ ശ്രമിക്കുന്നു. 28 പന്തിൽ 33 റൺസുമായി നിൽക്കെ റിച്ചാർഡ്സ് പുറത്ത്. മൽസരത്തിലെ വഴിത്തിരിവ്. മദൻലാലിന്റെ പന്ത് മിഡ് വിക്കറ്റിലേക്ക് ഹുക്ക് ചെയ്യാനുള്ള ശ്രമത്തിൽ റിച്ചാർഡ്സിന് ലക്ഷ്യം തെറ്റി. 15 വാര പിന്നിലേക്ക് ഓടിയ കപിൽദേവിന്റെ കൈകളിൽ പന്ത് ഭദ്രം. സ്കോർ 57/3. വിൻഡീസ് തകർച്ചയുടെ യഥാർഥ തുടക്കം.\nഇന്ത്യൻ ബോളർമാരുടെയും ഫീൽഡർമാരുടെയും മികച്ച പ്രതിരോധം. നായകൻ ലോയ്ഡ് എട്ടു റൺസുമായി പുറത്തേക്ക്. ബിന്നിയുടെ പന്തിൽ കപിൽ ക്യാച്ചെടുത്തു. മധ്യനിരയുടെ തകർച്ച വിൻഡീസിന് ക്ഷീണമായി.\nലാറി ഗോമസിനെ (5) മദൻലാൽ പുറത്താക്കിയപ്പോൾ 25 റൺസുമായി ഒന്നര മണിക്കൂർ പിടിച്ചുനിന്ന ഡുജോൺ അമർനാഥിന് വിക്കറ്റ് സമ്മാനിച്ച് പുറത്തേക്ക്. അമർനാഥിന്റെ സ്ലോ മീഡിയം പേസിൽ ഡുജോൺ തെറിച്ചു. മൊഹീന്ദറിന്റെ അടുത്ത ഓവറിൽ മാർഷൽ (18) പുറത്തായി.2റൺസിനുശേഷം റോബർട്‌സ് (4) കപിലിനു കീഴടങ്ങി. വിൻഡീസ് ഒൻപതിനു 126. വിജയം 58 റൺസ് അകലെ.\nഗാർണറും ഹോൾഡിങ്ങുമായിരുന്നു വാലറ്റത്ത്. 52-ാം ഓവറിലെ അവസാന പന്തിൽ മിലിട്ടറി മീഡിയം പേസിൽ മൊഹീന്ദറിന്റെ ഒരു ഇൻകട്ടർ. ഹോൾഡിങ് എൽബിഡബ്ല്യു. അംപയർ ഡിക്കി ബേർഡിന്റെ ചൂണ്ടുവിരൽ വായുവിലേക്കുയരുമ്പോൾ വിൻഡീസ് 140ന് പുറത്ത്. ചരിത്രത്തിലാദ്യമായി ലോകകപ്പ് ഇന്ത്യയിലേക്ക്.\n* ആദ്യകാലത്ത് സ്പോൺസർമാരുടെ പേരിലാണ് ലോകകപ്പ് അറിയപ്പെട്ടിരുന്നത്. 1983ൽ പ്രൂഡൻഷ്യൽ കപ്പെന്നായിരുന്നു പേര്.\n*ചിത്രങ്ങളെല്ലാം 1983 ലോകകപ്പ് ഫൈനലിൽ നിന്നുള്ളതല്ല .കടപ്പാട്: ഗെറ്റി ഇമേജസ്, ഐസിസി


ഗാനമേളകള്‍ക്ക് റോയല്‍റ്റി; നിയമപോരാട്ടത്തിന് തയാറെടുത്ത് കലാകാരന്‍മാര് | Kerala\nഗാനമേളകള്‍ക്ക് റോയല്‍റ്റി; നിയമപോരാട്ടത്തിന് തയാറെടുത്ത് കലാകാരന്‍മാര്\nസ്വന്തം ലേഖകൻ July 11, 2018 12:36 PM IST\nഗാനമേളകള്‍ക്ക് റോയല്‍റ്റി ഏര്‍പെടുത്താനുള്ള തീരുമാനത്തിനെതിരെ കലാകാരന്‍മാര്. ഐപിആര്‍എസിന്റെ നീക്കത്തിനെതിരെ തെരുവില് ഗാനമേള നടത്തിയായിരുന്നു പ്രതിഷേധം. ഐപിആര്‍എസിനെതിരെ നിയമപോരാട്ടത്തിന് തയാറെടുക്കുകയാണ് കലാകാരന്‍മാര്.\nസിനിമാഗാനങ്ങൾ പാടുന്നതിനു റോയൽറ്റി തുക ഈടാക്കാനുള്ള ദി ഇന്ത്യൻ പെർഫോമിങ് റൈറ്റ് സൊസൈറ്റിയുടെ തീരുമാനത്തിനെതിരെയുള്ള കലാകാരന്‍മാരുടെ പ്രതിഷേധമാണിത്. സ്ത്രീകളും കുട്ടികളുമടക്കം നിരവധി ആളുകള് പ്രതിഷേധ ഗാനമേളയുടെ ഭാഗമായി.\nഗാനരചയിതാക്കൾ, സംഗീതസംവിധായകർ തുടങ്ങയവരുടെ അത്യാര്‍ത്തിയാണ് പ്രശ്നങ്ങള്‍ക്ക് കാരണമെന്നും കലാകാരന്‍മാര് ആരോപിക്കുന്നു. സിഐടിയുവുമായി ചേര്‍ന്ന് പുതിയ സംഘടന രൂപികരിച്ച് ഐപിആര്‍എസിനെതിരെ നിയമപോരട്ടത്തിന് ഒരുങ്ങുകയാണ് ഒരു വിഭാഗം കലാകാരന്‍മാര്.


ഇസ്‌ലാം വിരോധിളോട് ചിലത് പറയാനുണ്ട് -15 – Sneha Samvadam\nHome/ആനുകാലികം/ഇസ്‌ലാം വിരോധിളോട് ചിലത് പറയാനുണ്ട് -15\nഖന്‍ദഖില് നബി (സ) കള്ളം പറഞ്ഞുവോ ?\nഹിജ്‌റ അഞ്ചാം വര്‍ഷം ഖൈബറിലേക്ക് നാടുകടത്തപ്പെട്ട യഹൂദര് -ബനൂ നദീര്- പകപോക്കലിനൊരുങ്ങി. അവരിലെ നേതൃനിരയിലെ ഇരുപതംഗ സംഘം ഖുറൈശികളെയും ഗത്ഫാന് തുടങ്ങി മറ്റു അറബി ഗോത്രങ്ങളെയും കണ്ടു. മുസ്‌ലിംകളുമായുള്ള ഏറ്റുമുട്ടലിന് അവരെയൊക്കെ പ്രേരിപ്പിച്ചു. അങ്ങനെയാണ് അബൂ സുഫ്‌യാന്റെ നേതൃത്വത്തില് ഒരു പതിനായിരം പട മദീനയെ ലക്ഷ്യംവച്ചു നീങ്ങിയത്. മദീനയിലെ ആബാലവൃദ്ധം ജനങ്ങള് സ്ത്രീകളും പുരുഷന്‍മാരുമടക്കം കൂടിയാലും അതിന്റെ പകുതിപോലുമെത്തുമായിരുന്നില്ല. അതിനുപുറമെയാണ് മദീനയിലെ തന്നെ അവസരവാദികളുടെ നിസ്സഹകരണവും പാരവെപ്പും. എല്ലാം കൊണ്ടും ക്വുര്‍ആന് വിവരിച്ചപോലെ കൊടുംഭീതിയുടെ കാലം. ഹൃദയം തൊണ്ടക്കുഴിയിലേക്കിരച്ചുകയറുന്ന, കണ്ണുകള് തുറിച്ചുനില്‍ക്കുന്ന സാഹചര്യം. ബനൂ നദീറുകാര് അതുകൊണ്ടും മതിയാക്കിയില്ല. മദീനയില് അവശേഷിച്ച ബനൂ ഖുറൈളയെന്ന യഹൂദകുടുംബത്തെക്കൂടി കരാര് ലംഘനത്തിന്, അതുവഴി ശത്രുപക്ഷത്തുചേരാന് അവര് പ്രേരിപ്പിച്ചുകൊണ്ടിരുന്നു. ബനൂ നദീര് നേതാവ് ഹുയയ്യബ്‌നു അഖ്തബാണ് ഈ ക്രൂരവിനോദത്തിന് മുന്നിട്ടിറങ്ങിയത്. അയാള് ബനൂ ഖുറൈളയുടെ നായകനായ കഅ്ബുബ്‌നു അസദിന്റെ വാതില്‍മുട്ടി. കഅബ് വാതില് തുറക്കാന് കൂട്ടാക്കിയില്ല. വിപല്‍ഘട്ടങ്ങളില് പരസ്പരം സഹായിക്കുമെന്നതാണ് പ്രവാചകനുമായി അവരുണ്ടാക്കിയ കരാര്. കരാറനുസരിച്ച് അവര് മുസ്‌ലിംകളെ സഹായിക്കേണ്ട സമയമാണിത്. ഈ ഘട്ടത്തിലാണ് ഹുയയ്യ് ചെന്നു വാതിലില് മുട്ടിയത്. കഅബ് വാതില് തുറക്കാതിരിക്കാന് കാരണവും മറ്റൊന്നല്ല. പക്ഷേ, ഹുയയ്യ് പിന്‍വാങ്ങിയില്ല. അയാള് വാതില്‍പടിയില് കുത്തിയിരുന്നു. അയാള് കഅ്ബിനെ വിളിച്ചുപറഞ്ഞു:\n”കഅബ്, കാലഘട്ടത്തിന്റെ പ്രതാപവുമായാണ് ഞാന് വന്നിരിക്കുന്നത്. ഇളകിമറിയുന്ന ഒരു സമുദ്രവുമായി. ഖുറൈശികളെ അവരുടെ മുഴുവന് നേതാക്കളുമായി. പിന്നെ ഗത്ഫാന് തുടങ്ങിയ മറ്റു ഗോത്രങ്ങളും. മുഹമ്മദിനെയും അനുയായികളെയും അടിയോടെ പിഴുതെറിഞ്ഞേ തങ്ങള് തിരിച്ചുപോവൂ എന്ന് ശപഥം ചെയ്താണ് അവര് വന്നിരിക്കുന്നത്.”\nകഅബ് പറഞ്ഞു: ”അല്ലാഹുവില് സത്യം, ഈ കാലത്ത് കയ്യേല്‍ക്കേണ്ടി വരുന്ന പ്രതാവുമായല്ല, നിന്ദ്യതയുമായാണ് താങ്കള് വന്നിരിക്കുന്നത്. പെയ്‌തൊഴിഞ്ഞ വെളുത്ത മേഘവുമായും. മിന്നെറിയുന്നുണ്ട്. ഇടിവെട്ടുന്നുണ്ട്. അതില് നേട്ടം യാതൊന്നുമില്ല. ഹുയയ്യ്, എന്നെ വിട്ടേക്കുക. ഞാനായി, എന്റെ പാടായി. മുഹമ്മദിന്റെ ഭാഗത്തുനിന്ന് സത്യസന്ധതയും കരാര് പാലനവും മാത്രമേ എനിക്കനുഭവപ്പെട്ടിട്ടുള്ളൂ.”\nഹുയയ്യ് ഉദ്യമമുപേക്ഷിച്ചില്ല. അയാള് കഅബിന്റെ സമീപത്ത് ഇരിപ്പുറപ്പിച്ചു. പറഞ്ഞ്പറഞ്ഞ് കഅബിനെ മാറ്റിയെടുത്തു. ”അഥവാ ഖുറൈശികളും ഗത്ഫാന് ഗോത്രവും മുഹമ്മദിനെ നശിപ്പിക്കാതെ തിരിച്ചുപോയാല് താന് കൂടെയുണ്ടാകും. കഅബിന് ഏറ്റുവാങ്ങേണ്ടിവരുന്ന ഏതുശിക്ഷയും താനും ഏറ്റുവാങ്ങും.” ഹുയയ്യ് കഅബിനു വാക്കുകൊടുത്തു. അതോടെ കഅബ് പ്രവാചകനുമായുള്ള കരാര് ലംഘിച്ചു.\nബനൂ ഖുറൈള കരാര് ലംഘിക്കുക മാത്രമല്ല ചെയ്തത്. അവര് യുദ്ധവുമായി ബന്ധപ്പെട്ട പ്രവര്‍ത്തനങ്ങളില് ഏര്‍പ്പെടുക കൂടി ചെയ്തു. സ്ത്രീകളും കുട്ടികളും കഴിഞ്ഞുകൂടുകയായിരുന്ന കോട്ടയുടെ ഭാഗത്ത് അവരിലൊരാള് ചുറ്റിക്കറങ്ങാന് തുടങ്ങി. കോട്ടയുടെ ഉത്തരവാദിത്തം ഹസ്സാനുബ്‌നു ഥാബിതിനായിരുന്നു. പ്രവാചകന്റെ(സ) പിതൃസഹോദരി സ്വഫിയ്യയുമുണ്ടായിരുന്നു സ്ത്രീകളുടെ കൂട്ടത്തില്. അവര് ഹസ്സാനോട് പറഞ്ഞു: ”ഹസ്സാന്, ഇതാ ഒരു യഹൂദന്, ഇതിലെ നടക്കുന്നുണ്ട്. അയാളെ നമ്പാന് കൊള്ളുമെന്ന് തോന്നുന്നില്ല. അയാള് ഒറ്റുകാരനാവും. അയാള് മറ്റു യഹൂദര്‍ക്ക് നമ്മുടെ രഹസ്യം ചോര്‍ത്തിക്കൊടുത്തേക്കും. പ്രവാചകനും മുസ്‌ലിംകളും ശത്രുക്കളുടെ ഭാഗത്താണുള്ളത്. അവര്‍ക്ക് നമ്മെ ശ്രദ്ധിക്കാനാവുകയില്ല. അതിനാല് ഇറങ്ങിച്ചെന്ന് അയാളെ വകവരുത്തിയേക്ക്.”\nഹസ്സാന് അത്രയ്ക്ക് ധീരനല്ലായിരുന്നു. അദ്ദേഹം പറഞ്ഞു: ”അല്ലാഹുവില് സത്യം. ഞാന് അതിന്റെ ആളല്ലെന്ന് നിങ്ങള്‍ക്കറിയാമല്ലോ!”\nതുടര്‍ന്ന് സ്വഫിയ്യ (റ) വസ്ത്രം മുറുക്കിയുടുത്തു. ഒരു മരക്കൊള്ളിയെടുത്ത് പുറത്തിറങ്ങി. ആ യഹൂദനെ അടിച്ചുകൊന്നു. അവര് തിരിച്ചുചെന്നു ഹസ്സാനോട് പറഞ്ഞു: ”ഹസ്സാന്, ചെന്ന് അയാളുടെ ശരീരത്തിലെ ആയുധങ്ങളും മറ്റും എടുത്തുമാറ്റിയേക്ക്. അയാള് പുരുഷനായതുകൊണ്ട് എനിക്കത് എടുക്കാനാവുകയില്ല.”\nഹസ്സാന് പറഞ്ഞു: ”എനിക്കതിന്റെ ആവശ്യമില്ല.”\nസ്വഫിയ്യയുടെ(റ) ധീരമായ നീക്കം ഫലം കണ്ടു. പിന്നെ യഹൂദരാരും അതുവഴി വരാന് ധൈര്യപ്പെട്ടില്ല. എന്നുവച്ച് യഹൂദര് പ്രവര്‍ത്തനം നിര്‍ത്തിവെച്ചില്ല. അവര് ശത്രുസൈന്യത്തിന് സഹായം എത്തിക്കാന് ശ്രമിച്ചുകൊണ്ടിരുന്നു. സഹായം എത്തിച്ചുകൊടുക്കാന് അവര് ഉപയോഗപ്പെടുത്തിയ ഇരുപത് ഒട്ടകങ്ങളെയാണ് മുസ്‌ലിംകള് പിടികൂടിയത്.\nയഹൂദഗോത്രം കരാല് ലംഘിച്ചതും ശത്രുവിന് സഹായമെത്തിച്ചു കൊടുക്കുന്നതുമായ വിവരം പ്രവാചകന്റെ(സ) അടുത്തെത്തുന്നത് ഈ സമയത്താണ്. അറിയാനിടയായ വിവരം ശരിയാണോ എന്നറിയണം. അതിനുള്ള വഴിയൊരുക്കി. സഅ്ദുബ്‌നുമുആദ് (റ), സഅ്ദുബ്‌നു ഉബാദ (റ), അബ്ദുല്ലാഹിബ്‌നു റവാഹ (റ), ഖവാതുബ്‌നു ജൂബൈര് (റ) എന്നിവരെ വിളിച്ചു പ്രവാചകന് (സ). അവിടുന്ന് അവരോട് പറഞ്ഞു:\n”നിങ്ങള് പോവണം. എനിക്ക് ലഭിച്ച വിവരം ശരിയോ എന്നറിയണം. അത് സത്യമെങ്കില് എനിക്കത് തിരിച്ചറിയാനാവുംവിധം സൂചന നല്‍കണം. അവര് കരാര്‍പാലനത്തില് ഉറച്ചുനില്‍ക്കുന്നുവെങ്കില് അത് ജനങ്ങള്‍ക്കിടയില് പരസ്യപ്പെടുത്തുക.”\nഅന്വേഷകസംഘം ബനൂ ഖുറൈളക്കാരെ സമീപിച്ചു. വളരെ മോശം സമീപനമാണ് അവരില്‍നിന്ന് സംഘത്തിന് അനുഭവപ്പെട്ടത്. അവര് അന്വേഷണസംഘത്തെ അസഭ്യവര്‍ഷം കൊണ്ടാണ് എതിരേറ്റത്. അതുകൊണ്ടും മതിയാക്കിയില്ല. അവര് പ്രവാചകനെ(സ) മോശം രീതിയില് അധിക്ഷേപിച്ചു സംസാരിച്ചു. അവര് ചോദിച്ചു: ”ആരാണ് ഈ അല്ലാഹുവിന്റെ ദൂതന്? ഞങ്ങള്‍ക്കും മുഹമ്മദിനുമിടയ്ക്ക് യാതൊരു കരാറുമില്ല. പരിചയം പോലുമില്ല.”\nഅന്വേഷക സംഘം തിരിച്ചുപോന്നു. അവര് വന്നു പ്രവാചകന്(സ) സൂചന നല്‍കി. അവര് പറഞ്ഞു: ”അദ്‌ലും ഖാറയും.”\nബിഅ്ര് മഈന സംഭവത്തില് എഴുപതോളം മുസ്‌ലിം പ്രമുഖരെ വകവരുത്തിയവരാണ് അദ്‌ലും ഖാറയും. ബനൂ ഖുറൈളയും ശത്രുപക്ഷത്താണുള്ളത് എന്നര്‍ത്ഥം.\nഅക്ഷരാര്‍ത്ഥത്തില് ചെകുത്താനും കടലിനുമിടയിലകപ്പെട്ട പ്രതീതി. പ്രവാചകനും(സ) വല്ലാതെ പ്രയാസപ്പെട്ടു. ആ പ്രയാസം പുറത്തു കാണിക്കാതിരിക്കാനാവണം അവിടുന്ന് കുറേനേരം മൂടിപ്പുതച്ചു കിടന്നു. പിന്നെ പരിഹാരം കണ്ടെത്തിയതുപോലെ എഴുന്നേറ്റുവന്നു തക്ബീര് ചൊല്ലി. ”അല്ലാഹു അക്ബര്, മുസ്‌ലിംകളെ സന്തോഷിച്ചുകൊള്ളുക. അല്ലാഹുവിന്റെ സഹായവും വിജയവും ആസന്നമായിരിക്കുന്നു.” അവിടുന്ന് പറഞ്ഞു.\nഅതിനിടയ്ക്ക് ശത്രുക്കളെ പരസ്പരം അകറ്റാനുള്ള തന്ത്രങ്ങളെപ്പറ്റിയും നബി (സ) ആലോചിക്കുന്നുണ്ടായിരുന്നു. ഖുറൈശികളുടെ കൂടെ ശത്രുപക്ഷത്തുള്ള ഒരു പ്രബല വിഭാഗമാണല്ലോ ഗത്ഫാന് ഗോത്രം. അവരുമായി ഒരു കരാറിലെത്തുക. മദീനയിലെ കാര്‍ഷിക വിളവിന്റെ മൂന്നിലൊന്ന് വര്‍ഷാവര്‍ഷം നല്‍കാമെന്ന വ്യവസ്ഥയില് അവരുമായി ഒരു കരാറുണ്ടാക്കുക. അങ്ങനെ ശത്രുപക്ഷത്തുനിന്ന് അവരെ അടര്‍ത്തിമാറ്റുക. പ്രവാചകന് (സ) അങ്ങനെയാണ് ചിന്തിച്ചത്.\nഎന്നാല് ചിന്തയിലുദിച്ച ഈ കാര്യം അധികാരമുപയോഗിച്ച് നടപ്പാക്കാനല്ല അവിടുന്ന് ശ്രമിച്ചത്. മദീനക്കാരുമായി വിഷയം ചര്‍ച്ച ചെയ്താവാം തീരുമാനം. അവിടുന്ന് സഅദുബ്‌നു മുആദിനെയും സഅദുബ്‌നു ഇബാദയെയും വിളിച്ചുവരുത്തി വിഷയം ചര്‍ച്ച ചെയ്തു. അവര് പറഞ്ഞു:\n”അല്ലാഹുവിന്റെ ദൂതരേ, അല്ലാഹുവിന്റെ കല്‍പനയെങ്കില് കേള്‍ക്കാനും അനുസരിക്കാനും ഞങ്ങള് തയ്യാറാണ്. മറിച്ച് ഞങ്ങളുടെ നന്മയോര്‍ത്ത് അങ്ങ് ആവിഷ്‌കരിച്ച ഒരു പരിഹാരം എന്ന നിലക്കാണെങ്കില് ഞങ്ങള്‍ക്കതില് താല്‍പര്യമില്ല. ശിര്‍ക്കിലും വിഗ്രഹപൂജയിലും ഞങ്ങള് രണ്ടുകൂട്ടരും ഒന്നിച്ചിരുന്ന കാലത്തുപോലും ആഥിത്യം, കച്ചവടം എന്നീ മാര്‍ഗങ്ങളിലൂടെ മാത്രമേ അവര് മദീനയിലെ ഒരു ഈന്തപ്പഴമെങ്കിലും തിന്നിട്ടുള്ളൂ. ഇനിയിപ്പോള് ഇസ്‌ലാം വഴി അല്ലാഹു ഞങ്ങളെ സന്മാര്‍ഗികളാക്കുകയും അങ്ങയിലൂടെ ഞങ്ങളെ പ്രതാപികളാക്കുകയും ചെയ്തശേഷം അവര്‍ക്ക് ഞങ്ങള് സമ്പത്ത് നല്‍കണമോ? അല്ലാഹുവില് സത്യം, വാള് മാത്രമാകും ഞങ്ങള് അവര്‍ക്ക് നല്‍കുന്നത്.”\nപ്രവാചകന് (സ) അവരുടെ അഭിപ്രായം ശരിവെച്ചു. അവിടുന്ന് പറഞ്ഞു: ”കുലച്ച ഒറ്റ വില്ലുവഴി അറബികള് ഒറ്റക്കെട്ടായി നിങ്ങള്‍ക്കെതിരെ എയ്യാനൊരുങ്ങിയപ്പോള് നിങ്ങളുടെ നന്മയോര്‍ത്ത് എനിക്ക് തോന്നിയ കാര്യം; അത്രമാത്രം.”\nഈ സന്നിഗ്ധ ഘട്ടത്തിലാണ് ശത്രുവിഭാഗമായ ഗത്ഫാന് ഗോത്രത്തിലെ ഒരംഗം ശത്രുക്കളില് ആരുമറിയാതെ പ്രവാചകനെ(സ) സമീപിക്കുന്നത്. നുഐമുബ്‌നു മസ്ഊദ്. അദ്ദേഹം പറഞ്ഞു: ”അല്ലാഹുവിന്റെ ദൂതരേ, ഞാന് ഇസ്‌ലാമാശ്ലേഷിച്ചിരിക്കുന്നു. എന്റെ ആളുകള് ആരും അതറിയുകയില്ല. അതിനാല് വല്ലതും കല്‍പ്പിച്ചാലും!.”\nപ്രവാചകന് (സ) പ്രതികരിച്ചു: ”താങ്കള് ഒരു വ്യക്തിയാണ്. അതിനാല് അവരെ നമ്മില്‍നിന്ന് തിരിച്ചുവിടാന് പറ്റിയ വല്ലതും സാധ്യമായ രീതിയില് ചെയ്യുക. യുദ്ധം തന്ത്രമാണ്.”\nഅദ്ദേഹം നേരെ പോയത് ബനൂ ഖുറൈളക്കാരുടെ അടുത്തേക്കാണ്. ഇസ്‌ലാമിനുമുമ്പ് അവരുമായി സൗഹൃദം പുലര്‍ത്തിയിരുന്ന ആളായിരുന്നു അദ്ദേഹം. അദ്ദേഹം അവരോട് പറഞ്ഞു:\n”നിങ്ങളോടുള്ള എന്റെ സ്‌നേഹബന്ധവും സൗഹൃദവുമൊക്കെ നിങ്ങള്‍ക്കറിയാം. നമ്മള് തമ്മിലുള്ള പ്രത്യേകബന്ധവും.”\nഅവര്: ”അതെ, ശരിയാണ് താങ്കള് പറഞ്ഞത്!”\nനുഐം: ”ഖുറൈശികള് നിങ്ങളെപ്പോലെയല്ല. ഈ നാട് നിങ്ങളുടേതു കൂടിയാണ്. ഇവിടെയാണ് നിങ്ങളുടെ സമ്പത്തും സന്താനങ്ങളും ഭാര്യമാരുമൊക്കെയുള്ളത്. ഇവിടംവിട്ട് മറ്റൊരിടത്തേക്കും പോകാന് നിങ്ങള്‍ക്ക് സാധ്യമാവുകയില്ല. ഖുറൈശികളും ഗത്ഫാനും വന്നിരിക്കുന്നത് മുഹമ്മദിനോട് യുദ്ധം ചെയ്യാനാണ്. നിങ്ങളിപ്പോള് മുഹമ്മദിനെതിരില് അവരെ പിന്തുണച്ചിരിക്കുകയാണ്. അവരുടെ നാടും മക്കളും ഭാര്യമാരുമൊക്കെ വേറെയാണ്. സാഹചര്യം ഒത്തുവന്നാല് അവര് അത് പ്രയോജനപ്പെടുത്തിയെന്നു വരും. ഇല്ലെങ്കിലോ അവര് നാടുപിടിക്കും. നിങ്ങളെ ഉപേക്ഷിക്കും. പിന്നെ മുഹമ്മദ് നിങ്ങളോട് പ്രതികാരം ചെയ്യും.”\nഅവര് ചോദിച്ചു: ”നുഐം, ഇനി എന്താണ് ചെയ്യേണ്ടത്?”\nനുഐം: ”അവരില്‍നിന്ന് പണയം വാങ്ങിയല്ലാതെ നിങ്ങള് അവരോടൊപ്പം യുദ്ധത്തിനൊരുങ്ങി പുറപ്പെടരുത്.”\nഅവര്: ”നല്ല അഭിപ്രായം.”\nനുഐം ഖുറൈശികളെ ചെന്നുകണ്ടു: ”നിങ്ങളോടുള്ള എന്റെ സൗഹൃദവും നിങ്ങളുടെ കാര്യത്തിലുള്ള എന്റെ താല്‍പര്യവുമൊക്കെ നിങ്ങള്‍ക്കറിയാമല്ലോ.”\nനുഐം: ”മുഹമ്മദുമായുണ്ടാക്കിയ കരാര് ലംഘിക്കേണ്ടി വന്നതിനെച്ചൊല്ലി യഹൂദര് വലിയ ഖേദത്തിലാണ്. അവര് മുഹമ്മദുമായി ബന്ധപ്പെട്ടുകൊണ്ടിരിക്കുകയാണ്. നിങ്ങളെ പണയമായി സ്വീകരിച്ച് മുഹമ്മദിന് നല്‍കി സന്ധി ചെയ്യാനാണവര് തീരുമാനിച്ചിരിക്കുന്നത്. അതിനാല് അവര് പണയം ചോദിച്ചാല് നല്‍കിയേക്കരുത്.”\nതുടര്‍ന്ന് സ്വന്തം ഗോത്രമായ ഗത്ഫാനികളെ സമീപിച്ചു അവരോടും ഇതുതന്നെ പറഞ്ഞു.\nഅടുത്ത ശനിയാഴ്ച രാത്രി ശത്രുക്കള് ബനൂ ഖുളൈറയുടെ അടുത്തേക്ക് ദൂതനെ അയച്ചു:\n”ഞങ്ങള് സുരക്ഷിത പ്രദേശത്തല്ല നിലകൊള്ളുന്നത്. വാഹനവും പാദരക്ഷയുമടക്കം തീര്‍ന്നുകൊണ്ടിരിക്കുകയാണ്. അതിനാല് മുഹമ്മദിനെ എതിരിടാന് തയ്യാറാവുക.”\n”ഇന്നു സബ്ബത്താണ്. സബ്ബത്തില് അരുതാത്തത് ചെയ്തതിനാല് ഞങ്ങളുടെ പൂര്‍വികരെ ശിക്ഷ ബാധിച്ചത് നിങ്ങള്‍ക്കറിയാമല്ലോ. അതോടൊപ്പം നിങ്ങള്‍ക്കൊപ്പം ഞങ്ങള് യുദ്ധം ചെയ്യണമെങ്കില് ചിലരെ പണയമായി ഞങ്ങള്‍ക്ക് നല്‍കുകയും വേണം.”\nദൂതന്‍മാര് തിരിച്ചുവന്നു പുതിയ വൃത്താന്തമറിയിച്ചപ്പോള് നുഐം പറഞ്ഞത് ശരി തന്നെ എന്നായി ശത്രുക്കള്. അവര് യഹൂദരെ അറിയിച്ചു: ”പണയമായി ആരെയും തരാന് സാധ്യമല്ല. പറ്റുമെങ്കില് മുഹമ്മദിനെ നേരിടാന് തയ്യാറാവുക.”\n”നുഐം പറഞ്ഞത് എത്രമേല് ശരിയായിരുന്നു.” യഹൂദരും പരസ്പരം കുശുകുശുത്തു.\nപിന്നെ യഹൂദര്‍ക്കും ശത്രുക്കള്‍ക്കും പരസ്പരം സംശയമായി. ഇരുപക്ഷവും പരസ്പരം കൈയ്യൊഴിഞ്ഞു. അതോടെ ശത്രുവിന് കാലുറപ്പിക്കാതായി. കൊടുംഭീതി. ഒപ്പം അവരുടെ തമ്പുകളും ചട്ടിയും കലവും ഉപകരണങ്ങളത്രയും എടുത്തെറിയുംവിധമുള്ള ശീതക്കാറ്റും. എത്രയുംവേഗം സ്ഥലംവിട്ടുകൊള്ളാന് ശത്രുനായകന് അബൂ സുഫ്‌യാന് അണികള്‍ക്ക് നിര്‍ദേശം നല്‍കി. രായ്ക്കുരാമാനം അവര് സ്ഥലംവിട്ടു. മുസ്‌ലിംകളെ സംബന്ധിച്ചിടത്തോളം മലപോലെ വന്നത് മഞ്ഞുപോലെ ഉരുകിയില്ലാതായ പ്രതീതി. അവര് ആശ്വാസത്തിന്റെ നെടുവീര്‍പ്പിട്ടു.\nനുഐമിന്റെ തന്ത്രപ്രയോഗത്തെപ്പറ്റിയാണ് ശത്രുക്കള് പറയുന്നത്; മുഹമ്മദ് കള്ളം പറയാന് അനുവാദം നല്‍കി എന്ന്. ജീവിതത്തിന് ചട്ടവട്ടങ്ങളോ തത്ത്വങ്ങളോ സമര്‍പ്പിക്കാനില്ലാത്ത അരാജകത്വവാദികളും അരാഷ്ട്രീയക്കാരുമായ ഈ വിഡ്ഡികള്‍ക്കുണ്ടോ യുദ്ധത്തിന്റെ തന്ത്രമറിയുന്നു!\nശത്രുക്കളുടെ കാര്യത്തില് നടത്തിയ പ്രവാചകന്റെ(സ) പ്രാര്‍ത്ഥനയുടെ ഫലം കൂടിയായിരുന്നു അവരുടെ ഈ പിന്തിരിഞ്ഞോട്ടം. അവിടുന്ന് പ്രാര്‍ത്ഥിച്ചു:\n”അല്ലാഹുവേ, ഞങ്ങളുടെ നഗ്നത മറക്കേണമേ! ഞങ്ങളുടെ ഭീതിയകറ്റി നിര്‍ഭയത്വം നല്‍കേണമേ! വേദം അവതരിപ്പിച്ച, അതിവേഗം വിചാരണ നടത്തുന്ന അല്ലാഹുവേ, സഖ്യസൈന്യത്തെ പരാജയപ്പെടുത്തേണമേ! അല്ലാഹുവേ, അവരെ പരാജയപ്പെടുത്തുകയും അവരെ പ്രകമ്പനം കൊള്ളിക്കുകയും ചെയ്യേണമേ!”\nഅപ്പോഴേക്കും ശവ്വാല് കഴിഞ്ഞിരുന്നു. ശത്രുവിന്റെ ഒളിച്ചോട്ടത്തിനുശേഷം അടുത്ത മാസം ദുല് ഖഅദഃയിലാണ് പ്രവാചകനും(സ) മുസ്‌ലിംകളും ഖന്‍ദഖില് നിന്ന് തിരിച്ചുപോന്നത്.


മലയാളി ഭീകരരെ ബോംബ് നിര്‍മിക്കാന് പരിശീലിപ്പിച്ചു | Alim, Kozikode Blast, Terrorist, Bomb, ആലിം, കോഴിക്കോട് സ്‌ഫോടനം, തീവ്രവാദികള്, റിമാന്‍ഡ്, ബോംബ്\t- Malayalam Oneindia\n42 min ago കര്'നാടക'ത്തിന് ഇന്ന് തിരശ്ശീല വീഴും?:6മണിക്കുള്ളില് തന്നെ വോട്ടെടുപ്പ് നടത്തുമെന്ന് സ്പീക്കര്\nമലയാളി ഭീകരരെ ബോംബ് നിര്‍മിക്കാന് പരിശീലിപ്പിച്ചു\nPublished: August62009, 11:53 [IST]\nകൊച്ചി: കോഴിക്കോട് സ്‌ഫോടനക്കേസിലെ പ്രതി മുഹമ്മദ് ആലിമിനെ 14 ദിവസത്തേക്ക് കൂടി കോടതി റിമാന്‍ഡ് ചെയ്‌തു. റിമാന്‍ഡ് കാലാവധി അവസാനിച്ചതിനേ തുടര്‍ന്നാണ് അന്വേഷണസംഘം ആലിമിനെ കോടതിയില് ഹാജരാക്കിയത്.\nകോഴിക്കോട് ഇരട്ട സ്‌ഫോടനക്കേസില് രണ്ടു പേരെകൂടി അന്വേഷണസംഘം പ്രതിപട്ടികയില് ഉള്‍പ്പെടുത്തിയിട്ടുണ്ട്. മലപ്പുറം സ്വദേശി ഷമ്മി ഫിറോസ്, കാശ്‌മീരില് സുരക്ഷാസേനയുടെ വെടിയേറ്റു മരിച്ച മുഹമ്മദ് ഫായീസ് എന്നിവരെ കൂടിയാണ് പട്ടികയില് ഉള്‍പ്പെടുത്തിയത്. ആലിമിന്റെ പുതിയ വെളിപ്പെടുത്തലുകളെ തുടര്‍ന്നാണ് നടപടി.\nകശ്‌മീരില് കൊല്ലപ്പെട്ട മലയാളി തീവ്രവാദികള്‍ക്ക് ബോംബ് നിര്‍മ്മാണത്തില് പരിശീലനം നല്‍കിയതായി ചോദ്യം ചെയ്യലില് ആലിം വെളിപ്പെടുത്തിയിരുന്നു. റഹിം, ഫായിസ് എന്നിവര്‍ക്ക് ബോംബ് നിര്‍മ്മിയ്‌ക്കുന്നതിനായി പരിശീലനം നല്‍കിയിട്ടുണ്ടെന്നാണ് ആലിം പോലീസിന് മൊഴി നല്‍കിയത്.\nപാനൂരിലെ അസറിന്റെ വീട്ടിലും ഓഫീസിലുമായി ക്ലാസുകളെടുത്തിട്ടുണ്ടെന്നും ഇവിടെ വച്ച് പരിശീലനം സംഘടിപ്പിച്ചുവെന്നുമാണ് ആലിം സമ്മതിച്ചിരിയ്‌ക്കുന്നത്. ഇതോടെ കോഴിക്കോട് ഇരട്ട സ്‌ഫോടനത്തില് പ്രതി അബ്‌ദുല് ആമിന്റെ പങ്ക് പൂര്‍ണമായി വ്യക്‌തമാകുന്ന തെളിവുകളാണ് അന്വേഷണ സംഘത്തിന് ലഭിച്ചിരിയ്‌ക്കുകയാണ്.\nbomb terrorist ബോംബ് തീവ്രവാദികള് alim ആലിം കോഴിക്കോട്\nStory first published: Thursday, August 6, 2009, 11:53 [IST]


ആര്യന് ഖാന്‍റെ ജാമ്യാപേക്ഷയെ എതിര്‍ത്ത് എന്‍സിബി (നര്‍ക്കോട്ടിക്‌സ് കണ്‍ട്രോള് ബ്യുറോ ). -\nആഡംബരക്കപ്പല് മയക്കുമരുന്ന് കേസില് അറസ്റ്റിലായ ആര്യന് ഖാന്‍റെ ജാമ്യാപേക്ഷയെ എതിര്‍ത്ത് എന്‍സിബി (നര്‍ക്കോട്ടിക്‌സ് കണ്‍ട്രോള് ബ്യുറോ ). ആര്യന് അന്തരാഷ്ട്ര മയക്കുമരുന്ന് സംഘവുമായി ബന്ധമുണ്ടെന്ന് തെളിയിക്കുന്ന കൂടുതല് തെളിവുകള് എന്‍സിബി ഹാജരാക്കി. ആര്യന്‍റെ വാട്ട്സ്‌ആപ്പ് ചാറ്റുകളാണ് കോടതിയില് അധികൃതര് സമര്‍പ്പിച്ചത്. ചാറ്റ് ലഹരിമരുന്ന് ഇടപാടുമായി ബന്ധപ്പെട്ടതാണെന്ന് എന്‍സിബി കോടതിയില് വാദിച്ചു. കോടതിയാണ് ആര്യന്‍റെ ജാമ്യഹര്‍ജി ഇന്ന് പരിഗണിക്കുന്നത്. നിലവില് മുംബൈ ആര്‍തര് റോഡ് ജയിലിലാണ് ആര്യന് . അതെ സമയം കേസില് ആര്യനൊപ്പം അറസ്റ്റിലായവരുടെയും ജാമ്യ ഹര്‍ജ്ജി മുംബൈ എന്‍ഡിപിഎസ് കോടതി ഇന്ന് പരിഗണിക്കുന്നുണ്ട്.\nPrevious Postപുരാവസ്തു തട്ടിപ്പ് കേസിലെ പ്രതി മോന്‍സണ് മാവുങ്കലിന്റെ റിമാന്‍ഡ് കാലാവധി നീട്ടി.\nNext Postആര്‍തര് റോഡ് ജയിലില് ഷാരൂഖ് ഖാന് മകന് ആര്യന് ഖാനെ സന്ദര്‍ശിച്ചു.


ആത്മാവില് പതിഞ്ഞ ഓര്‍മകളുമായി സാനു മാഷ് | Malayalam writer MK Sanu memories\nആത്മാവില് പതിഞ്ഞ ഓര്‍മകളുമായി സാനു മാഷ്\nFeb 13, 2020, 12:47 PM IST\nമുണ്ടശ്ശേരി മാഷ് വന്നാല് എരുമപ്പാലൊഴിച്ച് നല്ല ചായ വേണമെന്ന് പറയും. അടുത്തുള്ള കടയില്‍നിന്ന് എരുമപ്പാല് വാങ്ങി അദ്ദേഹത്തിന് ഇവള് ചായയുണ്ടാക്കിക്കൊടുക്കുമായിരുന്നു. ഇവിടെ വന്നാല് കഞ്ഞി കുടിക്കാനായിരുന്നു ജി. ശങ്കരപ്പിള്ളയ്ക്ക് ഏറെയിഷ്ടം...''\nസാനു മാഷും ഭാര്യ രത്‌നമ്മയും മകന് രഞ്ജിത്തും മരുമകള് മായയും കൊച്ചുമകന് രോഹനും വീട്ടിലെ തീന്‍മേശയ്ക്ക് ചുറ്റും ഒത്തുകൂടിയപ്പോള്\n'ആത്മാവില് പതിഞ്ഞ അക്ഷരങ്ങള്...' എം.ടി. വാസുദേവന് നായരുടെ ചിത്രം പതിച്ച കലണ്ടറില് അദ്ദേഹത്തെ അടയാളപ്പെടുത്തി കുറിച്ച വരികള്... കാറ്റിലാടുന്ന കലണ്ടറിന്റെ താളുകള് മറിയാതിരിക്കാന് അടിയില് ക്ലിപ്പിട്ടിരിക്കുന്നു. ചുമരില് പതിച്ച കലണ്ടറിന്റെ താളുകള് മറിയുന്നില്ലെങ്കിലും അതിനു താഴെയിരുന്ന് സംസാരിക്കുമ്പോള് സാനു മാഷിന്റെ ഓര്‍മപ്പുസ്തകത്തിലെ താളുകള് പിറകിലേക്ക് മറിഞ്ഞുകൊണ്ടേയിരുന്നു.\nപ്രിയപ്പെട്ടവന് ഓര്‍മകളില് വാചാലനാകുമ്പോള് അതിലെ പല രംഗങ്ങളിലേയും കഥാപാത്രമായതിന്റെ സന്തോഷത്തില് പുഞ്ചിരിതൂകി രത്‌നമ്മ അരികിലിരുന്നു. അച്ഛനും അമ്മയും ഓര്‍മകളുടെ തോണിയേറുമ്പോള്, തീരത്ത് നില്‍ക്കാനാകാതെ മകന് രഞ്ജിത്തും ഭാര്യ മായയും കൊച്ചുമകന് രോഹനും കൂടി അതിലേക്ക് തുഴയാനെത്തിയതോടെ കാതോരമെത്തിയതെല്ലാം ഓര്‍മകളുടെ വിശേഷങ്ങളായിരുന്നു... ആത്മാവില് പതിഞ്ഞ ഓര്‍മകള്.\nകേന്ദ്രമന്ത്രി എത്തിയ കല്യാണം\nസാനു മാഷ് ഓര്‍മകളുടെ പുഴയിലൂടെ സഞ്ചരിക്കുമ്പോള്, ആദ്യ ചോദ്യത്തിന്റെ തുഴയെറിഞ്ഞത് കൊച്ചുമകന് രോഹനായിരുന്നു: ''അപ്പൂപ്പന്റെ കല്യാണം എങ്ങനെയായിരുന്നു...? അതൊക്കെ ഇപ്പോഴും ഓര്‍ക്കാറുണ്ടോ...?''\nരോഹന്റെ ചോദ്യം കേട്ട് സാനു മാഷ് പുഞ്ചിരിതൂകിയപ്പോള് ഉത്തരവുമായി ചാടിവീണത് രത്‌നമ്മയായിരുന്നു: ''കേന്ദ്രമന്ത്രി വരെ വന്ന കല്യാണമായിരുന്നില്ലേ ഞങ്ങളുടേത്...''\nരത്‌നമ്മ പറഞ്ഞുതുടങ്ങിയ കല്യാണക്കഥ തുടര്‍ന്നത് സാനു മാഷായിരുന്നു: ''ഇവള് മന്ത്രിപുത്രിയായിരുന്നില്ലേ... ഞങ്ങളുടെ കല്യാണത്തിന് മന്ത്രിമാരായിരുന്ന പനമ്പിള്ളി ഗോവിന്ദ മേനോനും എ.ജെ. ജോണും ടി.എം. വര്‍ഗീസുമൊക്കെ എത്തിയിരുന്നു. കല്യാണത്തിലെ വിശിഷ്ടാതിഥി കേന്ദ്രമന്ത്രി കെ.എന്. കട്ജുവായിരുന്നു. മന്ത്രിമാരൊക്കെയുണ്ടായിരുന്നെങ്കിലും ലളിതമായിരുന്നു ഞങ്ങളുടെ കല്യാണം. സദ്യ വേണ്ടെന്നുവെച്ച കല്യാണത്തിന് ഇഡ്ഡലിയും ചായയുമായിരുന്നു അതിഥികള്‍ക്ക് വിളമ്പിയത്...''\nസാനു മാഷ് ഓര്‍മകളിലൂടെ സഞ്ചരിക്കുമ്പോള് രത്‌നമ്മ വീണ്ടും ഡയലോഗടിച്ചു: ''ലളിതമായിരുന്നെങ്കിലും കേന്ദ്രമന്ത്രി വന്ന കല്യാണമായിരുന്നില്ലേ നമ്മുടേത്...?''\nഅച്ഛന് ഇപ്പോഴും സ്മാര്‍ട്ടല്ലേ...!\nകല്യാണത്തിന് ചായവിളമ്പിയ കഥ പറഞ്ഞിരിക്കുമ്പോഴാണ് മരുമകള് മായ എല്ലാവര്‍ക്കും ചായയുമായി അരികിലെത്തിയത്. സാനു മാഷ് ചൂടുചായ ഊതിക്കുടിക്കുന്നതിനിടയിലാണ് മകന് രഞ്ജിത്ത് അച്ഛന്റെ 'സ്മാര്‍ട്ട്' വിശേഷങ്ങള് പങ്കുവെച്ചത്: ''അച്ഛന് ഇപ്പോള് 92 വയസ്സായി... എനിക്ക് 65 വയസ്സും. എന്നാല് ചെറുപ്പത്തിന്റെ കാര്യത്തില് നേരേ തിരിച്ചാണ് അനുഭവം. ഈ പ്രായത്തിലും അങ്ങേയറ്റം പ്രസരിപ്പിലും ഉന്മേഷത്തിലുമാണ് അച്ഛന് ജീവിക്കുന്നത്. ഇപ്പോഴും ദിവസേന രണ്ടോ മൂന്നോ പരിപാടികളില് അച്ഛന് പങ്കെടുക്കാറുണ്ട്. രാവിലെ ആറുമണിക്ക് എഴുന്നേല്‍ക്കുന്ന ശീലം ഇതുവരെ മാറിയിട്ടില്ല. എഴുന്നേറ്റാലുടന് പത്രവായനയാണ് ആദ്യപരിപാടി. അതുകഴിഞ്ഞ് അരമണിക്കൂര് നീളുന്ന വ്യായാമമുണ്ടാകും...''\nമകന് പറഞ്ഞുതുടങ്ങിയ, സാനു മാഷിന്റെ ഒരുദിന വിശേഷങ്ങള് പൂരിപ്പിച്ചത് മരുമകള് മായയായിരുന്നു: ''എട്ടുമണിയാകുമ്പോള് അച്ഛന് പ്രഭാതഭക്ഷണം കഴിക്കാന് വന്നിരിക്കും. ചായയ്ക്ക് നല്ല കടുപ്പം വേണമെന്ന് നിര്‍ബന്ധമാണ്. ദോശയായാലും ഇഡ്ഡലിയായാലും പുട്ടായാലും അതിന്റെ കൂടെ പാളയംകോടന് പഴമുണ്ടെങ്കില് വലിയ സന്തോഷമാണ്. ഉച്ചയൂണുകഴിക്കുമെങ്കിലും രാത്രി പലഹാരം തന്നെയാണ് പതിവ്. ഇതിന്റെയൊക്കെ ക്കൂടെ പഴമുണ്ടെങ്കില് നന്നായി...''\nമായയുടെ സംസാരം തീരുംമുമ്പേ രത്‌നമ്മ ഇടക്കുകയറി: ''ഒരു നേരമല്ലല്ലോ, എല്ലാ നേരവും മാഷിന് പഴം തന്നെയല്ലേ ഇഷ്ടം...''\nഭക്ഷണത്തിന്റെ വിശേഷങ്ങള് പറഞ്ഞിരിക്കുമ്പോഴാണ് അച്ഛനും അമ്മയും തമ്മിലുള്ള 'കെമിസ്ട്രി'യെപ്പറ്റി മായ വാചാലനായത്: ''അച്ഛനും അമ്മയും പരസ്പരം വളരെയധികം മനസ്സിലാക്കുന്ന മാതൃകാ ദമ്പതിമാരല്ലേ... അച്ഛന് ഇപ്പോഴും പുറത്തുപോയി വന്നാല് ആദ്യം അന്വേഷിക്കുന്നത് അമ്മയുടെ കാര്യമായിരിക്കും. അമ്മ ഭക്ഷണം കഴിച്ചോ, കുളിച്ചോ എന്നൊക്കെ അന്വേഷിക്കും. അച്ഛന് ഞങ്ങളോടെല്ലാം എല്ലായ്പ്പോഴും സ്‌നേഹമാണ്. അച്ഛന് ദേഷ്യംവരുന്നത് ഒറ്റ കാര്യത്തിലാണ്... പുസ്തകങ്ങള് മാറ്റിമറിച്ചിടല്. വായിക്കാന് അടുക്കിവെച്ചിരിക്കുന്ന പുസ്തകങ്ങള് ഒരു തരിപോലും സ്ഥാനംമാറുന്നത് അച്ഛനിഷ്ടമല്ല. അതെങ്ങാനും ഞങ്ങള് വേറെ വല്ലയിടത്തും കൊണ്ടുപോയി വെച്ചാല് ആളാകെ ദേഷ്യത്തിലാകും. അതുപോലെ, മക്കളുടെ കാര്യത്തിലും അച്ഛന് വലിയ ഓര്‍മയാണ്. രോഹന്റെ പരീക്ഷാസമയത്ത് വൈവയുടെ കാര്യം ഞങ്ങള് മറന്നപ്പോള്, അച്ഛനാണ് ഓര്‍മിപ്പിച്ചത്. മക്കളോട് പരീക്ഷാസമയമൊക്കെ ചോദിച്ച് അച്ഛന് അത് ഡയറിയില് കുറിച്ചുവെക്കും...''\nമായ അച്ഛന്റെ സ്‌നേഹചിത്രം വരച്ചിടുമ്പോള് രത്‌നമ്മ വീണ്ടും ഡയലോഗടിച്ചു: ''മാഷ് നാട്ടുകാര്‍ക്കുള്ളതല്ലേ...! അന്നും ഇന്നും അതങ്ങനെ തന്നെ...''\nഭാര്യയുടെ ഡയലോഗിന്റെ അര്‍ത്ഥം വിശദീകരിച്ചത് സാനു മാഷായിരുന്നു: ''എന്റെ തിരക്കിനെപ്പറ്റിയാണ് ഇവള് കളിയാക്കുന്നത്. അവള് പറഞ്ഞത് സത്യവുമാണ്. എഴുത്തും പൊതുപ്രവര്‍ത്തനവുമായുള്ള തിരക്കിനിടയില് വീട്ടിലെ കാര്യം ശ്രദ്ധിക്കാന് പലപ്പോഴും എനിക്ക് പറ്റിയിട്ടില്ല...'' അച്ഛന് പറഞ്ഞതുകേട്ട് മക്കള് ചിരിച്ചു.\nവലിയ പൊട്ടും മഹാരാജാസിലെ പാന്റ്സും\nഅമ്മയുടെ വസ്ത്രങ്ങളോടും ചമയങ്ങളോടുമുള്ള ഇഷ്ടങ്ങളെപ്പറ്റി ചോദിച്ചപ്പോള് മായയാണ് ഉത്തരവുമായി വാചാലയായത്: ''നെറ്റിയില് വലിയ പൊട്ടുതൊടലാണ് അമ്മയുടെ ഏറ്റവും വലിയ ഇഷ്ടം. ഞങ്ങളോടും എപ്പോഴും വലിയ പൊട്ടുതൊടാന് അമ്മ പറയാറുണ്ട്. രാവിലെ എഴുന്നേറ്റു വന്നാല് മുടി ചീകാതെ അടുക്കളയില് കയറാന് അമ്മ സമ്മതിക്കില്ല...''\nമായ അമ്മയുടെ ഇഷ്ടങ്ങള് പറഞ്ഞിരുന്നപ്പോള് സാനു മാഷ് ഇടയ്ക്കുകയറി: ''അവള് പണ്ട് വര്‍ണസാരികള് ഉടുക്കുമായിരുന്നു. ഇപ്പോള് വെള്ളസാരി മാത്രമാണ് ഉടുക്കാറുള്ളത്. എനിക്ക് ഇഷ്ടമുള്ള വേഷം മുണ്ടും ഷര്‍ട്ടുമാണ്. ഇടയ്ക്ക് ഞാന് പാന്റ്സിടുമായിരുന്നു. മഹാരാജാസ് കോളേജില് അധ്യാപകനായിരുന്ന സമയത്ത് പാന്റ്സായിരുന്നു ആദ്യകാലത്തെ വേഷം. സൈക്കിള് ചവിട്ടി കോളേജില് പോകാന് അന്ന് എളുപ്പം പാന്റ്സിടുന്നതായിരുന്നു...''\nഅപ്പൂപ്പന്റെ പാന്റുകഥ കേട്ട് രോഹന് ചിരിച്ചു.\nചായക്കപ്പ് തിരികെയെടുക്കാന് മായ അരികിലെത്തിയപ്പോഴാണ് സാനു മാഷ് പണ്ടത്തെ ചില ചായസത്കാരങ്ങളുടെ വിശേഷങ്ങള് കുടഞ്ഞിട്ടത്: ''നമ്മളിപ്പോള് ഇരിക്കുന്ന മുറിക്ക് 60 വര്‍ഷത്തിലേറെ പഴക്കമുണ്ട്. എത്രയോ അതിഥികള് വന്ന മുറിയാണിത്. എന്റെ സുഹൃത്തുക്കള് ആരൊക്കെ വന്നാലും അവര്‍ക്കൊക്കെ ഇവള് വെച്ചുവിളമ്പുമായിരുന്നു. ഒരുദിവസം രാവിലെ നെടുമുടി വേണുവും ഭരത് ഗോപിയും അയ്യപ്പപ്പണിക്കരും കാവാലം നാരായണപ്പണിക്കരും കൂടി പെട്ടെന്ന് കയറിവന്നു. പറയാതെ വന്നിട്ടും അവര്‍ക്കെല്ലാം ഇവള് ഏതാനും നിമിഷംകൊണ്ട് ചായയും ഇഡ്ഡലിയും ഉണ്ടാക്കിക്കൊടുത്തു. മുണ്ടശ്ശേരി മാഷും തകഴിയുമൊക്കെ ഇവിടെ പലതവണ വന്നിട്ടുണ്ട്. മുണ്ടശ്ശേരി മാഷ് വന്നാല് എരുമപ്പാലൊഴിച്ച് നല്ല ചായ വേണമെന്ന് പറയും. അടുത്തുള്ള കടയില്‍നിന്ന് എരുമപ്പാല് വാങ്ങി അദ്ദേഹത്തിന് ഇവള് ചായയുണ്ടാക്കിക്കൊടുക്കുമായിരുന്നു. ഇവിടെ വന്നാല് കഞ്ഞി കുടിക്കാനായിരുന്നു ജി. ശങ്കരപ്പിള്ളയ്ക്ക് ഏറെയിഷ്ടം...''\nസാനു മാഷ് പഴയ കൂട്ടുകാരെക്കുറിച്ച് വാചാലനാകുമ്പോള് മായ ഇടയ്ക്കുകയറി: ''അതൊക്കെ പണ്ടത്തെ കഥ... ഇപ്പോള് അച്ഛനും അമ്മയും വളരെ മധുരപ്രിയരാണ്. ഏതെങ്കിലും ഭക്ഷണം ഇഷ്ടമായില്ലെങ്കില് അതില് കുറച്ച് തേനൊഴിച്ച് കൊടുത്താല് രണ്ടാളും കഴിച്ചോളും...''\nമായ പറഞ്ഞതുകേട്ട് സാനു മാഷും രത്‌നമ്മയും തേനിനെക്കാള് മധുരത്തില് പുഞ്ചിരിച്ചു.\nContent Highlights: Malayalam writer MK Sanu memories


വിദേശത്തു നിന്നും ലീവ് എടുത്തു നേരെ മീശപ്പുലിമലയിലേക്ക്; ഒരു പ്രവാസിയുടെ യാത്രാനുഭവം... •Tech Travel Eat\nവിദേശത്തു നിന്നും ലീവ് എടുത്തു നേരെ മീശപ്പുലിമലയിലേക്ക്; ഒരു പ്രവാസിയുടെ യാത്രാനുഭവം…\nവിവരണം – Gokul Vattackattu.\nഏകദേശം രണ്ടര വർഷം മുൻപുള്ള ഒരു യാത്രയായിരുന്നു മീശപ്പുലിമലയിലേക്ക്. ചില കാരണങ്ങളാൽ വീണ്ടും ആ യാത്ര മനസ്സിലേക്ക് വന്നു. അപ്പോ നമ്മുടെ സുഹൃത്തുക്കൾക്ക് വേണ്ടി ആ അനുഭവം ഒന്ന് വിവരിക്കാം. യാത്രയും സാഹസികതയും മാത്രം. പലവട്ടം മൂന്നാറിന്റെ ഭംഗി ആസ്വദിച്ചിട്ടുണ്ടെങ്കിലും ഇത് തികച്ചും നവ്യാനുഭവം ആയിരുന്നു! പ്രതീക്ഷിച്ചതിലും അതികഠിനവും!\nവിദേശത്തെ ജോലിയിൽ നിന്നും ചൂടിൽ നിന്നും ചെറിയ ഒരു അവധി എടുത്ത് നാട്ടിലേക്ക് പോരാൻ തീരുമാനിച്ചപ്പോഴേ ഒരു യാത്ര മനസ്സിൽ ഉണ്ടായിരുന്നു. വാഗമൺ പോയി പാരാഗ്ലൈഡിംഗ് ചെയ്യാൻ ആയിരുന്നു ആഗ്രഹം. അതിനായി ഒരു അഡ്വഞ്ചർ ടൂറിസം ഏജന്റിനെ ഫേസ്‌ബുക്ക് വഴി ബന്ധപ്പെട്ടു. പക്ഷേ എന്റെ അവധി സമയം ആകുമ്പോഴേക്കും അതിന്റെ സീസൺ അവസാനിക്കും. ഫലം നിരാശ. പിന്നെ എവിടെ പോകണം എന്ന ചിന്തയായി! അവരുടെ തന്നെ website ൽ മീശപ്പുലിമല ട്രെക്കിംഗ് പാക്കേജ് കണ്ടു. Online payment ചെയ്തു. പിന്നീടാണ് മനസ്സിലായത് കേരളാ സംസ്ഥാന വനം വികസന കോർപ്പറേഷൻ ആണ് അങ്ങോട്ടുള്ള ട്രെക്കിംഗ് നടത്തുന്നത് എന്ന്. ഏജന്റ് അവർ വഴി ബുക്കിംഗ് ഏർപ്പാടാക്കി തന്നു.\nഅവർ നിർദേശിച്ച പ്രകാരം 2016 May 21 ശനിയാഴ്ച ഉച്ചക്ക് ഞാൻ മൂന്നാർ എത്തിച്ചേർന്നു. മൂന്നാർ ടൗണിൽ നിന്നും മാട്ടുപ്പെട്ടി റോഡിൽ ഏകദേശം2കിലോമീറ്റർ മാറി വനംവകുപ്പിന്റെ ഒരു പുഷ്പ ഉദ്യാനം ഉണ്ട്. അവിടെ തന്നെയാണ് വനം വകുപ്പ് ഓഫീസും. Online ആയി ലഭിച്ച രസീതിന്റെ കോപ്പി അവിടെ കാണിച്ച് പാസ്സ് വാങ്ങി. പാക്കേജിൽ ബേസ് ക്യാംപിൽ ടെന്റ് അടിച്ച് ഒരു രാത്രി താമസം, ഭക്ഷണം ക്യാംബ് ഫയർ, ട്രെക്കിംഗ് എല്ലാം ഉൾപ്പെട്ടിരുന്നു. കൂടെ വരാം എന്ന് ഏറ്റിരുന്ന സുഹൃത്ത് ശനിയാഴ്ചത്തെ ജോലിക്ക് ശേഷം കൊല്ലത്ത് നിന്നും എത്തിച്ചേരാൻ വൈകിയതിനാൽ ടെന്റിലെ താമസം മിസ്സായി.\nഅതിനാൽ തിരിച്ച് മൂന്നാർ ടൌണിൽ എത്തി ഒരു മുറി എടുത്ത് വിശ്രമിച്ചു.\nസുഹൃത്ത് വന്നപ്പോൾ രാത്രി ഒരു മണി! വനം വകുപ്പ് ഓഫീസിൽ നിന്നും ഒരു ജീപ്പ് ഡ്രൈവറുടെ നമ്പർ തന്നിരുന്നു. അയാളെ രാവിലെ തന്നെ വിളിച്ച് മീശപ്പുലിമല ലക്ഷ്യമാക്കി യാത്ര തുടർന്നു. ബുള്ളറ്റ് ഉള്ളവർക്ക് ക്യാമ്പ് വരെ അതിൽ പോകാം. ജീപ്പിന് ഒരു സൈഡ് ആയിരം രൂപയാകും ചാർജ്. എട്ടുപേർക്ക് യാത്ര ചെയ്യാനാകും. ടൗണിൽ നിന്നും ഏകദേശം മുപ്പത് കിലോമീറ്റർ ഓഫ് റോഡ് യാത്ര, ജീപ്പിൽ! ക്യാമ്പിൽ എത്തിച്ചേർന്നു! തലേ ദിവസം കാണാത്തതിനാൽ ഞങ്ങളെ പ്രതീക്ഷിച്ചില്ലെന്ന് ക്യാമ്പിലെ കെയർടേക്കർ ശ്രീക്കുട്ടൻ! എങ്കിലും പ്രഭാത ഭക്ഷണം ലഭിച്ചു! താമസിയാതെ ആറു പേരുള്ള മറ്റൊരു ഗ്രൂപ്പിന്റെ കൂടെ ഗൈഡിനൊപ്പം ട്രെക്കിംഗ് ആരംഭിച്ചു. പ്രവാസ ജീവിതത്തിന്റെ ആലസ്യത്തിന്റെ അനന്തരഫലം എന്നോണം ശരീരം കിതക്കാൻ തുടങ്ങി! മൂന്നാറിനെ വേനൽ ബാധിക്കാത്തതിനാൽ നല്ല തണുപ്പും ഉണ്ട്! അതിനാൽ ചെറിയ പനിക്കോളും പിടിപെട്ടു!\nപ്രവാസം 27 വയസ്സുള്ള എന്നെ 45 വയസ്സുകാരൻ ആക്കിയോ എന്നുള്ള ആകുലത ! കയറ്റം അതികഠിനമായ്. തണുപ്പ് കാരണം ശ്വാസം എടുക്കാൻ പോലും ബുദ്ധിമുട്ട്! ഹൃദയമിടിപ്പ് വെളിയിൽ കേൾക്കാം! എങ്കിലും മനസ്സിലെ ആഗ്രഹത്തിന്റെ ശക്തിയിൽ നടന്നു. ഒന്നും രണ്ടു മല്ല ഏകദേശം പതിനൊന്ന് കിലോമീറ്റർ! കുത്തനെ ഉള്ള കയറ്റങ്ങളും ഇറക്കങ്ങളും. കാലാവസ്ഥ അതി മനോഹരം! വഴിയിൽ ചെറിയ അരുവികൾ. 59 വയസ്സുള്ള ഗൈഡ് അണ്ണന് നിത്യതൊഴിലഭ്യാസം! പതിയെ കയറിയും വിശ്രമിച്ചും ധാരാളം വെള്ളം കുടിച്ചും ഒരു വിധം മീശപ്പുലിമല കീഴക്കി. മുകളിൽ എത്തിയപ്പോഴേക്കും ശരിക്കും ക്ഷീണിച്ചു. ക്യാമ്പിൽ നിന്നും കൊണ്ടു വന്ന ഭക്ഷണം കഴിച്ചു. കാഴ്ചകൾ ആവോളം ആസ്വദിച്ചു!\nകൊളുക്കുമല തേയിലത്തോട്ടം താഴെ ദൂരെയായി കണ്ടു. പിന്നെ കുറച്ചു നേരം കൊടുമുടിയിൽ മേഘങ്ങൾക്ക് താഴെയായി കണ്ണടച്ചു വിശ്രമിച്ചു. നല്ല ഒരു വെയിൽ വന്നു ഉറക്കം കളഞ്ഞു. തിരിച്ചിറക്കം വേറെ വഴിയിലൂടെ ആയിരുന്നു. കൊക്കക്ക് അരികിലൂടെ ഉള്ള ആ ഇറക്കം ഒരേ സമയം ഭയാനകവും ത്രില്ലിംഗും ആയിരുന്നു. കയ്യിൽ ഉണ്ടായിരുന്ന വെള്ളം ഒക്കെ അപ്പോഴേക്കും തീർന്നു. കുറച്ചു ദൂരം ഇറങ്ങിയപ്പോഴേക്കും ഒരു ചെറിയ അരുവി ദൃശ്യമായി! ആവശ്യത്തിന് വെള്ളം കുടിച്ചു. അതിമധുരം!!\nകയറിയതിനേക്കാളും അതി മനോഹരമായിരുന്നു ഇറങ്ങിയപ്പോൾ ഉള്ള കാഴ്ചകൾ! മഞ്ഞുമൂടിയ താഴ്വാരത്ത് കൂടി ഉള്ള യാത്ര. അത്രയും നേരത്തെ ക്ഷീണത്തെ ഒക്കെ മാറ്റി! ഇത്ര കഠിനമായ വേനലിലും മൂന്നാർ എത്ര മനോഹരമാണ്. തികച്ചും സ്വർഗസമാനം. കയറ്റം കൂടുതലും മൊട്ട കുന്നുകളിൽ കൂടി ആയിരുന്നുവെങ്കിലും ഇറക്കം നെഞ്ചറ്റം ഉള്ള കുറ്റിച്ചെടികൾക്കിടയിലൂടെ ആയിരുന്നു. കോടമഞ്ഞ് വീണു കൊണ്ടേ ഇരുന്നു. ഇറങ്ങിയ വഴി ഒരു ചെറിയ വെള്ളച്ചാട്ടത്തിന് മുകളിൽ ഉള്ള ചെറിയ കുളത്തിൽ ഇറങ്ങി കൈകാലുകൾ കഴുകി. വരുന്ന വഴി നിറയെ അട്ടകൾ ഉണ്ടായിരുന്നെങ്കിലും ഒന്നും ഞങ്ങളെ ആക്രമിച്ചില്ല.\nകുത്തനെ ഉള്ള ഇറക്കവും കഠിനം. ഒന്നു കാൽ തെറ്റിയാൽ ചിലപ്പോൾ അഗാധമായ കൊക്കയിൽ വീഴാം. വളരെ ശ്രദ്ധിച്ച് ഇറങ്ങി. അവസാനം ബേസ് ക്യാമ്പിൽ എത്തിച്ചേർന്നു.. ഒരു കട്ടൻ ചായ കുടിച്ച്, നല്ല ഒരു കുളി കഴിച്ച്, മരം കോച്ചുന്ന തണുപ്പിൽ ജീപ്പ് വിളിച്ച് തിരികെ മൂന്നാറിലേക്ക്. വൈകിട്ട് 6.30 ആയപ്പോൾ ടൗൺ എത്തി. എല്ലാ സഞ്ചാരികളെയും പോലെ തേയിലപ്പൊടിയും ചോക്ലേറ്റും വാങ്ങി തിരികെ വീട്ടിലേക്കുള്ള ബസ്സും കാത്ത് നിൽപ്പായി. അടുത്ത യാത്ര ഇനി എങ്ങോട്ട്?


മലയാളം ടൈപ്പിംഗ് ഇനി പ്രശ്‌നമല്ല, നിങ്ങളെ കൈപിടിച്ചെഴുതിക്കാന് ഗൂഗിളുണ്ട് - Boolokam\nHome Tech Software മലയാളം ടൈപ്പിംഗ് ഇനി പ്രശ്‌നമല്ല, നിങ്ങളെ കൈപിടിച്ചെഴുതിക്കാന് ഗൂഗിളുണ്ട്\nമലയാളം ടൈപ്പിംഗ് ഇനി പ്രശ്‌നമല്ല, നിങ്ങളെ കൈപിടിച്ചെഴുതിക്കാന് ഗൂഗിളുണ്ട്\nഓണ്‍ലൈനില് മലയാളം ടൈപ്പിംഗ് സുഗമമാക്കാന് ഗൂഗിള് സൗകര്യമൊരുക്കുന്നു. ഗൂഗിള് ഇന്‍പുട് ടൂള്‍സ് എന്ന് സര്‍ച്ച് ചെയ്ത് മലയാളം തിരഞ്ഞെടുത്താല് പുതിയ സംവിധാനത്തില് ടൈപ്പ് ചെയ്യാവുന്നതാണ്. അല്ലെങ്കില് google.com/input tools എന്ന യു ആര് എല്ലിലേക്ക് നേരിട്ട് കയറുകയും ചെയ്യാവുന്നതാണ്.\nമലയാളം കീ ബോര്‍ഡ് അറിയാത്തവര്‍ക്ക് ഇംഗ്ലീഷ് അക്ഷരങ്ങള് ഉപയോഗിച്ച് മലയാളം ടൈപ്പ് ചെയ്യാം. കൃത്യമായ നിര്‍ദേശങ്ങള് ഗൂഗിള് തരും. മലയാളം കീ ബോര്‍ഡ് അറിയുന്നവര്‍ക്ക് ഓള്‍ട്ട്ഷിഫ്റ്റ് അമര്‍ത്തിയാല് മലയാളത്തില് നേരിട്ട് ടൈപ്പ് ചെയ്യുകയുമാവാം.\nമലയാളം ടൈപിംഗിലെ തലവേദനയായ ചില്ലക്ഷരങ്ങള് കൃത്യമായി ടൈപ്പ് ചെയ്യാന് ഗൂഗിളിന്റെ പുതിയ സംവിധാനം സഹായകരമാകും. മലയാളം ഉള്‍പ്പടെ 80 ഭാഷകളില് ടൈപ്പ് ചെയ്യാനുള്ള സൗകര്യമാണ് ഗൂഗിള് ഇന്‍പുട്ട് ടൂള്‍സിലൂടെ ഒരുക്കിയിരിക്കുന്നത്.\nPrevious articleഅര്‍നോള്‍ഡിനെ ഞെട്ടിച്ച ബോഡി ഷോ – വീഡിയോ\nNext article“മംഗള” യാനത്തെക്കുറിച്ചെന്ത് പറയുന്നു..? – അബ്ദുല് ജലീല്..\nനിങ്ങളുടെ കമ്പ്യൂട്ടറില് മലയാളം ടൈപ്പ് ചെയ്യാനുള്ള എളുപ്പമാര്‍ഗം


സോഷ്യൽ മീഡിയയിലെ താരം ഈ പെൺകുട്ടിയാണ് ഇപ്പോൾ\nകൂലിപ്പണിക്കാരൻ്റെ ഭാര്യ ആയതുകൊണ്ട് ഗർഭിണി ആവാതെ ഇരുന്നില്ല… സുഖപ്രസവം ആവാതെ ഇരുന്നില്ല… പെൺകുട്ടിയുടെ കുറിപ്പ് സോഷ്യൽ മീഡിയയിൽ വൈറലാകുന്നു. പോസ്റ്റ് ഇങ്ങനെയാണ് നിനക്ക് വല്ല സർക്കാർജോലികാരനെയും കെട്ടി കൂടായിരുന്നോ പെണ്ണേ… എന്തിനാണ് വെറുതെ ചെറുപ്പത്തിലെ കല്യാണം കഴിച്ച് ജീവിതം ബോർ ആക്കിയത്. എന്നൊക്കെ പറയുന്ന എൻറെ ചങ്ക് സുഹൃത്തുക്കളാണ് ഈ പോസ്റ്റ് ഇടാൻ എന്നെ പ്രകോപിപ്പിച്ചത്. സർക്കാർ ജോലിക്കാർ തന്നെ വേണമെന്ന് പറഞ്ഞ് കാത്തുനിൽക്കുന്ന നിങ്ങളോട് ഒക്കെ ഒരു കൂലിപണിക്കാരനെ കെട്ടിയ എൻറെ ചില നല്ല നല്ല അനുഭവങ്ങൾ ഞാനിവിടെ പങ്കുവെക്കട്ടെ.\nഅതിനുമുൻപ് എങ്ങനെ ഇത്തരത്തിലുള്ള ഒരു ജീവിതത്തോട് ഞാൻ പൊരുത്തപ്പെടുന്നു എന്നുള്ളതിനെ ടിപ്സ് പറഞ്ഞുതരാം. ടിപ്പ് നമ്പർവൺ…. എൻറെ അച്ഛൻ സാധാരണക്കാരനായ ഒരു ചുമട്ടുതൊഴിലാളി ആണ്. ടിപ്പ് നമ്പർ ടു…. സാധാരണ കുടുംബത്തിൽ ജനിച്ചത് കൊണ്ട് ആയിരിക്കാം അച്ഛൻ വാങ്ങിത്തരുന്ന എന്തേലും ഞാൻ തൃപ്തയായിരുന്നു. ടിപ്പ് നമ്പർ ത്രീ…. ജീവിതത്തിൽ സ്നേഹത്തിന് ആയിരുന്നു ഞാൻ ഏറ്റവുമധികം വില കൽപ്പിച്ചത്. അമിത മായിട്ടുള്ള ആത്മാർത്ഥത കൊണ്ട് ഒരുപാട് പണി വാങ്ങിയിട്ടുള്ള ആളു കൂടിയാണ് ഞാൻ… ടിപ്പ് നമ്പർ ഫോർ….എന്നും എപ്പോഴും ഞാൻ ആരെയും അനുകരിക്കാൻ ആയി ശ്രമിച്ചിട്ടില്ല.


ജോണി വാക്കർ; ലോകം മുഴുവനും പ്രശസ്തമായ ഒരു ബ്രാൻഡിൻ്റെ ചരിത്രം.. •Tech Travel Eat\nജോണി വാക്കർ; ലോകം മുഴുവനും പ്രശസ്തമായ ഒരു ബ്രാൻഡിൻ്റെ ചരിത്രം..\nജോണി വാക്കർ – പേര് കേൾക്കുമ്പോൾ നിങ്ങളുടെ മനസ്സിൽ ഓടിവരുന്നത് രണ്ടു കാര്യങ്ങളായിരിക്കും. ഒന്ന് മമ്മൂട്ടിയുടെ സിനിമ, രണ്ടാമത്തേത് ഒറിജിനൽ ജോണിവാക്കർ വിസ്കി. മലയാളികൾക്ക് സുപരിചിതമായ ഈ ബ്രാൻഡ് ആദ്യമായി നമ്മുടെ നാട്ടിൽ പ്രശസ്തമാക്കിയത് ലീവിനു വരുന്ന പ്രവാസികൾ ആണെന്നു തന്നെ പറയാം. ചുമ്മാ രുചിച്ചു നോക്കുമെങ്കിലും (ചിലർ വലിച്ചു കേറ്റുകയും ചെയ്യും) ഈ ജോണി വാക്കറിന്റെ ചരിത്രം ഭൂരിഭാഗമാളുകൾക്കും അറിയില്ല എന്നതാണ് സത്യം. മദ്യപാനം ആരോഗ്യത്തിനു ഹാനികരം എന്ന മുന്നറിയിപ്പോടെ നമുക്ക് തുടങ്ങാം.\nസ്കോട്ട്ലണ്ടിലെ അയർഷയർ എന്ന സ്ഥലത്തായിരുന്നു ലോകം മുഴുവനും പേരുകേട്ട ജോണി വാക്കറിന്റെ ജനനം. ഈ സ്കോച്ച് വിസ്‌കിക്ക് ജോണിവാക്കർ എന്നു പേരു വന്നത് അതേ പേരുള്ള ഒരാളിൽ നിന്നുമായിരുന്നു. ഒരു സാധാരണ കൃഷിക്കാരന്റെ മകനായിരുന്നു ജോണി വാക്കർ. 1819 ൽ ജോണിയുടെ, കൃഷിക്കാരനായ അച്ഛൻ മരണപ്പെട്ടു. ഇതോടെ അവർ കൃഷിസ്ഥലം വിൽക്കുകയും പകരം ഒരു പലചരക്കു കട തുടങ്ങുകയുമായിരുന്നു. പലചരക്ക് വിൽപ്പനയോടൊപ്പം വൈനുകളുടെ വിൽപ്പനയും അവർ ചെയ്തിരുന്നു. കൗമാരപ്രായത്തിൽ തന്നെ ജോണി വാക്കർ തൻ്റെ പുതിയ ബിസിനസ്സിൽ ശ്രദ്ധ കേന്ദ്രീകരിച്ചു.\n1823 ൽ അവിടത്തെ പുതുക്കിയ എക്സ്സൈസ് ആക്ട് പ്രകാരം വിസ്‌കി നിർമ്മിക്കുന്നതിനും വിൽക്കുന്നതിനുമുള്ള ടാക്സ് തുക വളരെ കുറയ്ക്കുകയുണ്ടായി. ഇതൊരു പിടിവള്ളിയായി കണ്ടുകൊണ്ട് ജോണി വാക്കർ 1825 മദ്യവിൽപ്പന ആരംഭിച്ചു. തുടക്കത്തിൽ റമ്മും ബ്രാണ്ടിയും വിസ്കിയും ജിന്നുമൊക്കെയായിരുന്നു നിർമ്മാണവും വില്പനയുമെങ്കിൽ പിന്നീടത് വിസ്‌ക്കിയിൽ മാത്രമായി കേന്ദ്രീകരിച്ചു.\nവിസ്‌ക്കികൾ നന്നായി വിറ്റുപോയിരുന്നെങ്കിലും താൻ ഉണ്ടാക്കിയ ഉൽപ്പന്നത്തിന് ഒരു ബ്രാൻഡ് നെയിം കണ്ടെത്താൻ ജോണിയ്ക്ക് ആയില്ല. അവസാനം അയാൾ തൻ്റെ സ്വന്തം പേരായ ‘ജോണി വാക്കർ’ എന്നുതന്നെ വിസ്‌ക്കിയ്ക്കും പേരിടുകയായിരുന്നു. വാക്കറുടെ വിസ്‌കി കുറഞ്ഞ മുതൽമുടക്കിൽ നിർമ്മിച്ചിരുന്നതും ബിസിനസ്സ് ചുരുങ്ങിയതുമായിരുന്നുവെങ്കിലും അയർഷയർ എന്ന ആ സ്ഥലത്ത് ജോണിവാക്കറും അയാളുടെ വിസ്ക്കിയും ജനപ്രിയമായിത്തീർന്നു.\nപതിയെപ്പതിയെ ബിസ്സിനസ്സ് ക്ലച്ച് പിടിച്ചു വരുന്നതിനിടെ 1852 ൽ അവിടെയുണ്ടായ വെള്ളപ്പൊക്കത്തിൽ ജോണിയുടെ എല്ലാം നഷ്ടമായി. ഇൻഷുറൻസ് ഒന്നും എടുക്കാതിരുന്നതിനാൽ നഷ്ടപരിഹാരമൊന്നും കിട്ടിയതുമില്ല. ഒരു സാധാരണക്കാരന് ആത്മഹത്യ ചെയ്യുവാനോ നാടുവിടാനോ ഇതു തന്നെ ധാരാളം. പക്ഷേ വിധിയിൽ കുലുങ്ങാതെ ജോണി വാക്കർ വീണ്ടും ബിസ്സിനസ്സ് തുടങ്ങുവാൻ തീരുമാനിച്ചു. മനോധൈര്യത്തേക്കാൾ അയർഷയറിലെ ആളുകളുടെ പിന്തുണയായിരുന്നു ജോണിയെ വീണ്ടുമൊരു തിരിച്ചു വരവിനു പ്രേരിപ്പിച്ചത്. ബിസ്സിനസ്സ് തിരിച്ചു പിടിച്ചു നഷ്ടങ്ങളെല്ലാം നികത്തി ഒരു നിലയിലായപ്പോഴേക്കും 1857 ൽ ജോണി വാക്കർ മരണമടഞ്ഞു.\nജോണിവാക്കറുടെ മരണത്തോടെ മകൻ അലക്‌സാണ്ടർ വാക്കർ ബിസ്സിനസ്സ് ഏറ്റെടുക്കുകയാണുണ്ടായത്. പിന്നീട് വച്ചടിവച്ചടി കയറ്റമായിരുന്നു. 1860 ൽ വിസ്‌ക്കിയുടെ ബോട്ടിൽ എല്ലാവരിൽ നിന്നും വ്യത്യസ്തമായി ചതുരാകൃതിയിൽ പുറത്തിറക്കി. പെട്ടികളിൽ കൃത്യതയോടെ ഫിറ്റായി (fit) ബോട്ടിലുകൾ അടക്കി വെക്കാമെന്നതായിരുന്നു ഈ രൂപമാറ്റത്തിന്റെ പിന്നിലെ ബുദ്ധി. ഇതുമൂലം കുപ്പികൾ പെട്ടികളിൽ ലൂസായി കിടന്നടിച്ചു പൊട്ടിപ്പോകുന്ന സാഹചര്യം ഇല്ലാതെയായി.\n1865 ൽ ‘Old Highland വിസ്കി’ എന്ന പേരിലായിരുന്നു അവർ മദ്യം പുറത്തിറക്കിയത്. അലക്‌സാണ്ടർക്ക് വയ്യാതായപ്പോൾ ഈ ബ്രാൻഡ് തന്റെ മക്കളെ അദ്ദേഹം ഏൽപ്പിച്ചു. ജോണി വാക്കർ വിസ്കി കച്ചവടം തുടങ്ങിയ കാലത്ത് 8% മാത്രമായിരുന്നു ലാഭമെങ്കിൽ അലക്‌സാണ്ടർ തൻ്റെ മക്കൾക്ക് ബിസ്സിനസ്സ് കൈമാറുമ്പോൾ ലാഭം 90 – 95% ആയി മാറിയിരുന്നു. അവിടുന്നങ്ങോട്ട് ‘ജോണി വാക്കർ’ എന്ന കമ്പനിയുടെ ഉദയമായിരുന്നു.\n1908 ൽ തങ്ങളുടെ ഉൽപ്പന്നത്തിന് ഒരു പോസ്റ്റർ ഡിസൈൻ ചെയ്യുവാനായി അവർ അക്കാലത്തെ പ്രമുഖ കലാകാരനായിരുന്ന ടോം ബ്രൗണിനെ സമീപിച്ചു. അദ്ദേഹമാണ് കയ്യിലൊരു വാക്കിംഗ് സ്റ്റിക്കുമായി രാജാവിനെപ്പോലെ നടക്കുന്ന പരിഷ്ക്കാരിയായ ഒരു മനുഷ്യന്റെ ചിത്രം ഡിസൈൻ ചെയ്തത്. അക്കാലത്തെ സ്കോച്ച് നിർമ്മാതാക്കളെല്ലാം ‘ബാഗ്പൈപ്പർ വായിക്കുന്ന താടിക്കാരന്റെ’ ചിത്രമായിരുന്നു ഉപയോഗിച്ചിരുന്നത്. എന്നാൽ ജോണി വാക്കറിന്റെ ഈ വ്യത്യസ്തമായ ‘നടക്കുന്ന മനുഷ്യൻ’ പെട്ടെന്നു ജനശ്രദ്ധയാകർഷിക്കുകയും ഹിറ്റാകുകയും ചെയ്തു.\n1909 ൽ ‘Old Highland വിസ്കി’ റീബ്രാൻഡ് ചെയ്യുകയും പകരം റെഡ് ലേബൽ, ബ്ളാക്ക് ലേബൽ തുടങ്ങിയ പേരിൽ ജോണിവാക്കർ വിസ്‌ക്കികൾ പുറത്തിറക്കുകയും ചെയ്തു. പിന്നീടങ്ങോട്ട് ഈ രണ്ടു ബ്രാൻഡുകളെ മുൻ നിർത്തിയായിരുന്നു ജോണി വാക്കറിന്റെ പ്രയാണം. ലോകത്തിലെ ഏറ്റവും വലുതും പേരുകേട്ടതുമായ സ്കോച്ച് നിർമ്മാതാക്കൾ എന്ന വിശേഷണം ജോണിവാക്കറിന് ലഭിച്ചു. ഇന്ത്യയുൾപ്പെടെ ലോകമെമ്പാടും ജോണിവാക്കർ വിസ്കികൾക്ക് ആരാധകരുണ്ടായി.\n1986ല് ഐറിഷ് ബ്രൂവറിയായ ഗിന്നസ് ഡിസ്റ്റിലേഴ്സ് കമ്പനി വാങ്ങി. പതിനൊന്നുവര്‍ഷത്തിനുശേഷം അത് ഗ്രാന്‍ഡ് മെട്രോപ്പോളിറ്റനുമായി ചേര്‍ന്ന് ഇന്നത്തെ ജോണി വാക്കര് ഉടമയായ ഡിയെഗോ ഉണ്ടായി. ഇന്ന് ലോകത്താകമാനം ഏറ്റവുമധികം വരുമാനം നേടുന്ന മദ്യക്കമ്പനിയാണിത്. വിദേശരാജ്യങ്ങളിൽ നിന്നും ലീവിന് വന്നിരുന്ന പ്രവാസികളായിരുന്നു മലയാളികൾക്ക് ആദ്യമായി ജോണിവാക്കറിനെ പരിചയപ്പെടുത്തിയത്. ഇന്ന് പലതരം സ്കോച്ച് ബ്രാൻഡുകൾ നിലവിലുണ്ടെങ്കിലും ജോണി വാക്കറിന്റെ ജനപ്രീതിയെ കടത്തിവെട്ടാൻ ആർക്കും സാധിച്ചിട്ടില്ലെന്നതാണ് യാഥാർഥ്യം.\nDisclaimer : ലോകപ്രശസ്തമായ ഒരു കമ്പനിയുടെയും ഉൽപ്പന്നത്തിന്റെയും ചരിത്രം മനസ്സിലാക്കിത്തരിക എന്ന ഉദ്ദേശ്യത്തിലാണ് ഈ ലേഖനം തയ്യാറാക്കിയിരിക്കുന്നത്. യാതൊരു തരത്തിലും മദ്യപാനത്തെ ഞങ്ങൾ പ്രോത്സാഹിപ്പിക്കുന്നില്ല. മദ്യപാനം ആരോഗ്യത്തിനു ഹാനികരമാണ്.


100-days-of pinarayi vijayan government-marunadan malayali survey result- Religion | പിണറായി സർക്കാറിന്റെ മതങ്ങളോടുള്ള സമീപനം മാതൃകാപരമാണ് 60 ശതമാനം; ന്യൂനപക്ഷ പ്രീണനമെന്ന് 23 ശതമാനം; സമ്പന്നന്മാരുടെ സർക്കാരെന്ന് 35 ശതമാനം - MarunadanMalayalee.com\nSeptember 05, 2016 | 11:23 AM IST | Permalink\nതിരുവനന്തപുരം: ഇടതു സർക്കാർ അധികാരത്തിൽ എത്തുന്ന വേളയിൽ പൊതുവേയുള്ള പ്രചരണമാണ് മതവിശ്വാസികൾക്ക് എന്തൊക്കെയോ സംഭവിക്കാൻ പോകുന്നു എന്നത്. എല്ലാക്കാലത്തും ഇത്തരം പ്രചരണങ്ങൾ ചില കേന്ദ്രങ്ങളിൽ നിന്നും ഉണ്ടായിട്ടുണ്ട്. മതവിശ്വാസത്തിന് എതിരാണ് കമ്മ്യൂണിസ്റ്റുകാർ എന്ന പൊതുചിന്തയിൽ നിന്നാണ് ഈ ചോദ്യം ഉയർന്നത്. പതിവുപോലെ പിണറായി വിജയൻ സർക്കാറിന്റെ മതസമീപന കാര്യത്തിലും വിമർശനങ്ങൾ ഉയർന്നിട്ടുണ്ട്. ഇക്കാര്യത്തിൽ ഏറ്റവും ശക്തമായിരുന്നത് ശബരിമലയിലെ സ്ത്രീപ്രവേശന വിഷയത്തിൽ ആയിരുന്നു. ഇത് സംബന്ധിച്ച് മുഖ്യമന്ത്രിയുടെ പ്രസ്താവന ഏറെ വിവാദങ്ങൾക്ക് വഴിവച്ചു. കൂടാതെ ഓണാഘോഷത്തിന്റെ പേരിൽ നല്ലകാര്യത്തിൽ ഏർപ്പെടുത്തിയ നിയന്ത്രണവും അനാവശ്യമായി വിവാദമായി ചർച്ച ചെയ്യപ്പെട്ടു.\nഇങ്ങെയുള്ള നിരവധി വിവാദങ്ങളുടെ പശ്ചാത്തലത്തിലാണ് പിണറായി വിജയൻ സർക്കാറിന്റെ 100 ദിവസങ്ങളെ കുറിച്ച് മറുനാടൻ മലയാളി സർവേ സംഘടിപ്പിച്ചത്. പിണറായി സർക്കാറിന്റെ മത സമീപനത്തെ എങ്ങനെ കാണുന്നു എന്നതായിരുന്നു ഇതിലെ പ്രധാനചോദ്യം. വിവിധ കേന്ദ്രങ്ങളിൽ നിന്നും എതിർപ്പും ആശങ്കയും ഉയരുമ്പോൾ തന്നെ സർക്കാറിന്റെ നിലപാട് മാതൃകാപരമെന്ന അഭിപ്രായമാണ് സർവേയിൽ പങ്കെടുത്തവർ പറഞ്ഞത്. 60.5 ശതമാനം പേർ മാതൃകാപരമാണ് സർക്കാറിന്റെ മതസമീപനം എന്ന അഭിപ്രായം രേഖപ്പെടുത്തി. ന്യൂനപക്ഷ പ്രീണനമാണെന്ന അഭിപ്രായം 23.5 ശതമാനം രേഖപ്പെടുത്തിയപ്പോൾ ഹിന്ദുത്വ പ്രീണനം എന്നഭിപ്രായപ്പെട്ടത് 2.5 ശതമാനം പേർ മാത്രമാണ്. സർവമത പ്രീണനം എന്ന അഭിപ്രായം രേഖപ്പെടുത്തിയത് 3.4 ശതമാനം പേരാണ്. അതേസമയം മതവിരുദ്ധ നിലപാടാണ് പിണറായി സർക്കാറിനെന്ന് 10. 1 ശതമാനം രേഖപ്പെടുത്തി.\nശബരിമലയിൽ അടക്കമുള്ള വിഷയങ്ങളിൽ ഇടതു സർക്കാറിനെതിരെ തിരിഞ്ഞ പ്രതിപക്ഷ കക്ഷികളുടെ നിലപാടിനെ തള്ളിയാണ് ഈ വിഷയത്തിൽ സർക്കാറിന് വായനക്കാർ പിന്തുണ അറിയിച്ചിരിക്കുന്നത്. ദേവസ്വം ബോർഡിലെ നിയമനങ്ങൾ നടത്താൻ വേണ്ടിയുള്ള റിക്രൂട്ട്‌മെന്റ് ബോർഡ് ഇല്ലാതാക്കുമെന്ന് പ്രഖ്യാപിച്ച സർക്കാർ പിന്നീട് ഇക്കാര്യത്തിൽ പിന്നോട്ടു പോയിരുന്നു. ഇത് നിരാശാജനകമായ കാര്യമായാണ് വിലയിരുത്തിയത്. അതേസമയം ബിജെപിക്ക് മുതലെടുക്കുമെന്ന് ഭയന്ന് ശബരിമല വിഷയങ്ങളിലെ നിലപാടിൽ ഇടതുസർക്കാർ പിന്നോട്ടു പോയേക്കാം.\nഇടതു സർക്കാർ തൊഴിലാളി വർഗ്ഗത്തിന്റെയും പാവങ്ങളുടെയും സർക്കാർ എന്നാണ് പൊതുവിൽ വിലയിരുത്തുന്നത്. ആ നിലപാടിനെ ശരിവെക്കുന്ന വിധത്തിൽ തന്നെയാണ് സർവേഫലവും ഈ സർക്കാർ പാവപ്പെട്ടവർക്കൊപ്പമാണ് നിൽക്കുന്നതെന്ന് 31.8 ശതമാനം അഭിപ്രായപ്പെട്ടപ്പോൾ ഇടത്തരക്കാർക്കൊപ്പമെന്ന് 22.3 ശതമാനവും അഭിപ്രായപ്പെട്ടു. ദരിദ്രർക്കൊപ്പം നിൽക്കുന്നുവെന്ന് 10.5 ശതമാനവും അഭിപ്രായപ്പെട്ടു. അതിസമ്പന്നരുടെ താൽപ്പര്യമാണ് പിണറായി സർക്കാർ സംരക്ഷിക്കുന്നതെന്ന് 15 ശതമാനം അഭിപ്രായപ്പെട്ടപ്പോൾ സമ്പന്നർക്കൊപ്പമെന്ന് 20.3 ശതമാനവും അഭിപ്രായപ്പെട്ടു.\nക്ഷേമ പെൻഷനുകൾ വീട്ടിലെത്തിച്ചതും കശുവണ്ടി ഫാക്ടറികൾ തുറന്നതുമൊക്കെയാണ് സർക്കാറിന്റെ ഇക്കാലയളവിലെ പ്രധാന നേട്ടം. ഇതിന്റെ ഗുണഭോക്താക്കളായിരുന്നത് സാധാരണക്കാരായിരുന്നു. അതുകൊണ്ട് തന്നെ ഇടതു സർക്കാറിന്റെ പ്രവർത്തനം സാധാരണക്കാർക്കൊപ്പം തന്നെയായിരുന്നു. ഇക്കാര്യം വ്യക്തമാക്കുന്നതാണ് മറുനാടൻ മലയാളി സർവേഫലം.


വായനമുറി | Vayanamuri | Malayalam Online Magazine – ആരറിയും, നന്‍മയുടെയും തിന്‍മയുടെയും ദൈവത്തെ..?\nആരറിയും, നന്‍മയുടെയും തിന്‍മയുടെയും ദൈവത്തെ..?\nഷാബു കിളിത്തട്ടിൽ |\tAugust 8, 2012 6:34 pm സിറ്റ് ഡൗണ് മിസ്റ്റര് ഗാന്ധി!!\nഇന്ത്യന് സ്വാതന്ത്ര്യ സമര ചരിത്രത്തിനിടയിലെ ഒരു കാഴ്ച, അല്ലെങ്കില് മോഹന്‍ദാസ് കരംചന്ദ് ഗാന്ധിയെന്ന മഹാത്മാ ഗാന്ധിയുടെ സ്വഭാവത്തെക്കുറിച്ച് വിശദമാക്കുന്ന ഒരു സംഭവം ഗാന്ധിജിയുടെ ജീവചരിത്രകാരന് ലൂയി ഫിഷര് എഴുതിയിട്ടുണ്ട്.\nസിറ്റ് ഡൗണ് മിസ്റ്റര് ഗാന്ധി എന്നു തന്നെയായിരുന്നു ആ അദ്ധ്യായത്തിന്റെ തലക്കെട്ട്. കാശിയിലെ സെന്‍ട്രല് ഹിന്ദു സ്‌കൂള് ഉദ്ഘാടനത്തിന് വൈസ്രോയി വരുന്നു. ഗാന്ധിജി ഇന്ത്യന് രാഷ്ട്രീയത്തിലേക്ക് പ്രവേശിക്കുന്ന കാലം. സ്‌കൂളിന്റെ സ്ഥാപകയായ ആനിബസന്റ്, അവിടെ പ്രസംഗിക്കാന് ഗാന്ധിജിക്ക് ഒരവസരം കൊടുത്തു.\nതാന് നഗരത്തിലെമ്പാടും കണ്ട രഹസ്യ പോലീസുകാരെ പരാമര്‍ശിച്ചായിരുന്നു ഗാന്ധിജി പ്രസംഗം തുടങ്ങിയതു തന്നെ. എന്തിനാണ് മഫ്ടി പോലീസുകാര് നഗരത്തില് മുഴുവന്? ഗാന്ധിജി ചോദിച്ചു. വൈസ്രോയി വരുന്നതിന്റെ സെക്യൂരിറ്റി. ഗാന്ധിജി തന്നെ മറുപടി പറഞ്ഞു. അദ്ദേഹത്തിന്റെ പ്രസംഗം ഇങ്ങനെ പുരോഗമിച്ചു.\nരഹസ്യപോലീസുകാരുടെ സംരക്ഷണമില്ലെങ്കില് വൈസ്രോയിക്ക് എന്തു സംഭവിക്കും? ആരെങ്കിലും ആക്രമിച്ചേക്കാം.. കൊല്ലപ്പെട്ടെന്നും വരാം. അപ്പോള് വൈസ്രോയി മരണം ഭയപ്പെടുന്നു. നമ്മുടെ മനസ്സിലെ ഭയമല്ലേ യഥാര്‍ത്ഥ മരണം. പേടിച്ചു പേടിച്ചു എപ്പോഴും മരിച്ചു കൊണ്ടിരിക്കുന്നതിനക്കാള് ഭേദമല്ലേ ഒരു തവണ മാത്രം മരിക്കുന്നത്?\nഗാന്ധിജിയുടെ പ്രസംഗം ഇങ്ങനെ മുന്നേറിയപ്പോള് സദസ്സ് നിശ്ശബ്ദമായി. ഈ വാക്കുകള് എല്ലാവരുടെയും മനസ്സിലേക്ക് അമര്‍ന്നിറങ്ങുന്നു എന്നു മനസ്സിലായ ആനിബസന്റ് പൊട്ടിത്തെറിച്ചു.\n‘സിറ്റ് ഡൗണ് മിസ്റ്റര് ഗാന്ധി’\nഗാന്ധിജി ഇതൊക്കെ പറഞ്ഞത് തികഞ്ഞ ആത്മാര്‍ത്ഥയോടുകൂടിയായിരുന്നു. അതുകൊണ്ടാണ് മരണം വരെ തനിക്ക് പോലീസ് സംരക്ഷണം വേണ്ടെന്ന് വാശി പിടിച്ചത്. തന്റെ പ്രാര്‍ത്ഥനാ യോഗത്തിന് വന്നവരെ പോലീസ് പരിശോധിച്ചതായി അറിഞ്ഞപ്പോള്, പോലീസിനെ പിന്‍വലിച്ചില്ലെങ്കില് താന് നിരാഹാര സമരത്തിലേക്ക് പോകുമെന്ന് ശാഠ്യം പിടിച്ചത്. അതാണ് ഗാന്ധിജി. പറഞ്ഞതും പ്രവര്‍ത്തിച്ചതും തമ്മില് അന്തരമില്ലായിരുന്നു. പ്രവര്‍ത്തിക്കാന് കഴിയുന്നതേ പറഞ്ഞിട്ടുമുള്ളൂ.\nഎന്നാല് ഇതേ ഗാന്ധിയെ ഓര്‍മ്മിക്കാന് നമുക്ക് ഇന്ന് അനേകം ഗാന്ധിമാരുണ്ട്. ഇവര് പറയുന്നതും പ്രവര്‍ത്തിക്കുന്നതും തമ്മില് ബന്ധം കണ്ടെത്താന് മഷിയിട്ടു നോക്കണം.\nഅഴിമതിക്കെതിരെ ഉഗ്രപോരാട്ടത്തിനിറങ്ങിയ അണ്ണാ ഹസാരെയെ ഗാന്ധി എന്നു വിശേഷിപ്പിച്ചവരും ഇന്ന് ദുഃഖിതരാണ്. ഗാന്ധിജിയുടെ സമരമാര്‍ഗ്ഗത്തിലൂടെ അഴിമതി വിരുദ്ധ ഭാരതം കെട്ടിപ്പടുക്കാം എന്ന ഹസാരെയുടെ ആഹ്വാനത്തെ ഇരുകൈയും നീട്ടി സ്വീകരിച്ചവരില് എല്ലാവിഭാഗം ജനങ്ങളുമുണ്ടായിരുന്നു. രണ്ടാം സ്വാതന്ത്ര്യ സമരത്തിന് ഞങ്ങള് തയ്യാറാണെന്ന് സ്വന്തം ചോര കൊണ്ടു എഴുതിയവര് വരെയുണ്ട്്.\nപക്ഷെ ഹസാരെക്ക് പിഴച്ചു. അതല്ലെങ്കില് ജനത്തിന് പിഴച്ചു. സമരം ഹൈജാക്ക് ചെയ്യപ്പെട്ടു. അഴിമതി വിരുദ്ധതക്കായി പുതിയൊരു രാഷ്ട്രീയ പാര്‍ട്ടി ഉദയം കൊണ്ടേ മതിയാകൂ എന്ന് ഹസാരേയോടൊപ്പമുണ്ടായിരുന്നവര്, ഹസാരെയുടെ ചുമലില് ചവിട്ടി നിന്ന് ജനക്കൂട്ടത്തോട് വിളിച്ചു പറഞ്ഞു. ഒടുവില് മനം മടുത്ത് ഹസാരെ സംഘത്തെ പിരിച്ചുവിട്ടതായി പ്രഖ്യാപിച്ചു, ഹസാരെ.\nഇതായിരുന്നു അഴിമതിക്ക് കുടപിടിക്കുന്നവര് ആഗ്രഹിച്ചത്. ഇന്ന് ഗാന്ധി ശിഷ്യര് എന്നു പറയുന്നവര് ആഗ്രഹിച്ചത്. Divide and Rule. അതിന് വേണ്ടി കോണ്‍ഗ്രസിലെ പല ഉന്നത നേതാക്കളും അഴിമതി വിരുദ്ധ സമരം നയിച്ചവരെ പരിഹസിച്ചു. ശക്തമായ ജന ലോക്പാല് നടപ്പാക്കാം എന്നു പറഞ്ഞു പറ്റിച്ചു. അതില് കോണ്‍ഗ്രസ് പാര്‍ട്ടിക്ക് വലിയൊരു പങ്കുണ്ട്. പക്ഷെ, ഇതായിരുന്നില്ല കോണ്‍ഗ്രസ് പാര്‍ട്ടി എന്ന ചരിത്രം കൂടി ഓര്‍ക്കണം.\nബോംബെയിലെ ചക്രവര്‍ത്തി എന്ന് ഗാന്ധിജി കളിയാക്കി വിളിച്ചിരുന്ന കോണ്‍ഗ്രസിന്റെ ഒരു പ്രധാന നേതാവായിരുന്നു എസ്.കെ പാട്ടീല്. അദ്ദേഹത്തിന്റെ ആത്മ കഥയില് അഴിമതിയെ പറ്റി ഒരു അദ്ധ്യായമുണ്ട്.\nപാട്ടീല് പറയുന്നു, ഇങ്ങനെ:\nജവഹര് ലാല് നെഹ്രുവും ലാല് ബഹദൂര് ശാസ്്ത്രിയും ഭരിക്കുന്ന കാലത്തും അഴിമതിയുണ്ടായിരുന്നു. പക്ഷെ കോണ്‍ഗ്രസ് ഹൈക്കമാന്റും ക്യാബിനറ്റും അഴിമതിക്കാരെ വെച്ചുപൊറുപ്പിച്ചിരുന്നില്ല. അതിന് ഉദാഹരണങ്ങളുണ്ട്. പഞ്ചാബിലെ മുഖ്യ മന്ത്രിയായിരുന്ന പ്രതാപ്‌സിംഗ് കയ്‌റൂണിനെതിരെ അഴിമതി ആരോപണങ്ങള് ഉണ്ടായപ്പോള് കയ്‌റൂണിനെ കൊണ്ട് രാജിവെപ്പിച്ചു.\nകയ്‌റൂണ് മുഖ്യമന്ത്രി പദം ഒഴിഞ്ഞാല് പഞ്ചാബ് രാഷ്ട്രീയം നിയന്ത്രണാതീതമാകുമെന്നും, സംസ്ഥാനം വിഭജിക്കേണ്ടി വരുമെന്ന് അറിയാമായിരുന്നിട്ടു കൂടി അഴിമതിക്കെതിരെയുള്ള യുദ്ധത്തിന് വലിയ പ്രാധാന്യം കൊടുത്തിരുന്നു.\nഒരു മന്ത്രിയുടെ പുറത്ത് അഴിമതിയുടെ സംശയം പോലും പാടില്ല എന്ന നിര്‍ബന്ധക്കാരായിരുന്നു കോണ്‍ഗ്രസ് നേതൃത്വം.\nഅതേ കോണ്‍ഗ്രസാണ് കൂടുതല് കാലം ഇന്ത്യ ഭരിച്ചിട്ടും അഴിമതിക്കെതിരെ ശക്തമായ നിലപാടെടുക്കാന് നിയമമുണ്ടാക്കാന് തുനിയാത്തത് എന്നോര്‍ക്കണം.\nകള്ളപ്പണം പിരിക്കുന്നതില് സാമര്‍ത്ഥ്യമുള്ളവര്‍ക്ക് രാഷ്ട്രീയത്തില് പ്രാധാന്യം. പവര് ബ്രോക്കര്‍മാരായി അവര് വിലസുന്നു. അവരാണ് അഴിമതി വിരുദ്ധ സമരത്തിന്റെ മുനയൊടിച്ചത്. ഒപ്പം, അധികാരക്കൊതി മൂത്ത സമരക്കാരും.\nഖലീല് ജിബ്രാന്റെ ഒരു കഥയുണ്ട്. നന്‍മയുടെ ദൈവവും തിന്‍മയുടെ ദൈവവും പര്‍വ്വതത്തിന്റെ മുകളില് വെച്ച് കണ്ടു മുട്ടി. നന്‍മയുടെ ദൈവം പറഞ്ഞു. ‘നിങ്ങള്‍ക്കൊരു നല്ല ദിനം ആശംസിക്കുന്നു.’\nതിന്‍മയുടെ ദൈവം ഉത്തരം പറഞ്ഞില്ല. നന്‍മയുടെ ദൈവം പറഞ്ഞു. ‘നിങ്ങള് ഇന്നൊരു ചീത്ത മൂഡിലാണെന്നു തോന്നുന്നു.’\n‘അതെ’ – തിന്‍മയുടെ ദൈവം പറഞ്ഞു. ‘എന്തെന്നാല് വളരെക്കാലമായി നിങ്ങളാണെന്നു കരുതി എന്നെ പലപ്പോഴും തെറ്റിദ്ധരിക്കുന്നു. അത് എന്നില് അസന്തുഷ്ടി ഉളവാക്കുന്നു.’\nനന്‍മയുടെ ദൈവം പറഞ്ഞു. ‘നിങ്ങളുടെ പേരു വിളിച്ച് എന്നെയും ആളുകള് തെറ്റിദ്ധരിക്കുന്നുണ്ട്.’\nമനുഷ്യരുടെ ബുദ്ധിശൂന്യതയെ ശപിച്ച് തിന്‍മയുടെ ദൈവം അകലേക്കു നടന്നു.\nഈ ബുദ്ധിശൂന്യരായ മനുഷ്യര് നമ്മള് തന്നെയല്ലേ..!!!\nഷാബു കിളിത്തട്ടിൽ August 8, 2012ദുബൈ 96.7 HIT FMൽ വാർത്ത അവതരിപ്പിക്കുന്നു.\nലേഖകനെ കുറിച്ച് കൂടുതൽ\tTweet This


2022 ലോകകപ്പ്: സുപ്രീംകമ്മിറ്റി അംബാസഡറായി ബ്രസീലിയന് ഇതിഹാസം കാഫു - Middle East Chandrika Qatar\nJune 23, 2019 June 23, 2019 by Web Desk\nബ്രസീലിയന് ഫുട്‌ബോള് ഇതിഹാസം കാഫു\nദോഹ: 2022 ഫിഫ ലോകകപ്പിലേക്കുള്ള ഖത്തറിന്റെ യാത്രയില് ഔദ്യോഗികമായി പങ്കാളിയായി വിഖ്യാത ബ്രസീലിയന് ഫുട്‌ബോള് താരം കാഫു. ഖത്തര് ലോകകപ്പിന്റെ അടിസ്ഥാനസൗകര്യവികസനം ഉള്‍പ്പടെ സംഘാടന ചുമതലയുള്ള സുപ്രീംകമ്മിറ്റി ഫോര് ഡെലിവറി ആന്റ് ലെഗസിയുടെ അംബാസഡറായി കാഫുവിനെ തെരഞ്ഞെടുത്തു.\nരണ്ടുതവണ ഫിഫ ലോകകപ്പ് നേടിയ ബ്രസീല് ടീമില് അംഗമായിരുന്നു. 2002ല് ബ്രസീല് ഫിഫ ലോകകപ്പ് നേടുമ്പോള് കാഫുവായിരുന്നു ക്യാപ്റ്റന്. സ്പാനിഷ് ഇതിഹാസതാരം സാവി ഹെര്‍ണാണ്ടസ്, കാമറൂണിന്റെ സാമുവല് ഏറ്റു, മുഹമ്മദ് സാദുന് അല്‍കുവാരി ഉള്‍പ്പടെയുള്ളവര് സുപ്രീംകമ്മിറ്റി അംബാസഡര്‍മാരാണ്.\nഇവരുടെ നിരയിലേക്കാണ് ഇപ്പോള് കാഫുവും എത്തിയിരിക്കുന്നത്. അറബ് ലോകത്ത് ഇതാദ്യമായി നടക്കുന്ന ഫിഫ ലോകകപ്പുമായി ബന്ധപ്പെട്ട് സുപ്രീംകമ്മിറ്റി നടപ്പാക്കുന്ന വിവിധങ്ങളായ ലെഗസി പ്രോഗ്രാമുകളും അടിസ്ഥാനസൗകര്യ പദ്ധതികളിലും ഇവരുടെ പങ്കാളിത്തമുണ്ടാകും.\nകാഫുവിന്റെ ഹോംനഗരമായ സാവോപോളോയില് നടന്ന ചടങ്ങില് സുപ്രീംകമ്മിറ്റി സെക്രട്ടറി ജനറല് ഹസന് അല്‍തവാദിയാണ് കാഫുവിനെ സുപ്രീംകമ്മിറ്റി അംബാസഡര് പദവിയിലേക്ക് ക്ഷണിച്ചത്. ഔദ്യോഗിക ജഴ്‌സിയും കാഫുവിന് കൈമാറി. ഖത്തറില് ലോകകപ്പ് മികവുറ്റതാക്കാന് പരിശ്രമിക്കുന്ന ടീമിനെ പിന്തുണയ്ക്കുന്നതിനായി ഔദ്യോഗികമായി പങ്കാളിയാകാനാകുന്നതില് സന്തോഷമുണ്ടെന്ന് കാഫു പറഞ്ഞു.\nതന്റെ ജീവിതത്തില് ലോകകപ്പ് സുപ്രധാനമായ പങ്ക് വഹിച്ചിട്ടുണ്ടെന്നും കാഫു കൂട്ടിച്ചേര്‍ത്തു. വിഖ്യാതമായ 1970 ലോകകപ്പിലെ ബ്രസീല്- ഇംഗ്ലണ്ട് മത്സരസമയത്തായിരുന്നു തന്റെ ജനനം. കായികവുമായി ആജീവനാന്ത ബന്ധം പുലര്‍ത്തുക എന്നത് എന്റെ വിധി ആയിരിക്കും- കാഫു പറഞ്ഞു.\n28 ദിവസം നീണ്ടുനില്‍ക്കുന്ന ഫുട്‌ബോളിനപ്പുറവും ഖത്തര് ലോകകപ്പ് മുന്നേറുമെന്ന ഉറപ്പാക്കുന്നതിനായുള്ള സുപ്രീംകമ്മിറ്റിയുടെ പ്രതിജ്ഞാബദ്ധത അദ്ദേഹം ചൂണ്ടിക്കാട്ടി. ജുസൂര് ഇന്‍സ്റ്റിറ്റ്യൂട്ട്, ജനറേഷന് അമൈസിങ്, ചലഞ്ച് 22 തുടങ്ങിയ പദ്ധതികള് പരാമര്‍ശിച്ചു. ജുസൂര് ഇന്‍സ്റ്റിറ്റ്യൂട്ടിന്റെ ഉള്‍പ്പടെ പ്രവര്‍ത്തനങ്ങളുമായി കാഫു സഹകരിച്ചു പ്രവര്‍ത്തിക്കും.\nകാഫുവിനെ തങ്ങളുടെ ടീമിലേക്ക് സ്വാഗതം ചെയ്യുന്നതില് വലിയ സന്തോഷമുണ്ടെന്ന് ഹസന് അല്‍തവാദി പറഞ്ഞു. സുപ്രീംകമ്മിറ്റിയുടെ ജനറേഷന് അമൈസിങുമായി കാഫു നേരത്തെതന്നെ സഹകരിച്ചുപ്രവര്‍ത്തിക്കുന്നുണ്ട്. പരിഗണനകള് ലഭിക്കാത്ത, കഷ്ടത അനുഭവിക്കുന്ന സമൂഹത്തില്‍നിന്നുള്ള കുട്ടികളുടെ ജീവിതത്തെ മാറ്റിമറിക്കുന്നതില് ജനറേഷന് അമൈസിങ് വലിയ പങ്കുവഹിക്കുന്നുണ്ടെന്ന് കാഫു ചൂണ്ടിക്കാട്ടിയിരുന്നു.\nസവിശേഷമായ പദ്ധതികളിലൂടെ ഈ ലക്ഷ്യങ്ങള് കൈവരിക്കാനാണ് ജനറേഷന് അമൈസിങും തന്റെ കാഫു ഫൗ്‌ണ്ടേഷനും പ്രവര്‍ത്തിക്കുന്നത്. 2014ലെ ഫിഫ ലോകകപ്പിന്റെ സമയത്താണ് ജനറേഷന് അമൈസിങ് ആദ്യമായി കാഫുവുമായി സഹകരിച്ച് പ്രവര്‍ത്തിക്കുന്നത്. ബ്രസീലിനായി ഏറ്റവുമധികം രാജ്യാന്തര മത്സരം കളിച്ചിട്ടുള്ള താരമാണ് കാഫു. 142 മത്സരങ്ങളിലാണ് അദ്ദേഹം ബ്രസീലിനായി രാജ്യാന്തര ജഴസിയണിഞ്ഞത്.\nNextകോപ്പ അമേരിക്ക: ഖത്തര് ഇന്ന് മെസ്സിയുടെ അര്‍ജന്റീനയെ നേരിടും